အချောင်သမားတွေကို သတိထားကြ | Myanmar Gazette News Media Forum Network\nHome » Copy/Paste » အချောင်သမားတွေကို သတိထားကြ\nPosted by phone_kyaw on Aug 28, 2012 in Copy/Paste | 18 comments\nနိုင်ငံခြားမှာ အစိုးရစရိတ်နဲ့ ပညာတော်သင်သွားကြတဲ့လူတွေအများအပြားရှိပါတယ်။ တချို့ သော သူတွေဟာ ကျောင်းပြီးတာနဲ့ မပြန်တော့ပါဘူး။ ဒါကို ခုန်ချတယ်လို့ ခေါ်ပါတယ်။\nသူတို့ အနေနဲ့ ပြည်သူလူထုရဲ့ ပိုက်ဆံနဲ့ နိုင်ငံခြားမှာ ပညာသင်ပြီး ကိုယ့်တိုင်းပြည်မှာ အလုပ်ပြန်မလုပ်ပဲ လစာကောင်းတဲ့ နိုင်ငံခြားမှာ ခုန်ချတာဟာ ပြည်သူလူထုကို သစ္စာဖောက်တာပါ။\nနားလည်ပေးနိုင်တာတစ်ခုက ကိုယ့်တိုင်းပြည်မှာ အခွင့်အလမ်းကောင်းကောင်းမရှိလို့ ဆိုတဲ့ အချက်ကိုပါ။ ဒါပေမဲ့ ဘယ်လိုမျိုးပဲ ဆင်ခြေပေးပေး ပြည်သူလူထုရဲ့ ပိုက်ဆံနဲ့ ပညာသင်တဲ့လူတွေ၊ နိုင်ငံခြားက စကောလားရှစ်နဲ့ ပညာသင်ခဲ့တဲ့လူတွေအားလုံးအနေနဲ့မြန်မာပြည်ကိုပြန်သွားဖို့ လိုပါတယ်။\nကိုယ့်ပိုက်ဆံနဲ့ ပညာသင်ခဲ့တာမဟုတ်တော့ ခင်ဗျားတို့ မှာ ပိုပြီးတာဝန်ရှိတယ်။\nအခုတစ်လော နဲနဲလေးပွင့်လင်းလာတော့ ဒေါက်တာတို့ ဒေါက်တိုတို့ ရတဲ့ ဆရာသမားတွေကို သတိထားမိတယ်။ ပြည်တွင်းကိုပြန်တယ်။ လူရှေ့ မှာ အာတယ်။ ပြီးရင် ကိုယ်နေတဲ့ နေရာကို အလျှိုလျှို ပြန်ထွက်သွားကြပြန်ရော။\nပြည်ပက ကိုယ့်လုပ်စာနဲ့ မစားတဲ့လူတွေလည်း ပြည်တွင်းကို သွားရောက်လေ့လာ အာပလာလုပ်တာတာက ကောင်းပါတယ်။ မနာလိုတာတစ်ခုရှိတာက အန်ဂျီအိုက ငွေတွေကို လမ်းစရိတ်လုပ်၊ ကိုယ်ကိုယ်ဟုတ်လှပြီ ဟတ်လှပြီ ထင်နေကြပြန်ကော။ ငါကွဆိုတဲ့ စောက်ခွက်က လိုတမျိူးမလိုတမျိူးနဲ့ ။\nအရင်တုန်းကတော့ လွတ်ငြိမ်းချမ်းသာခွင့်ပေးမှ မာမီတို့ ပြန်မှာပေါ့လို့ ….ပြောတဲ့လူတွေလည်း အခုကြတော့သွားရောက်လေ့လာချင်လို့ ဘာတို့ ဖြစ်လာပြန်ကော။ စောက်ချိူးတွေက ပြောင်းတာ မြန်လှချည်လား။\nဗမာပြည်ကို ပြန်သွားပြီး သမ္မတဆိုတဲ့ ငပေါနဲ့ တွေ့ ။ ပြီးရင် ဟိုလည်ဒီလည်လုပ်။ အလွမ်းသည်။ ဗီဇာကုန်ရင် နိုင်ငံခြားကိုပြန်လာ။ ဆူရှီပြန်လိတ်။ အင်တာနက်မှာ အာ။ ပြည်တွင်းမှာ ကျနော်တို့ လေ့လာတယ်ဆိုတာတော့ မှန်ပါတယ်။ လေ့လာပြီးရင် လာလေ့ဖို့ တော့ အက်ရှင်မရှိတဲ့လူတွေဖြစ်နေကြပြီ။\nကျနော်တော့ အဆိုးမြင်စိတ်များနေတာလား၊ မနာလိုစိတ်များနေတာလား ဘာလားတော့ မသိဘူး။ အဲဒိလိုပဲခံစားနေရတယ်။\nအထူးသဖြင့် ကိုယ့်လုပ်စာနဲ့ မစားပဲ မသွားပဲ သူများလုပ်စာနဲ့ နိုင်ငံရေးသမားလိုလို ကြာကူလီလိုလို သူရဲကောင်းလိုလို၊ ပညာရှင်ကြီးလိုလိုလုပ်နေတဲ့ စောက်ခွက်တွေကို ထိုးပစ်လိုက်ချင်တယ်။\nလုပ်ဗျာ၊ ချဗျာ အပြတ်တီးပစ်။\nအမည်မည်း စာရင်းသွင်းထားသူ မြန်မာနိုင်ငံသား ၂၀၀၀ ကျော် ပယ်ဖျက် Over 2000 exiled Myanmars revoked from government’s black lists\nby Yangon Press International on Monday, August 27, 2012 at 10:25pm ·\nသြဂုတ် ၂၈၊ ၂၀၁၂၊ YPI\nပြည်ပရောက် မြန်မာနိုင်ငံသား စုစုပေါင်း ၆၁၆၅ ဦးကို အမည်မည်း (black list) စာရင်းသွင်းထားခဲ့ရာမှ ယင်းတို့အနက်၂၀၈၂ ဦးအား ပယ်ဖျက်ပေးလိုက်ကြောင်း ပြန်ကြားရေး ၀န်ကြီးဋ္ဌာနမှ ယနေ့ နံနက် သတင်းထုတ်ပြန်လိုက်သည်။\nနိုင်ငံတော် အကျိုးစီးပွားကို ကာကွယ်စောင့်ရှောက်ရန် အတွက် နိုင်ငံရေး၊ သတင်းမီဒီယာနှင့် စီးပွားရေး စသည့် နယ်ပယ်အသီးသီးမှ ပြည်ပရောက် မြန်မာနိုင်ငံသားများအား အမည်မည်း စာရင်းသွင်းထားရာမှ ယခုလက်ရှိ အခြေအနေတွင် ဒီမိုကရေစီဖေါ်ဆောင်ရေးနှင့် ပြုပြင်ပြောင်းလဲရေးအကောင်အထည် ဖေါ်ဆောင်ရွက် လျှက်ရှိခြင်းကြောင့် ယခုကဲ့သို့ ခွင့်ပြုလိုက်ခြင်း ဖြစ်သည်ဟုကြေညာချက်တွင် ဖေါ်ပြထားသည်။\nယခုကဲ့သို့ ပယ်ဖျက်ပေးလိုက်သူများ အနေဖြင့် မြန်မာနိုင်ငံသို့ ပြန်လာရန် ခွင့်ပြုပေးသွားမည်ဟု ဖေါ်ပြပါရှိကာ မည်သူမည်ဝါ ပါဝင်သည်ဆိုသည့် အသေးစိတ် အချက်အလက်များ ထုတ်ပြန်ခြင်း မရှိသေးပေ။\nနိုင်ငံရေး လုပ်ရှားခဲ့သူ တဦးဖြစ်ပြီး လက်ရှိ အမေရိကန် နိုင်ငံတွင် နေထိုင်လျှက်ရှိသည့် ကိုတင်နိုင်ထွန်းက “ ကျွန်တော့်နာမည် အမည်မည်း စာရင်းထဲ ပါသလား မပါလားတော့ မသိဘူး၊ တကယ်လို့ ပါတယ်ဆိုရင်လည်း တကယ်တော့ ကျွန်တော်တို့ကို အမည်မည်း စာရင်းထဲ မသွင်းသင့်တာပါ၊ အခုပြန်လို့ရတယ်ဆိုတော့ ၀မ်းသာရတာပေါ့ ” ဟု ဆိုသည်။\nလာမည့် စက်တင်ဘာ (၁) ရက်နေ့တွင် နှစ်ပေါင်း ၂၀ ကျော် နိုင်ငံရေး အတိုက်အခံအဖြင့် လှုပ်ရှားခဲ့သူ ၈၈ အရေးအခင်း ကျောင်းသားခေါင်းဆောင် တဦးဖြစ်သူ မိုးသီးဇွန်နှင့် အခြား အတိုက်အခံ နိုင်ငံရေး သမား ၆ဦး တို့ရန်ကုန်မြို့သို့ လာရောက်ရန် ပြင်ဆင်နေချိန်တွင် ယခုကြေညာချက် ထွက်ပေါ်လာခြင်းဖြစ်သည်။\nနိုင်ငံရေး အကြောင်းဖြင့် ၎င်း၏ခင်ပွန်းဖြစ်သူအား ပြည်ပြေး ကြေညာခြင်း ခံထားရသူ မသန္တာက မူ “အခုလိုကြေညာတာ မတရားဘူးလို့ ထင်တယ်။ စီးပွားရေးနယ်ပယ်မှာတော့ ငွေကြေး အလွဲသုံးစား၊ လိမ်လည်တာကြောင့် အမည်မည်း စာရင်းသွင်းတယ်ဆိုတာ လက်ခံပေမယ့် နိုင်ငံရေး သမားမှာ အမည်မည်းဆိုတဲ့ စကားလုံး မရှိသင့်ဘူး၊ ဒီမိုကရေစီ ကိုသွားနေတဲ့ဆိုတဲ့ ဒီနေ့လိုကာလမှာ အကုန်ပြန်ဝင်ဖို့ သမ္မတကြီးက ဖိတ်ထားပြီပဲ၊ အခုလို ၂၀၀၀ ကျော်ကို ဖျက်ပေးတယ်ဆိုတာမျိုး ကို နားမလည်နိုင်ဘူး” ဟု ပြောသည်။\nနိုင်ငံတော် သမ္မတဦးသိန်းစိန်က ၂၀၁၀ ခုနှစ်လည် မိန့်ခွန်းတွင် ပြည်ပရောက် မြန်မာနိုင်ငံသားများ အနေဖြင့် တစုံတယောက်ကို နစ်နာစေသည့် ပြစ်မှုကျူးလွန်ထားခြင်း မရှိပါက ပြန်လာနိုင်ကြောင်း ဖိတ်ခေါ်ခဲ့သည်။ ။\nသြဇီ က နေ ပြန်လာပြီး ထိုး\nဘေးကနေ လက်ခုတ်တီးပြီး အားပေးဦးမှာ…\nမင်းက ငါ့ကို အချောင်သမားလို့ ထင်နေလို့ လား\nလယ်ဥဂ ပေါင်မှာနေဒါ အခြေနေမကောင်းလို့ ဟိုဂိုဂျောသ်းသွားတယ်လို့ဘဲ\nဖတ်ရတာ နဲနဲ ထော့နေတာကလွဲလို့ အမှန်တွေပဲဆိုတာ့ ထိုးပစ်လိုက်ဗျာ၊ နိုင်ငံခြားမှာတွေ့လဲထိုး၊ တွေ့တဲ့နေရာမှာထိုး ဒါပေမယ့် ထိုးရဲဖို့တော့လိုတယ်နော်၊ တွေ့တဲ့နေရာမှာမထိုးရဲရင်တော့ ခဗျာင်္းလဲ ရွာကနေ ‘အာ’နေတာဖြစ်နေအုံးမယ်။\nနေဠု ၀င်း says:\nပထမတစ်ပိုင်းကိုပဲ အာချင်ပါတယ်..အစိုးရစရိတ်နဲ့ကျောင်းတက်တိုင်းပညာအလကားသင်တိုင်းပြန်လုပ်းရမယ်… တာဝန်ရှိတယ်ဆိုတာက တော့ ..ကိုယ့်ဆီမှာအခွင့်အလမ်းမှမရှိပဲ ဘ၀ကို မြေမြုပ်သလိုဖြစ်နေမယ်ဆိုရင်တော့ဆောရီးပါ အကို…. ပညာတော်သင်ဆိုတာလုတိုင်းကို မလွတ်ပါအကို… ကိုက တော်တော်လေးကို တော်နေမှပါ.. ဆိုတော့ ကိုယ်တော်လို့ ကိုယ်သွားရတာပါ… contract မရှိရင်အခုအခြေအနေအရ ကြိုက်သလိုလုပ်နိုင်ကြောင်းမြင်ပါသှ်…. ကိုယ်မတော်ရင်သူမလွတ်ပါ… နောက်ပြီးကြိုးစားရတာရုန်းကန်ရတာလေးက ကိုယ်ကိုယ်တိုင်ပါ\nအင်း အမေ ကြီးကားမှာတော့ ထိုး ရင် ဘွိုင်း လင့်ဘဲဗြ ….သြစီမှာလဲထို နီးလီးကောင်းဘဲဖြစ်မှပါ ..။\nစောက်ခွက်တွေကို ထိုးပစ်တဲ့ တစ်ပုံလောက် တင်ပေးပါဗျို့။


လှကျော်ဇော – ဖေဖေနဲ့ ပြည်တွင်းငြိမ်းချမ်းရေး | MoeMaKa Burmese News & Media\nNyein Chan Aye - ဟံသာဝတီ ဦးဝင်းတင် အပိုင်း ၂\n၁၉၅၈ ခုနှစ်က ဆရာကြီးမှိုင်းနဲ့အတူတွေ့ရသော ဗိုလ်ကျော်ဇော ဗန်းမော်တင်အောင်နှင့် လွှတ်တော်ရှေ့နေကြီးဦးထွန်းတင်\n(မိုးမခ) သြဂတ်စ် ၁၊ ၂၀၁၅\n၁၉၅၇ ခုနှစ်မှာ ဖေဖေတပ်ကထွက်ရပြီးနောက် ဇွန်လ (၂၇) ရက်နေ့မှာ သတင်းစာရှင်းလင်းပွဲပြုလုပ်ပြီး သူ့အမှုကိစ္စနဲ့ ပတ် သက်ပြီး ရှင်းလင်းပြောကြားခဲ့ပါတယ်။ အဲဒီသတင်းစာရှင်းလင်းပွဲမှာ သတင်းထောက်တဦးက ပြည်တွင်းစစ်ရပ်စဲရေးအတွက် အပြုတ်တိုက်ရေးနဲ့ ငြိမ်းချမ်းစွာဖြေရှင်းရေးမှာ ဘယ်လိုဖြေရှင်းသင့်သလဲဆိုပြီး ဖေဖေရဲ့သဘောထားကိုမေးတော့ ဖေဖေ က သီးခြားထုတ်ပြန်ပါ့မယ်လို့ ကတိပေးလိုက်ပါတယ်။ ဖေဖေက သူနဲ့သိပ်အကျွမ်းတ၀င်မရှိလှတဲ့ နိုင်ငံရေး၊ စီးပွားရေး ပြဿနာတွေကို အကျယ်တ၀င့် အချိန်ယူလေ့လာပြီး အောက်တိုဘာ (၂၇) ရက်နေ့မှာ “ပြည်တွင်းငြိမ်းချမ်းရေးနှင့် ပတ် သက်၍ ကျွန်တော်၏သဘောထား” ဆိုတဲ့စာတမ်းတစောင် ထုတ်ပြန်လိုက်ပါတယ်။ အဲဒီစာတမ်းကိုသတင်းစာတွေက အပိုင်းတွေခွဲပြီး ဖေါ်ပြပေးကြပြီးနောက်ပိုင်းမှာတော့ ဖေဖေက တလုံးတစည်းတည်းဖတ်နိုင်အောင်ဆိုပြီး စာအုပ်အဖြစ်လည်း ထုတ်ဝေခဲ့ပါတယ်။\nအဲဒီစာတမ်းကို အခု (နှစ်ပေါင်း ၆၀ နီးပါးကြာပြီးနောက်) ပြန်ဖတ်ကြည့်တော့ ဖေဖေ ကြိုတင်မှန်းဆချက်တွေဟာ အလွန် မှန်ကန်နေတာတွေ့ရပါတယ်။ ဖေဖေတို့မျိ်ုးဆက် တမ်းတမ်းတတ မျှော်မှန်းခဲ့တဲ့ ပြည်တွင်းငြိမ်းချမ်းရေးကြီးဟာလည်း ရွှေပြည်တော် မျှော်တိုင်းဝေးဆဲဘဲဖြစ်နေသေးတဲ့အတွက် အဲဒီစာတမ်း အကျဉ်းချုပ်ကလေးကို ရှေးခေတ်ဟောင်း အောက် မေ့ဖွယ်အဖြစ် ပြန်လည်ဖေါ်ပြလိုက်ပါတယ်။\nအဲဒီစာတမ်းမှာ အပိုင်း (၄) ပိုင်းပါရှိပါတယ်။\n၁။ ပထမပိုင်းမှာ ပြည်တွင်းစစ် (၁၀) နှစ်ခရီးကို အကြမ်းဖျင်းဖော်ပြထားပါတယ်။ ၁၉၄၈ ခုနှစ် ကုန်ခါနီးကစပြီး တိုက်ခဲ့ရတဲ့ ကေအင်ဒီအို အပါအ၀င် အခြားလက်နက်ကိုင်အဖွဲ့အစည်းများဖြစ်တဲ့ (ထိုခေတ်အခေါ်) အလံဖြူ-အလံနီကွန်မြူနစ် ရဲဘော် ဖြူ ရခိုင်သူပုန် စတဲ့တပြည်လုံးအတိုင်းအတာနဲ့ အနှံ့အပြားဖြစ်ခဲ့တဲ့ တိုက်ပွဲများအကြောင်းဖော်ပြထားပါတယ်။\n၂။ ဒုတိယပိုင်းမှာ အဲဒီ (၁၀) နှစ်ခရီးအတွင်း အစိုးရနဲ့သူပုန်များ နှစ်ဦး နှစ်ဖက်ရဲ့လက်ရှိအခြေအနေများကို ဝေဖန်သုံး သပ်ထားပြီး တကယ်လို့ ဒီအတိုင်းဆက်တိုက်နေကြရင် ဖြစ်လာနိုင်မဲ့ အနာဂါတ် အလားအလာများကိုလည်း မှန်းဆ တင်ပြထားပါတယ်။\nဖေဖေက အဲဒီအပိုင်းမှာ ဒီလိုပြောထားပါတယ်။\n‘နိုင်ငံရေးသည် ပြည်တွင်းစစ်အတက်အကျ၏ ကျောရိုးမဏ္ဍိုင်ဖြစ်သည်။ စစ်ရေးသည်အထောက်အကူအပိုင်းသာဖြစ်သည်။ သူပုန်အရေးနိမ့်စေမည့် ထူးခြားသည့်နိုင်ငံရေးပြောင်းလဲမှုမပါဘဲ စစ်ရေးသက်သက်ဖြင့်သာ ရင်ဆိုင်နေလျှင် သူပုန်အရေး မှာ အလွန်ရှည်ကြာခက်ခဲနိုင်ကြောင်း လက်ရှိအစိုးရအနေနဲ့ စစ်ရေးသက်သက်ချည်း အားမကိုးဘဲ နိုင်ငံရေးအရ ကြိုးစား သင့်ကြောင်း ဤအတိုင်းဆက်သွားနေပါက ပြည်တွင်းစစ်ကြီး ရှည်ကြာသွားမည့်အလားအလာရှိကြောင်း စစ်တပ် တိုးချဲ့ရ၍ ပြည်တွင်းစီးပွားရေးလည်း ကျဆင်းနိုင်ကြောင်း” စတာတွေကို အသေးစိတ် အချက်အလက်များနဲ့ ထုတ်ပြရှင်းလင်းထားပြီး စစ်ရေးသက်သက်ဖြင့် နောက်ထပ် (၇) နှစ်ဆက်တိုက်လျှင်လည်း သူပုန်အင်အားမကျဆင်းနိုင်ကြောင်း ရေးထားပါတယ်။\n၃။ တတိယပိုင်းမှာတော့ စစ်နဲ့နိုင်ငံရေးရဲ့ရည်ရွယ်ချက်တွေ စစ်နဲ့ပြည်သူလူထု စစ်နဲ့နိုင်ငံရေးခေါင်းဆောင်များရဲ့ဆက်စပ် နေပုံများကို အကျယ်တ၀င့်ရေးသားထားပါတယ်။\nအထူးသဖြင့် နိုင်ငံရေးခေါင်းဆောင်များအနေနဲ့ စစ်နိုင်ရေးအတွက်သာမက စစ်ကို မူလနိုင်ငံရေးရည်မှန်းချက်က သွေဖီ မသွားအောင်နဲ့ စစ်ပြီးနောက် ငြိမ်းချမ်းရေးကာလတည်ဆောက်ရေးအတွက် တာဝန်ရှိကြောင်း စတာတွေ ပါရှိပါတယ်။ စစ်ဟာဖြစ်ပွားလာဘို့လွယ်ကူပေမဲ့ အပြီးသတ်ဘို့ခက်ခဲတတ်ကြောင်း စစ်ဒဏ်ကိုပြည်သူလူထုကသာအဓိက ခံရကြောင်း တွေ ပါရှိပါတယ်။\n၄။ နောက်ဆုံး စတုတ္တပိုင်းမှာ လက်ရှိပြည်တွင်းစစ်ကို ဘယ်လိုအဆုံးသတ်သင့်တယ်ဆိုတာကို တင်ပြထားပါတယ်။ အဲဒီ တုန်းက ၀န်ကြီးချူပ်ဖြစ်တဲ့ ဦးနုရဲ့ပါလီမန်မိန့်ခွန်းကိုကိုးကားပြီး ပြည်သူလူထုက စစ်အတွက်ပေးရတဲ့အဖိုးအခများကို ထောက်ပြပြီး “ပြည်တွင်းစစ်ဖြစ်ရခြင်းအပေါ် နိုင်ငံရေးခေါင်းဆောင်များအနေနဲ့ တာဝန်ရှိကြောင်း နိုင်ငံရေးခေါင်းဆောင်များ အနေနဲ့ စစ်နဲ့ပတ်သက်၍ ထင်မြင်ယူဆပုံ ပေါ့ဆမှားယွင်းခြင်းအကြောင်းရင်းမှာ ဗမာပြည်လွတ်လပ်ရေးရခါစ အတွေ့အကြုံ ဗဟုသုတနည်းပါးမှုကြောင့်လည်းကောင်း၊ စိတ်ကူးဆန္ဒနဲ့ ဒေါသ-မောဟတွေကို ရှေ့ထားမိသောကြောင်လည်းကောင်း၊ မှားခဲ့ကြပုံ ဘယ်သူ့ကြောင့် ဘယ်ဝါကြောင့်ဟု ဆက်လက်အငြင်းမပွားသင့်တော့ဘဲ အမှားဝန်ခံရုံမကဘဲ အမှားကို ရဲရဲဝံ့ဝံ့ ပြင်ကြရန်” တိုက်တွန်းထားပါတယ်။\nလက်ရှိနိုင်ငံရေးခေါင်းဆောင်များအနေနဲ့ လက်ရှိတိုင်းပြည်အခြေအနေ နှစ်ဦးနှစ်ဖက်ရပ်တည်နေရသော အခြေအနေတို့ကို တိတိကျကျ ဆန်းစစ်ကြည့်ရှုပြီး ပြည်သူလူထုအနာဂါတ်အကျိုးကိုမဆန့်ကျင်စေဘဲ ကျိုးကြောင်းမျှတ၍ ယထာဘူတကျ သောနည်းလမ်းများနဲ့ ရပ်စဲကြဘို့ ဖေဖေကနောက်ဆုံးမှာ တိုက်တွန်းထားပါတယ်။\nအဲဒီကာလကဆရာကြီးမှိုင်းရဲ့ပြည်တွင်းငြိမ်းချမ်းရေးလှုပ်ရှားမှု လူထုဆန္ဒပြပွဲကြီးများလည်း တခြိမ့်ခြိမ့်နဲ့ တနိုင်ငံလုံးကျင်းပနေတာပါ။ဒါကြောင့်ဘဲ ဖေဖေက ၂၀၀၇ ခုနှစ်မှာထုတ်ဝေခဲ့တဲ့ ကိုယ်တိုင်ရေးအထုပွတ္တိစာအုပ်မှာ ဒီလိုရေးထားပါတယ်။\n“ကျွန်တော် ထိုစာတမ်းရေးသားရန် ပြည်တွင်းစစ်ပြသာနာကို အသေးစိတ်လေ့လာလေလေ ပြည်တွင်းစစ်ရေရှည်ပြီး ပြည် သူတို့၏ဆင်းရဲဒုက္ခ အန္တရာယ်များကို မြင်လေလေဖြစ်ကာ ပြည်တွင်းငြိမ်းချမ်းရေးသည်သာ အနာဂါတ်နိုင်ငံသစ် ထူထောင် နိုင်ရေးအတွက် သော့ချက်ဖြစ်ကြောင်း ပိုမို၍သဘောပေါက်လာပါသည်။ လက်ရှိပြည်သူလူထု၏ ဒုက္ခမျိုးစုံ ဆုံချက်ဖြစ်နေ သည့် ပြည်တွင်းစစ်ကြီးကို ပြည်သူလူထုအကျိုးစီးပွားပြု နိုင်ငံရေးအခြေခံပေါ်တွင် ရပ်စဲနိုင်ပါက တိုင်းပြည်အပေါ်အကြီးမားဆုံး အကျိုးပြုနိုင်ချက်ဟုလည်း ယုံကြည်လာမိပါသည်။”\n“ထိုကြောင့်ပင် ကျွန်တော်သည် ဆရာကြီးသခင်ကိုယ်တော်မှိုင်း၏ “ပြည်တွင်းငြိမ်းချမ်းရေး ရှစ်ဦးကော်မတီ” အဖွဲ့ဝင်အချို့နှင့်တိုင်ပင်ဆွေးနွေးပြီး ထိုအဖွဲ့နှင့် ပူးပေါင်းလှုပ်ရှားရန် စီစဉ်ပါတော့သည်” တဲ့။\nအဲဒီစာတမ်းက ဖေဖေရဲ့ တွက်ချက်မှုတခုမှာ စစ်ရေးသက်သက်နဲ့ ချည်ဖြေရှင်းပါက နောက် (၇) နှစ်ကြာတောင် သူပုန်အင်အားကျဆင်းစရာအကြောင်းမရှိလို့ ပြောထားတာပါပါတယ်။ သတင်းစာတစောင်က ဒီလိုဆိုယင် ပြည်တွင်းစစ်ကြီးနောက် (၇) နှစ်တောင် ဆက်ကြာအုံးမှာလားဆိုပြီး အလန့်တကြား ခေါင်းကြီးရေးတာ မှတ်မိနေပါတယ်။ တကယ်လို့သာ ဒီပြည်တွင်း စစ်ကြီး အခုလိုရာစုနှစ်ဝက်ကျော်ကြာနေဦးမယ်မှန်းသိခဲ့ကြရယင်တော့ ဘယ်လိုများရေးမယ်မသိပါဘူး။\nဒီနေရာမှာ ဗမာပြည်ပြည်တွင်းစစ်ရဲ့ရှည်ကြာရမှုကို နားလည်ဘို့လိုပါတယ်။ တိုက်ဆိုင်တာတခုလည်း ပြောရအုံးမယ်။\n၁၉၅၃ – ၁၉၆၁ ခုနှစ်အထိ အမေရိကန်နိုင်ငံရဲ့(၃၄) ဦးမြောက်သမတအဖြစ် တာဝန်ထမ်းဆောင်ခဲ့တဲ့ အိုက်ဆင်ဟောင်ဝါး\n(ဒုတိယကမ္ဘာစစ်အတွင်း မဟာမိတ်တပ်ဖွဲ့များဦးစီးချုပ်-ကြယ် (၅) ပွင့် ဗိုလ်ချုပ်ကြီးဟောင်း) က ၁၉၆၁ ခုနှစ်-သမတရာထူး ကအနားယူတော့မဲ့အချိန် တိုင်းပြည်ကို နှုတ်ဆက်မိန့်ခွန်းပြောရာမှာ သူ့နိုင်ငံအတွက်သူပူပန်တဲ့အချက်တခုကိုထည့်သွင်း ပြောကြားခဲ့ပါတယ်။ အမေရိကန်နိုင်ငံအနေနဲ့ နိုင်ငံရဲ့ဘဏ္ဍာရေးလိုငွေပြမှုကိုဂရုမစိုက်ဘဲ စစ်လက်နက်ပစ္စည်းများ အဆ မတန်ထုတ်လုပ်နေမှုကိုသတ်ိပေးပြီး အစိုးရကန်ထရိုက်များနဲ့ စစ်လက်နက်ပစ္စည်းထုတ်ဝေသူများအကြား ဆက်စပ်နေမှုတွေ\nကို သတိပေးသွားခဲ့ပါတယ်။ အဲဒီနေရာမှာ သူက ဝေါဟာရအသစ်တလုံးသုံးခဲ့ပြီး အဲဒီစကားလုံးဟာ နိုင်ငံရေးဝေါဟာရ တ လုံးအဖြစ်တွင် ကျန်ခဲ့ပါတယ်။ military-industrial-complex တဲ့။ စစ်တပ်-စက်မှုစီးပွားရေးလုပ်ငန်းများ ဒွေးရောယှက်တင် ဖြစ်နေမှုလို့ ဆိုလိုပါတယ်။\nဗမာပြည်မှာတော့ ပြည်တွင်းစစ်ကြီးရှည်ကြာလေ သြဇာကြီးလေဖြစ်ပြီး ပြည်တွင်းစစ်တိုက်ရတာကိုအကြောင်းပြပြီး ဗမာ\nပြည်ရဲ့- နိုင်ငံရေးအာဏာ – စီးပွားရေးအာဏာကို ကြာရှည်ကြာများဆုပ်ကိုင်လာခဲ့ရတဲ့ အရသာသိနေပြီဖြစ်တဲ့-ဗမာ့တပ်မ တော်အနေနဲ့ နောက်ဆုတ်ပြီး စစ်တန်းလျားပြန်ရမဲ့အဖြစ် (တိုင်းပြည်ကြီး ငြိမ်းချမ်းသွားမှာကို) လိုလားပါ့မလား။\nဒါကတော့။ စစ်တပ်+ပြည်တွင်းစစ် = စစ်အာဏာရှင်စနစ်– ဆိုတဲ့ ဂဏန်းသချာင်္ပုံသေနည်းပါဘဲ။\nဒါကြောင့်ဘဲ ဖေဖေက သူ့နောက်ဆုံးအချိန်များအတွင်း သတင်းဌာနများနဲ့တွေ့ဆုံမေးမြန်းခန်းများမှာ …. ကျွန်တော်တို့နိုင်ငံ ရဲ့ဒုက္ခအဖုံဖုံဟာ စစ်အာဏာရှင်စနစ်မှာ မြစ်ဖျားခံပါတယ် …. လို့ တဖွဖွပြောပြီး သူချစ်တဲ့ပြည်သူတွေကို အဓိကရန်သူ ဘယ်သူဆိုတာ မျက်ခြေမပြတ်ဘို့ သတိပေးခဲ့ဟန်ရှိပါတယ်။\n၆၊ ၆၊ ၂၀၁၅\nကျွန်မဆက်၍ရေးခြင်သောဖေဖေအကြောင်းများ – ဆောင်းပါးအမှတ် (၃၆)\nအရေးတော်ပုံဂျာနယ် အတွဲ (၂) အမှတ် (၃) ၂၀၁၅-၇-၇ နေ့ထုတ်။


ထှကျခှာသှားခဲ့ရတဲ့ ဗညားဘုနျးပွညျ့အတှကျ အားပေးစကားပွောလိုကျတဲ့ သန်တာလှိုငျ – Askstyle\nထှကျခှာသှားခဲ့ရတဲ့ ဗညားဘုနျးပွညျ့အတှကျ အားပေးစကားပွောလိုကျတဲ့ သန်တာလှိုငျ\nThe Model Academy ရဲ့ ပွိုငျပှဲဝငျတျောတျောမြားမြားရဲ့ အရညျအခငျြးမပွညျ့ဝမှုတှေ၊ စညျးကမျးဖောကျဖြောကျမှုတှေ၊ ပဋိပက်ခတှကွေောငျ့ ပရိသတျတှကေတော့အားမလိုအားမရဖွဈနကွေပါတယျ။ဒီပွိုငျပှဲဝငျတှထေဲမှာပဲ စညျးကမျးအလိုကျနာဆုံး Challenge တိုငျးမှာ ကှနျးမနျ့ကောငျးတှသောရလရှေိ့ပွီး ပရိသတျတှရေဲ့ အားပေးမှုအခိုငျအမာရရှိထားသူကတော့ ဗညားဖုနျးပွညျ့ ပဲဖွဈပါတယျ။\nလကျရှိမှာတော့ အောကျတိုဘာလ(၂၇)ရကျနမှေ့ာ ထုတျလှငျ့ခဲ့တဲ့ ” Maybelline Runway Experience” Challenge မှာ ယှဉျပွိုငျခဲ့ရတဲ့ နိုငျငံကြျောအဆိုတျော အသေငျခြိုဆှရေဲ့ ” အသညျးကှဲသီခငျြးတှေ မဆိုတော့ဘူး ” ဆိုတဲ့ သီခငျြးရဲ့ MTV မှာပါဝငျသရုပျဆောငျရတာလညျးဖွဈပါတယျ။\nပွိုငျပှဲဝငျတိုငျးကတော့ အကောငျးဆုံးကွိုးစား ယှဉျပွိုငျကွပွီး နောကျဆုံး Grand Finalists Top (2) အဖွဈ ငွိမျးခမျြးနဲ့ ဒီး တို့ပဲကနျြရှိခဲ့ပွီး ဘုနျးပွညျ့ကတော့ The Model Academy Season (3) မှ နှုတျဆကျထှကျခှာသှားရပါတယျ..။ပွိုငျပှဲတောကျလြှောကျမှာ အကောငျးဆုံးကွိုးစား ယှဉျပွိုငျနိုငျခဲ့တဲ့ ဗညားဘုနျးပွညျ့ စိတျဓာတျမကဖြို့ အကဲဖွတျဒိုငျ မျောဒယျ သန်တာလှိုငျမှ “Congratulations ပါ ဘုနျးပွညျ့ရေ….\nဒီနရောအထိရောကျလာတာ တျောရုံ talent နဲ့ မရပါဘူး…အရမျးတျောလို့ပါ ကွိုးစားလို့ပါမောငျလေးရေ….။ ဒီနရောက ဘုနျးပွညျ့အတှကျ လမျးဆုံးမဟုတျပါဘူး… Modelling လမျးကွောငျးရဲ့ အစပါဆိုတာကို ဘုနျးပွညျ့သိလို့ အမတို့တှအေားလုံး ဂုဏျယူပါတယျနျော wishing you the best of luck ပါနျော….” ဆိုတဲ့ စာသားလေးနဲ့အတူ အားပေးစကားလေးကို ပွောပေးခဲ့ပါတယျ..။\nThe Model Academy Season(3) မှ ထှကျခှာသှားရတဲ့ ဗညားဘုနျးပွညျ့အတှကျ အကဲဖွတျဒိုငျ သန်တာလှိုငျရဲ့ အားပေးစကားက ထိရောကျလှနျးလှပါတယျနျော..။ပရိသတျကွီးရော The Model Academy Season (3)မှ ဗညားဘုနျးပွညျ့ထှကျခှာသှားရတဲ့အပျေါ မှတျခကျြလေးတှေ ရေးခဲ့ပါဦးနျော..။\nThe Model Academy ရဲ့ ပြိုင်ပွဲဝင်တော်တော်များများရဲ့ အရည်အချင်းမပြည့်ဝမှုတွေ၊ စည်းကမ်းဖောက်ဖျောက်မှုတွေ၊ ပဋိပက္ခတွေကြောင့် ပရိသတ်တွေကတော့အားမလိုအားမရဖြစ်နေကြပါတယ်။ဒီပြိုင်ပွဲဝင်တွေထဲမှာပဲ စည်းကမ်းအလိုက်နာဆုံး Challenge တိုင်းမှာ ကွန်းမန့်ကောင်းတွေသာရလေ့ရှိပြီး ပရိသတ်တွေရဲ့ အားပေးမှုအခိုင်အမာရရှိထားသူကတော့ ဗညားဖုန်းပြည့် ပဲဖြစ်ပါတယ်။\nလက်ရှိမှာတော့ အောက်တိုဘာလ(၂၇)ရက်နေ့မှာ ထုတ်လွှင့်ခဲ့တဲ့ ” Maybelline Runway Experience” Challenge မှာ ယှဉ်ပြိုင်ခဲ့ရတဲ့ နိုင်ငံကျော်အဆိုတော် အေသင်ချိုဆွေရဲ့ ” အသည်းကွဲသီချင်းတွေ မဆိုတော့ဘူး ” ဆိုတဲ့ သီချင်းရဲ့ MTV မှာပါဝင်သရုပ်ဆောင်ရတာလည်းဖြစ်ပါတယ်။\nပြိုင်ပွဲဝင်တိုင်းကတော့ အကောင်းဆုံးကြိုးစား ယှဉ်ပြိုင်ကြပြီး နောက်ဆုံး Grand Finalists Top (2) အဖြစ် ငြိမ်းချမ်းနဲ့ ဒီး တို့ပဲကျန်ရှိခဲ့ပြီး ဘုန်းပြည့်ကတော့ The Model Academy Season (3) မှ နှုတ်ဆက်ထွက်ခွာသွားရပါတယ်..။ပြိုင်ပွဲတောက်လျှောက်မှာ အကောင်းဆုံးကြိုးစား ယှဉ်ပြိုင်နိုင်ခဲ့တဲ့ ဗညားဘုန်းပြည့် စိတ်ဓာတ်မကျဖို့ အကဲဖြတ်ဒိုင် မော်ဒယ် သန္တာလှိုင်မှ “Congratulations ပါ ဘုန်းပြည့်ရေ….\nဒီနေရာအထိရောက်လာတာ တော်ရုံ talent နဲ့ မရပါဘူး…အရမ်းတော်လို့ပါ ကြိုးစားလို့ပါမောင်လေးရေ….။ ဒီနေရာက ဘုန်းပြည့်အတွက် လမ်းဆုံးမဟုတ်ပါဘူး… Modelling လမ်းကြောင်းရဲ့ အစပါဆိုတာကို ဘုန်းပြည့်သိလို့ အမတို့တွေအားလုံး ဂုဏ်ယူပါတယ်နော် wishing you the best of luck ပါနော်….” ဆိုတဲ့ စာသားလေးနဲ့အတူ အားပေးစကားလေးကို ပြောပေးခဲ့ပါတယ်..။\nThe Model Academy Season(3) မှ ထွက်ခွာသွားရတဲ့ ဗညားဘုန်းပြည့်အတွက် အကဲဖြတ်ဒိုင် သန္တာလှိုင်ရဲ့ အားပေးစကားက ထိရောက်လွန်းလှပါတယ်နော်..။ပရိသတ်ကြီးရော The Model Academy Season (3)မှ ဗညားဘုန်းပြည့်ထွက်ခွာသွားရတဲ့အပေါ် မှတ်ချက်လေးတွေ ရေးခဲ့ပါဦးနော်..။


တရုတ်နိုင်ငံခြားရေးဝန်ကြီး ဝမ်ရိ နှင့် ကမ္ဘောဒီးယားနိုင်ငံခြားရေးဝန်ကြီး Prak Sokhonn တို့ တရုတ်နိုင်ငံ၌ တွေ့ဆုံဆွေးနွေး - Xinhua News Agency\nဟန်ကျိုး၊ဒီဇင်ဘာ ၅ ရက်(ဆင်ဟွာ)\nတရုတ်နိုင်ငံ နိုင်ငံတော်ကောင်စီဝင် နှင့် နိုင်ငံခြားရေးဝန်ကြီး ဝမ်ရိသည် ကမ္ဘောဒီးယားနိုင်ငံ ဒုတိယဝန်ကြီးချုပ် နှင့် နိုင်ငံခြားရေးဝန်ကြီး Prak Sokhonn နှင့် ဒီဇင်ဘာ ၄ ရက်တွင် တရုတ်နိုင်ငံအရှေ့ပိုင်း ကျဲ့ကျန်းပြည်နယ် Anji မြို့၌ တွေ့ဆုံဆွေးနွေးခဲ့ကြောင်း သိရသည်။ထိုသို့တွေ့ဆုံစဉ် ဝမ်ရိက တရုတ်နိုင်ငံသည် ကမ္ဘောဒီးယားနိုင်ငံ၏ ချစ်ကြည်ရင်းနှီးသော မိတ်ဆွေ နှင့် ဘက်စုံမဟာဗျူဟာမြောက်မိတ်ဖက် နိုင်ငံတစ်နိုင်ငံအနေဖြင့် ကမ္ဘောဒီးယားနိုင်ငံ၏ လိုအပ်ချက်အရ ကာကွယ်ဆေးပံ့ပိုးမှုအပိုင်းကို ဆက်လက်လုပ်ဆောင်သွားမည်ဖြစ်ပြီး ကမ္ဘောဒီးယားနိုင်ငံ၌ ကာကွယ်ဆေးပုလင်းဖြည့်စက်ရုံတစ်ရုံ တည်ဆောက်ရေးအတွက် ကူညီပေးသွားမည်ဖြစ်ကြောင်း ဆိုသည်။\nတရုတ်နိုင်ငံ နိုင်ငံတော်ကောင်စီဝင် နှင့် နိုင်ငံခြားရေးဝမ်ရိ သည် ၂၀၂၁ ခုနှစ် ဒီဇင်ဘာ ၄ ရက်တွင် တရုတ်နိုင်ငံ အရှေ့ပိုင်း ကျဲ့ကျန်းပြည်နယ် Anji မြို့၌ ကမ္ဘောဒီးယားနိုင်ငံ ဒုတိယဝန်ကြီးချုပ် နှင့် နိုင်ငံခြားရေးဝန်ကြီး Prak Sokhonn အား လက်ခံ တွေ့ဆုံဆွေးနွေးစဉ် (ဆင်ဟွာ)\nတရုတ်နိုင်ငံအနေဖြင့် ကမ္ဘောဒီးယားနိုင်ငံနှင့်အတူ အမြန်လမ်းမများ နှင့် လေဆိပ်များ တည်ဆောက်ရေး ၊ ဒီဂျစ်တယ်စီးပွားရေးပူးပေါင်းဆောင်ရွက်မှုမြှင့်တင်ရေး နှင့် အသက်မွေးဝမ်းကျောင်းစီမံကိန်းများပိုမိုဖော်ဆောင်ရေး ကဲ့သို့သော အဓိက စီမံကိန်းများတွင် ကျယ်ပြန့်စွာ တိုးချဲ့ပူးပေါင်းဆောင်ရွက်သွားရန် ဆန္ဒရှိကြောင်း ဝမ်က ပြောကြားခဲ့သည်။\nကမ္ဘောဒီးယားနိုင်ငံ ဒုတိယဝန်ကြီးချုပ်နှင့် နိုင်ငံခြားရေးဝန်ကြီး Sokhonn က ကမ္ဘောဒီးယားနိုင်ငံ၏ COVID-19 ကပ်ရောဂါတိုက်ဖျက်ရေးတွင် ထောက်ပံ့ကူညီပေးမှုအတွက် တရုတ်နိုင်ငံအား ချီးကျူးဂုဏ်ပြုပါကြောင်း ၊ ကမ္ဘောဒီးယားနိုင်ငံအနေဖြင့် တရုတ်နိုင်ငံကအဆိုပြုသော ကမ္ဘာလုံးဆိုင်ရာ အချက်အလက်လုံခြုံမှု တစ်ခု ဖော်ဆောင်ရေး နှင့် ကမ္ဘာလုံးဆိုင်ရာ ဖွံ့ဖြိုးတိုးတက်မှုဖော်ဆောင်ရေး တို့၏ အလွန် အရေးပါပုံကို ထောက်ခံအားပေးကြောင်း ပြောကြားခဲ့သည်။\nSokhonn က ပေကျင်း ၂၀၂၂ ခုနှစ် အိုလံပစ်ဆောင်းရာသီအားကစားပွဲတော်များ အောင်မြင်စွာကျင်းပနိုင်ရန် တရုတ်နိုင်ငံအတွက် ကမ္ဘောဒီးယားနိုင်ငံက ဆုမွန်ကောင်း တောင်းပေးပါကြောင်း နှင့် ကမ္ဘောဒီးယား-တရုတ် နှစ်နိုင်ငံအကြား လက်တွေ့ကျသော ပူးပေါင်းဆောင်ရွက်မှု နက်ရှိုင်းစေရန် စိတ်ဆန္ဒရှိကြောင်း ဆက်လက်ပြောကြားခဲ့သည်။\nထို့ပြင် နှစ်နိုင်ငံ နိုင်ငံခြားရေးဝန်ကြီးများသည် တရုတ်-အာဆီယံဆက်ဆံရေး လက်တွဲမှု တိုးမြှင့်ရေးအပေါ် သဘောထားအမြင်များကို အပြန်အလှန်ဖလှယ်ခဲ့ကြကြောင်း သိရသည်။(Xinhua)\nHANGZHOU, Dec.4(Xinhua) — Chinese State Councilor and Foreign Minister Wang Yi on Saturday held talks with Cambodian Deputy Prime Minister and Foreign Minister Prak Sokhonn in Anji in east China’s Zhejiang Province.\nWang said China, as Cambodia’s friend and comprehensive strategic partner, will continue to provide vaccine assistance according to Cambodia’s needs and help Cambodia buildavaccine filling factory.\nSokhonn appreciated China for supporting Cambodia’s fight against COVID-19 epidemic. Cambodia attaches great importance to and supports the Global Development Initiative andaglobal data security initiative proposed by China.\nPhoto – (1/2)Chinese State Councilor and Foreign Minister Wang Yi holds talks with Cambodian Deputy Prime Minister and Foreign Minister Prak Sokhonn in Anji, east China’s Zhejiang Province, Dec. 4, 2021. (Xinhua/Jiang Han)


ကာရန်မဲ့ အတွေးစများ: FeedBurner ဆိုတာ\nရေးပြီးချိန်: 2/16/2009 09:46:00 PM\n"အီး၊ အဲ၊ အင်း" :D Great stories. Thank you.\nသြော် ဒါကြောင့်ကိုး အမြဲရောက်နေလို့ စိတ်ညစ်နေတား)\nကို Zatlite... ဘာကို thanks မှန်း မသိပေမဲ့ ကျွန်မကလည်း Thank you...\nမနော်... ဟီးးး။ :P\nကိုလူလ... တကယ်ကြီးလား။ =)) နောက်ဆို စာသေချာဖတ်... အီးမေးလ်လိပ်စာတွေ၊ password တွေ အခိုးခံရလိမ့်မယ်။ LOL\nits diskette, not disc card.\nဟီဟီ... ကျေးဇူး။ ဘားဂလစ်ခ်ျလို ရေးတာ များသွားပြီ။ ;))\nအမလိုပဲ ၊ အမလဲ သူများတွေ friendster account ကို update လုပ်သမျှ အမကို email ကနေ auto generate နဲ့ အမြဲ update ပို့နေတာကို တောင် မသိပဲ အဲဒီ email ကို reply လုပ်ပြီး ရန်တွေ့ဖူးတယ်။ ဟဲဟဲ အဲဒါ အရင်တုံးကပါ၊ အခု ဟုတ်တော့ဘူးနော်၊\nတဟားဟား တဝါးဝါး ရီသွားတယ်။ ကျနော် မရီရတာ ကြာပြီဗျ ။ကျနော် မအူ လို့ မဟုတ်ဘူးနော် အဖော်တွေ အများကြီး ရှိပါလားဆိုပြီး အားတက်သရော ရီသွားတာပါ ။ရသမြောက်အောင် ရေးနိုင်လို့ ချီးကျူးပါတယ် ။


ယခင်တပ်မတော်ကရေးဆွဲခဲ့သော ယုံကြည်မှုလွဲမှားစေသည့်ဖွဲ့စည်းပုံကို လက်ရှိတပ်မတော်က ထွေးပိုက်ထားရသည်ဟု ဦးကိုကိုကြီးပြော\nတပ်မတော်နှင့်လူထုအကြား နားလည်မှု၊ ယုံကြည်မှု ကွဲလွဲစေသော အချက်ဖြစ်သည့် ယခင်စစ်အစိုးရ ရေးဆွဲထားသောဖွဲ့စည်းပုံကို လက်ရှိတပ်မတော်က ထွေးပိုက်ထားရကြောင်း ၈၈မျိုးဆက်(ငြိမ်းချမ်းရေးနှင့် ပွင့်လင်းလူ့အဖွဲ့အစည်း)မှ ဦးကို ကိုကြီးက ပြောသည်။\n''၂ဝဝ၈ ဖွဲ့စည်းပုံကို ပြင်ချင်ရင် ၇၅ရာခိုင်နှုန်းကျော်ရမယ်ဆိုတာက ဘယ်လိုဖြစ်လဲဆိုတော့ နိုင်ငံသားမဲဆန္ဒရှင်တွေက သေလောက်အောင် ပြင်ချင်သည်ဖြစ်စေ ငါသ ဘောမတူရင် ပြင်လို့မရဘူးဆိုတဲ့ ဗီတိုအာဏာကို တပ်မတော်ကယူထားတာ။ တပ်မ တော်က ယူထားတယ်လို့ ပြောရတာကလဲ လက်ရှိတပ်မတော်က ယူထားတာ မဟုတ်ပါ ဘူး။ အရင်လူတွေက ဒီအတိုင်း ချမှတ်ထားတဲ့ဟာတွေအားလုံးကို လူထုရဲ့ နားလည်မှု ယုံ ကြည်မှုကွဲလွဲစေနိုင်တဲ့အချက်ကြီးကို လက်ရှိတပ်မတော်ခေါင်းဆောင်များက ထွေးပိုက် ထားရတာဖြစ်တယ်''ဟု ဦးကိုကိုကြီးက ပြောသည်။\nယခုအချိန်တွင် တပ်မတော်သည် မျိုးဆက်အရ ပြောင်းလဲနေပြီဖြစ်သော\nကြောင့် ပြည်သူလူထုနှင့် စည်းလုံးညီညွတ်စေရန်၊ ပြည်သူများက ယုံကြည်ကိုးစားရသော တပ်မတော် ဖြစ်ရန် ယခင်လူများ လုပ်ဆောင်သွားသောဒဏ်ကို ယခုတပ်မတော်ခေါင်းဆောင်များက ဆက်ခံစရာမလိုကြောင်းကို ဦးကိုကိုကြီးက ''ဒီဖွဲ့စည်းပုံကို ဒီလိုဖြစ်အောင်လုပ်ခဲ့တဲ့လူတွေ က မျိုးဆက်အရ တစ်လွှာက တပ်ကထွက်သွားပြီ။ ကျန်ခဲ့တဲ့သူတွေက သူတို့လုပ်ထားခဲ့တဲ့ အတွက် ယုံကြည်မှုလွဲမှားတဲ့၊ နားလည်မှုလွဲမှားတဲ့ဒဏ်ကို လက်ရှိတပ်မတော်ခေါင်းဆောင် တွေကခံနေရတာဖြစ်တယ်။ လက်ရှိတစ်လွှာ ပင်စင်ယူသွားရင် နောက်ကတစ်လွှာ တက် လာဦးမှာ။ အဲဒီတော့ ပြည်သူတွေနဲ့ စည်းလုံးညီညွတ်တဲ့ ပြည်သူကယုံကြည်ကိုးစားတဲ့ တပ်မတော်ဖြစ်ဖို့ဆိုရင် အရင်လူတွေလုပ်သွားတဲ့ဒဏ်ကို ဒီတပ်မတော်က ဆက်ခံစရာ မလိုပါဘူး။ ဒီမိုကရေစီနည်းနဲ့ ပြောမယ်ဆိုရင် စစ်ဘက်၊ အရပ် ဘက်ဆက်ဆံရေးကို တဖြည်း ဖြည်း ပုံမှန်အနေအထားရောက် အောင် ကြိုးစားကြရမှာဖြစ်ပါ တယ်''ဟု ပြောကြားခဲ့သည်။\nနိုင်ငံတစ်နိုင်ငံလုံး ငြိမ်း ချမ်းစေရန် တစ်စုတစ်ဖွဲ့ တစ် ဦးတစ်ယောက်ကျန်နေ၍မရ ကြောင်း၊ အကယ်၍ကျန်နေခဲ့ပါ က ရေရှည်တည်ငြိမ်ရန် လုံခြုံ စိတ်ချရသည့် အခြေအနေမဟုတ် ကြောင်းလည်းယင်းက ထောက်ပြပြောကြားခဲ့သည်။\nဖေ့စ်ဘွတ်အကောင့် အတုများ၏ အချက်အလက်များအစိုးရက တောင်းခံ။\nမြန်မာဘာသာဖြင့် သုံးစွဲနေသော ဖေ့စ်ဘွတ် အပါအ၀င် လူမှုရေး ကွန်ရက်မှ အကောင့် အတုများနှင့် ပတ်သက်သည့် အချက်အလက်များ\nကို အစိုးရက ဖေ့စ်ဘွတ် ထူထောင်ထားသည့် ကုမ္ပဏီသို့ တောင်းခံ သွားမည်ဟု သိရသည်။\nထိုကဲ့သို့ တောင်းခံခြင်းမျိုးကိုလည်း အခြား အစိုးရများက တောင်းခံလေ့ ရှိပြီး ဖေ့စ်ဘွတ်က တောင်းခံသည့် အချက်အလက် အားလုံး မဟုတ်\nသည့် နိုင်ငံ အစိုးရများက ဖေ့စ်ဘွတ် သုံးစွဲနေသည့် အကောင့်များနှင့်ပတ်သက်ပြီး သိလိုသည့် အကောင့်များ၏ အချက်အလက်များကို\nယခုအခါ မြန်မာနိုင်ငံတွင် ရွေးကောက်ပွဲ နီးကပ်လာသည် နှင့်အမျှ\nဖေ့စ်ဘွတ်ပေါ်မှ နိုင်ငံရေး၊ ဘာသာရေး လှုံ့ဆော်မှုများ၊ ပုဂ်္ဂိုလ်ရေး\nလုပ်ကြံ တိုက်ခိုက်ထားသည့် သတင်းမှားများ၊ ကောလာဟလ များကို ရည်ရွယ်ချက် ရှိရှိဖြင့် အကောင့် အတုများ သုံးပြီး အချို့သူများက ထုတ်လွှင့် နေလျက် ရှိသည်။ ထိုသို့သော မဟုတ်မမှန် သတင်းများ လုပ်ကြံ ထုတ်လွှင့် နေသူများသည် အသစ် ပြဋ္ဌာန်းလိုက်သော အီလက်ထရောနစ် ဥပဒေ အရ တရားစွဲဆို ခံရပါက ထောင်ဒဏ် ၇ နှစ်ဖြစ်စေ၊ ဒဏ်ငွေကျပ် သိန်း ၅၀ဖြစ်စေ ကျခံရမည် ဖြစ်သည်။\nဖေ့စ်ဘွတ် သုံးစွဲနေသူ တစ်ဦးက “အစိုးရက အကောင့် အတုတွေနဲ့ ပတ်သက်တဲ့ အချက်အလက်တွေ တောင်းတယ်လို့ သတင်း ထွက်လာတဲ့ နောက်ပိုင်း ဖေ့စ်ဘွတ်ပေါ်မှာ ဆဲတာ ဆိုတာ၊\nပုဂ်္ဂိုလ်ရေး တိုက်ခိုက်တာတွေ သိသိသာသာ လျော့သွားတယ်”ဟု သူ၏ တွေ့ရှိချက်ကို Tomorrowသို့ ပြောပြခဲ့သည်။\n( ယနေ.ထုတ် Tomorrow သတင်းဂျာနယ်မှကောက်နှုတ်ချက် )\nခိုးယူခံထားရသည့် passport နှစ်အုပ်နှင့် မလေးရှားလေကြောင်း ခရီးစဉ်အမှတ် MH370 လေယာဉ် လက်မှတ်နှစ်စောင်ကို ၀ယ်ယူသွား ခဲ့သူမှာ Kazem Ali အမည်နှင့် အိရန်နိုင်ငံ သားဖြစ်သည်ဟု ထိုင်းရဲအရာရှိများက ပြောကြားခဲ့သည်။\nဟုဆိုကာ လေ ယာဉ်လက်မှတ်နှစ်စောင်ကို တယ်လီဖုံးဖြင့်ကြိုတင်မှာယူပြီး၊ ကျသင့်တန်ဖိုးကို Ali သို့မဟုတ် တစ်စုံတစ်ဦးက Ali ၏ ကိုယ်စား ငွေသားဖြင့်\nရုပ်ရည်များ မဟုတ်ကြဟု မလေးရှား မြို့ပြလေကြောင်း ဦးစီးဌာန ညွှန်ကြားရေးမှူးချုပ် Azharuddin Abdul Rahman က တနင်္လာနေ့က ဆိုသည်။\nစောလွန်းနေသေး သည်၊ မည်သည့်ခရီးသည်မဆို အပြည်ပြည်ဆိုင်ရာရဲတပ်ဖွဲ့ ၏ မှတ်တမ်း database ထဲတွင်ရှိနေသော အခိုးခံထားရ သည့် passportကို အသုံးပြု၍ နိုင်ငံတကာလေကြောင်း ခရီးစဉ်တစ်ခုတွင် လိုက်ပါသွားသည် ဆိုခြင်းမှာ အလွန်စိုးရိမ်စရာကောင်း သည်ဟု အပြည်ပြည်ဆိုင်ရာ ရဲတပ်ဖွဲ့ (Inter Pol)\n၁. လေယာဉ်ပျောက်ဆုံးမှုကြာမြင့်ချိန်သည် သတင်းစာရှင်းလင်းပွဲအရ နာရီ (၆၀) ကျော် ကြာမြင့်ခဲ့ပြီဖြစ်သည်။\n၂. တောင်တရုတ်ပင်လယ်ပြင်တစ်ခွင်တွင် ရှာဖွေရေးလုပ်ငန်းစဉ်များ လုပ်ဆောင်ပြီးဖြစ်သည်။\n၉ . မီဒီယာအသီးသီးမှ သီအိုရီများအသုံးပြုလျှက် ခန့်မှန်းတွက်ဆမှုများစွာ ထုတ်ပြန်နေသော်လည်း မိမိတို့အနေဖြင့် အမှန်တရားမှပေးသော သက်သေများကိုသာ စောင့်ဆိုင်းရဦးမည်ဖြစ်သည်။\n၁၀. MAS နှင့် အခြား အေဂျင်စီများ၏ အကူအညီများဖြင့် လေယာဉ်တည်ရှိရာနေရာကို သိရှိရရေးအတွက် မိမိတို့အနေဖြင့် အစွမ်းကုန် ကြိုးစားနေဆဲဖြစ်ပါသည်။\n၁၁. ပတ်စ်ပို့အတုကိုင်ဆောင်သွားသော ခရီးသည် (၂)ဦးနှင့် ပတ်သက်၍လည်း စုံစမ်းမှုများပြုလုပ်နေဆဲဖြစ်သောကြောင့် ၄င်းတို့၏ ဓာတ်ပုံများအား ထုတ်ပြန်ကြေငြာနိုင်ခြင်း မရှိသေးပါ။\n၁၃. သက်ဆိုင်သူများ အားလုံးအားလည်း မိမိတို့ အစွမ်းကုန်ကြိုးစားရှာဖွေနေဆဲဖြစ်သောကြောင့် စိတ်ရှည်သည်းခံစောင့်ဆိုင်းပေးပါရန် တောင်းပန်အပ်ပါသည်။\n၁၄. ကယ်ဆယ်ရေးနှင့် ရှာဖွေရေး သင်္ဘောများအနေဖြင့်လည်း ယခုအချိန်အထိ\nလေယာဉ်အား ခြေရာခံမိခြင်း မရှိသေးပါ။\n၁၆. လေယာဉ်ပေါ်တွင် စီးနင်းသွားသော တရုတ်နိုင်ငံသားများ၏ ကျန်ရှိသော မိသားစုဝင်များအား ယနေ့နှင့် မနက်ဖြန်တွင် မလေးရှားနိုင်ငံသို့ ခေါ်ဆောင်ပြီး ကွာလာလမ်ပူမြို့တွင် နေထိုင်\n၂၁. ပတ်စ်ပို့အတုကိုင်ဆောင်သွားသော ခရီးသည် (၂)ဦးအား လေဆိပ်ရှိ CCTV ကင်မရာများမှတဆင့် ဖော်ထုတ်နိုင်ခဲ့ပြီဖြစ်ပြီး ဖော်ထုတ်ချက်များအရ မလေးရှားလူမျိုးများ မဟုတ်ကြောင်း မလေးရဲအရာရှိမှ ပြောကြားပါသည်။\nကဲ … ဆက်ပြီး ဆုတောင်းခြင်းဖြင့် ကူညီဖေးမကြရအောင်ဗျာ…\nနွေရာသီကျောင်းပိတ် ရက်မှာ စစ်လွန်းဝတီ ထက် ကြော်ငြာများ ရိုက်ကူးဖို့ရှိကြောင်း ဖခင်ဇူးမြတ်ထက်ပြော\nဇူးမြတ်ထက်နဲ့ ထက်ထက်မိုးဦးတို့ရဲ့ တစ်ဦးတည်းသော သမီးစစ်လွန်း ဝတီထက်က မိဘများရဲ့ အနုပညာသွေးအပြည့်ပါသူ တစ်ဦးဖြစ်ပါတယ်။ သုံးနှစ်အရွယ်သာရှိတဲ့ စစ်လွန်းဝတီထက် ဟာ ပြက္ခဒိန်များ၊ ကြော်ငြာများမှာ ဓာတ်ပုံများရိုက်ကူးနေသလို၊ MISY ကျောင်းမှာလည်း ပညာသင် ကြားနေပါ တယ်။ သမီးဖြစ်သူ စစ်လွန်းဝတီထက်က အနုပညာကို ဝါသနာပါ တာနဲ့ပတ်သက်ပြီး ဖခင်ဇူးမြတ်ထက် က “သမီးက အနုပညာနဲ့ပတ် သက် လာရင် တအားဝါသနာလည်းပါ တယ်။ အဲဒီအတွက် ကိုတော့ သူ့အမေကအစအဆုံးကိုစီစဉ်ပေးတာ အခု မထက်က သူ့ကျောင်းကြို၊ ကျောင်း ပို့လုပ်တယ်။ မိခင် ဆိုတော့ တခြားလူထက် စိတ်ချရတယ်။ သူက ကင်မ ရာရှေ့ရောက်ရင် အိုက်တင်အမျိုးမျိုးလုပ်တယ်” လို့ ပြော ပါတယ်။ဖခင်ရှု တင်သွားတိုင်း စိတ်ဝင်တစားနဲ့ မေး မြန်းတတ် တဲ့သမီးလေးရဲ့ ချစ်စရာအမူအရာကို ဇူး မြတ်ထက်က\n“ကျွန်တော်မနက်ရှုတင်ရှိလို့ ညက ပြင်ဆင် စရာတွေပြင်ဆင်ပြီး သူ့အမေနဲ့စကားပြော နေတာကို သူမြင်သွားတာထင်တယ်။ မနက် ရောက်တော့ အစောကြီးနိုးနေလို့ ကျွန်တော်က မေးလိုက် တယ်။ သမီး ဘာလို့အစောကြီးထတာ လဲ အိပ်ရေးဝပြီလားပေါ့။ သူက ကျွန်တော့်ကို ပြန် ပြောတယ်။ ပါးပါးနဲ့ ရှုတင်သွားဖို့ မီးမီးအစောကြီး ထပြီး အလှပြင်နေတာတဲ့။ မနိုင်ဘူး။ အနုပညာနဲ့ ပတ်သက်လာရင် စိတ် အားထက်သန်တယ်။ ရှုတင်လိုက် သွားရင်လည်း လုံးဝမကြောင်ဘူး” လို့ စစ် လွန်းဝတီထက်ရဲ့ ချစ်စရာအမူအရာတွေကို ပြောပြပါတယ်။ စစ်လွန်းဝတီထက်က ထိုင်းနိုင်ငံမှာ မွေးတဲ့အတွက်ထိုင်းနာမည်ကို ‘srinang farl’ လို့ ပေးထားတယ်။ အဓိပ္ပာယ်ကတော့ ‘အလှကျက်သရေရှိတဲ့ နတ်သမီး’ လို့ အဓိပ္ပာယ်ရကြောင်း ဇူးမြတ်ထက်က ပြောပါတယ်။\nမောင်တောမြို့နယ် အုပ်ချုပ်ရေးမှူးများအနေဖြင့် အစ္စလာမ်ဘာသာ၏ သဘောတရား လေ့လာထားရန်လိုအပ်သည်ဟု စုံစမ်းစစ်ဆေးရေးကော်မရှင် အကြံပြု\nအစ္စလာမ်ဘာသာဝင်များ များပြားသော မောင်တောမြို့နယ်အတွင်း အုပ်ချုပ်ရေးမှူးများအနေဖြင့် အစ္စလာမ်ဘာသာ၏ သဘောတရားလေ့လာထားရန်လိုအပ်သည်ဟု ဒုချီးယားတန်း စုံစမ်း စစ်ဆေး ရေးကော်မရှင် ကအကြံပြုထားသည်။\nယင်းကော်မရှင်မှ သုံးသပ်အကြံပြုချက် ၁၁ချက်ကို ယနေ့တွင် မြန်မာ့ငြိမ်းချမ်းရေးစင်တာ ၌ သတင်းစာရှင်းလင်းပွဲ ပြုလုပ်ကာ သတင်းထုတ်ပြန်ခဲ့ခြင်းဖြစ်သည်။\nအဆိုပါ ၁၁ချက်တွင် အစ္စလာမ်ဘာသာ ၀င်များများပြားသော မြို့နယ်များရှိ အုပ်ချုပ်ရေးမှူးများသည် အစ္စလာမ်ဘာသာ ကိုးကွယ်သူတို့၏ လူမှုရေးဆိုင်ရာသဘောတရားများကိုကြိုတင်သိနိုင်ရန် အစ္စလာမ်ဘာသာ၏ သဘောတရား ကိုရ်မ်ကျမ်းစာအား လေ့လာ အသုံးချသင့်သည်ဟု အကြံပြုချက်တစ်ခု အနေဖြင့်ထောာက်ပြထားသည်။\nယင်းအပြင် ရခိုင်နှင့် ဘင်္ဂါလီရောနှော နေထိုင်သော ကျေးရွာအုပ်စုများတွင် အုပ်ချုပ်ရေးမှူးများအား ရခိုင်လူမျိုးများ ကိုသာခန့်အပ် ထားကြောင်း၊ သို့ဖြစ်၍ ရခိုင်-ဘင်္ဂါလီ ပူးပေါင်းကာ အုပ်ချုပ်ရေး လုပ်ငန်းများဆောင်ရွက်ရန်အခက်ခဲရှိနေရာ မြို့နယ် အုပ်ချုပ်ရေးရုံးမှ တိုက်ရိုက်အုပ်ချုပ်သည့် ပုံစံသစ် ကိုချမှတ်ရန် လိုသည်ဟုအကြံပြုထားသည်။\nဓာတ်ပုံများကို ပြုပြင်ခဲ့သည့် ဝက်ဘ်ဆိုက်ကို တရားစွဲမည်ဟု ကိတ်အပ်တန် ခြိမ်းခြောက်\nကိတ်၏ နာမည်ကျော် Sports Illustrated မဂ္ဂဇင်း ဓာတ်ပုံများကို အခြေခံကာ ဓာတ်ပုံနည်းပညာဖြင့် ပြုပြင်ပြောင်းလဲပြီး ယင်းဝက်ဘ်ဆိုက်က မဖွယ်မရာ ဓာတ်ပုံများအဖြစ် ဖန်တီးယူခဲ့ခြင်းဟု ဆိုသည်။\nကိတ်အပ်တန်က သူမ၏ ဓာတ်ပုံများကို ပြုပြင်ကာ ဝတ်လစ်စားလစ် ပုံများအဖြစ် ပြောင်းလဲဖန်တီးခဲ့သည့် ဝက်ဘ်ဆိုက်တစ်ခုကို တရားစွဲဆိုမည်ဟု ခြိမ်းခြောက်ထားကြောင်း သိရှိရသည်။ ကိတ်၏ နာမည်ကျော် Sports Illustrated မဂ္ဂဇင်း ဓာတ်ပုံများကို အခြေခံကာ ဓာတ်ပုံနည်းပညာဖြင့် ပြုပြင်ပြောင်းလဲပြီး ယင်းဝက်ဘ်ဆိုက်က မဖွယ်မရာ ဓာတ်ပုံများအဖြစ် ဖန်တီးယူခဲ့ခြင်းဟု ဆိုသည်။ TMZက ကိတ်၏ အပေါ်ပိုင်း ဗလာကျင်းနေသည့် ပုံများကို Celeb Jihad အမည်ရှိ အဆိုပါ ဝက်ဘ်ဆိုက်သည် ကိတ်၏ ဘီကနီဝတ် ဓာတ်ပုံများကို ပြုပြင်ပြောင်းလဲမှုများ ပြုလုပ်ခဲ့ခြင်းဟု ဖော်ပြခဲ့သည်။\nထို့အပြင် အဆိုပါ ဓာတ်ပုံများတွင် “Sports Illustratedရဲ့ (၂၀၁၄)ခုနှစ်အတွက် ကိတ်အပ်တန်ရဲ့ ဝတ်လစ်စားလစ် ဓာတ်ပုံတွေ”ဆိုသော စာသားမျိုးလည်း ရေးထိုးထားခဲ့သေးသည်။ ကိတ်၏ ဥပဒေရေးရာ အကြံပေးအဖွဲ့သည် အဆိုပါ ဓာတ်ပုံများက ကိတ်ကို ထိခိုက်နစ်နာစေကြောင်း ယူဆကာ တရားစွဲဆိုရန် ပြင်ဆင်နေခြင်းဟု သိရသည်။ “ဒီဓာတ်ပုံတွေထဲက တစ်ပုံဆိုရင် ပြုပြင်မှုတွေ လုပ်ထားတာ သိသာလွန်းနေတယ်”ဟု ကိတ်၏ ရှေ့နေတစ်ဦးက ဆိုသည်။ Celeb Jihadမှ အတွင်းလူ တစ်ဦးကမူ Sports Illustrated၏ ဓာတ်ပုံများက ပျင်းရိငြီးငွေ့ဖွယ် ဖြစ်နေကြောင်း တုံ့ပြန်ဝေဖန်ခဲ့သည်။\nသို့သော်လည်း ကိတ်၏ အပေါ်ပိုင်း ဗလာကျင်း ဓာတ်ပုံများ နေရာတွင်မူ အခြားGraphicဓာတ်ပုံတစ်ခု ပြောင်းလဲထားရှိလိုက်ပြီဖြစ်ကြောင်း သိရသည်။ Celeb Jihadသည် (၂၀၁၁)ခုနှစ်ကလည်း အမျိုးသမီးတစ်ဦး အပေါ်ပိုင်းဗလာကျင်း၍ လှဲလျောင်းနေသော ဓာတ်ပုံကို တေလာဆွစ်ဖ်ဟု ထင်ယောင်ထင်မှား စွပ်စွဲရေးသားခဲ့ဖူးသည်။ ထိုစဉ်ကလည်း တေလာသည် ကိတ်ကဲ့သို့ပင် ဒေါသပေါက်ကွဲကာ ချက်ချင်း ပယ်ဖျက်ပေးခြင်း မရှိပါက တရားစွဲမည်ဟု ခြိမ်းခြောက်ခဲ့ဖူးသည်။\nအိန္ဒိယတွင် မွိုက်စ်သူပုန်များ တိုက်ခိုက်၍ စစ်သည်(၁၈)ဦး သေဆုံး\nအိန္ဒိယ ရဲတပ်ဖွဲ့က စစ်တပ်၏ ထောက်ပံ့မှုဖြင့် ဖွဲ့စည်းထားသည့် လုံခြုံရေး လက်နက်ကိုင် တပ်ဖွဲ့တစ်ခုကို သူပုန်များက ခြုံခိုတိုက်ခိုက်ခဲ့ကြောင်း ပြောကြားခဲ့သည်\nအိန္ဒိယနိုင်ငံ အလယ်ပိုင်း ဒေသတွင် မွိုက်စ်သူပုန်များ၏ သတ်ဖြတ်မှုကြောင့် စစ်သည်(၁၈)ဦး သေဆုံးသွားကြောင်း သိရှိရသည်။ အိန္ဒိယ ရဲတပ်ဖွဲ့က စစ်တပ်၏ ထောက်ပံ့မှုဖြင့် ဖွဲ့စည်းထားသည့် လုံခြုံရေး လက်နက်ကိုင် တပ်ဖွဲ့တစ်ခုကို သူပုန်များက ခြုံခိုတိုက်ခိုက်ခဲ့ကြောင်း ပြောကြားခဲ့သည်။ ရဲတပ်ဖွဲ့ တာဝန်ရှိသူ တစ်ဦးဖြစ်သည့် မူကက်ရ်ှဂူပ်တာက သူပုန်တပ်ဖွဲ့များသည် အင်္ဂါနေ့က ချတ်တင်ဂတ်ရှ် ပြည်နယ်၊ တောနက်ထဲရှိ စစ်တပ်စခန်းချရာ နေရာကို ဝိုင်းဝန်းပိတ်ဆို့ပြီး အလစ်အငိုက် တိုက်ခိုက်ခဲ့ကြောင်း အတည်ပြုခဲ့သည်။ ဝေးလံသီခေါင်သည့် အဆိုပါ နေရာတွင် ဖြစ်ပွားသော တိုက်ပွဲ၌ စစ်တပ်ဘက်မှ အထိနာပြီး (၁၈)ဦး သေဆုံးခဲ့ခြင်း ဖြစ်သည်။\nရဲများက သူပုန်များသည် စခန်းချနေသည့် နေရာကို ဝိုင်းဝန်းပိတ်ဆို့ပြီးမှ စတင်ပစ်ခတ်ခဲ့ခြင်းဟု ပြောကြားခဲ့သည်။ ဖြစ်စဉ်အတွင်း နောက်ထပ် စစ်သည် အတော်များများ ဒဏ်ရာရရှိခဲ့သည်။ ချတ်တင်ဂတ်ရှ် တောင်ပိုင်းရှိ ဂျီရမ်ဂါတီ အရပ်တွင် လှုပ်ရှားစစ်ဆင်သွားသည့် မွိုက်စ်သူပုန်များကို ယခုအခါ တောနင်းရှာဖွေနေသည်။ မွိုက်စ်တို့သည် တရုတ် တော်လှန်ရေးခေါင်းဆောင် မော်ဇီတုံး၏ အယူအဆများကို ယုံကြည်သက်ဝင်ကြပြီး အိန္ဒိယနိုင်ငံရှိ ပြည်နယ်အချို့တွင် တောခိုနေကြသည်။ ပြီးခဲ့သည့် (၃)နှစ်တာအတွင်း မွိုက်စ်တို့သည် အစိုးရကို ဆန့်ကျင်တိုက်ခိုက်မှုများ မကြာခဏ ပြုလုပ်ခဲ့ကြောင်းလည်း သိရှိရသည်။\nရေချိုးခန်းအိမ်သာ ကျင်းတူးရာမှ တရုတ်လက်ပစ်ဗုံး (၁) လုံးတွေ့ရှိ\nပုသိမ် မတ် ၁၀\nဧရာဝတီတိုင်းဒေသကြီး၊ ပုသိမ်မြို့အမှတ် (၆) ရပ်ကွက်၊ အောင်ချမ်းသာ (၅) လမ်း၌ မတ်လ(၁၀)ရက်နေ့၊ နံနက် (၈) နာရီ အချိန်က ရေချိုးခန်းအိမ်သာကျင်းတူးရာမှ တရုတ်လက်ပစ်ဗုံးတစ်လုံးတွေ့ရှိရသည်။\nအဆိုပါ တရုတ် ၉၁ လက်ပစ်ဗုံးအား အောင်ချမ်းသာ(၅)လမ်းနေ ဦးမြင့်သန်း၊ အသက် (၅၄)နှစ်၊ (ဘ) ဦးအုန်းမြိုင်၏ နေအိမ် တွင် ရေချိုးခန်းအိမ်သာကျင်းတူးရာ အလုပ်သမား ကိုစိုးမင်းအောင်မှတူးဖော်တွေ့ရှိ၍ ရပ်ကွက်အုပ်ချုပ်ရေးမှူးရုံး နှင့်ပုသိမ်မြို့မ ရဲစခန်းသို့ အကြောင်းကြားရာ ရပ်ကွက်အုပ်ချုပ်ရေးမှူးမှ အမှတ်(၉၀၇) စစ်မြေပြင် အင်ဂျင်နီယာတပ် သို့ အကြောင်းကြားခဲ့သည်။ စစ်မြေပြင်အင်ဂျင်နီယာတပ်မှ လာရောက်စစ်ဆေးပြီး ၄င်းဗုံးမှာ ပေါက်ကွဲနိုင်ကြောင်း ပြောပြ သိရှိရသည်။\nအဆိုပါ လက်ပစ်ဗုံးအား အမှတ် (၄၄၄) စနခတပ်ရင်းမှ အရာခံဗိုလ်ခင်မောင်ဖြူမှ လာရောက်စစ်ဆေးပြီး၊ ပုသိမ် မြို့မရဲ စခန်းမှ ဒုရဲအုပ်မောင်မောင်ဆွေမှ စစ်မြေပြင်အင်ဂျင်နီယာတပ်မှ ဗိုလ်တင်မိုးဝင်းထံသို့ နေ့လည် (၁) နာရီအချိန်တွင် လွှဲပြောင်းပေးအပ်ခဲ့ကြောင်း သိရှိရသည်။\nရွှေထည်ပစ္စည်းမျိုးစုံ (၁၆)မျိုး တန်ဖိုးငွေ သိန်း (၇၀) နီးပါးခန့် အခိုးခံရမှုဖြစ်ပွား\nမကွေးတိုင်းဒေသကြီး၊ မကွေး ခရိုင်၊ တောင်တွင်းကြီးမြို့နယ်၊ မြို့မရဲစခန်းမြောက်ဘက် (၃) ဖာလုံခန့်အကွာ ရွှေအိုး(၁)ရပ် ကွက်တွင် ရွှေထည်ပစ်္စည်း (၁၆) မျိုး ကာလတန်ဖိုးငွေ သိန်း(၇၀) နီးပါးခန့်ခိုးယူခံရမှုဖြစ်ပွားကြောင်း သတင်းရရှိသည်။ ဖြစ်စဉ်မှာ ၂၀၁၄ခုနှစ်၊ မတ်လ (၅)ရက်နေ့ နံနက် (၆း၀၀)အချိန်ခန့် ရွှေအိုး (၁)ရပ်ကွက်နေ ဒေါ်သန်းသန်း နွယ် (၅၆)နှစ် (ဘ)ဦးထွန်းကြူ သည် အိပ်ရာမှနိုး၍ထစဉ် နေအိမ် မီးဖိုခန်းရှိ လူအ၀င်အထွက်ပြုလုပ် ၍ ရသော မီးခံတံခါးပွင့်နေသည် ကို တွေ့ရသဖြင့် အစ်မ၀မ်းကွဲ တော်စပ်သူ ဒေါ်သိန်းဋ္ဌေးနှင့် အတူ တံခါးကိုစစ်ဆေးရာ ဖျက် ဆီးထားသည့်အနေအထားတွင် မတွေ့ရ၍ ယမန်နေ့ညက ဂျက် မထိုးဘဲအိပ်မိသည်ဟု ထင်မှတ် ၍ နေအိမ်ရှိပစ္စည်းများကိုမစစ် ဆေးဘဲနေခဲ့ကြောင်း၊ ထိုနေ့ည (၈း၀၀)အချိန်ခန့် အိပ်ရာမ၀င်မီ ဒေါ်သန်းသန်းနွယ်နှင့် ၎င်းင်း၏ အစ်မဖြစ်သူ မသိန်းဋ္ဌေးတို့အိပ် သည့်နေအိမ်အောက်ထပ်ကုတင် (၂)လုံးကြားရှိ အလူမီနီယံဗီဒိုကို စစ်ဆေးကြည့်ရာ ဗီဒိုအပေါ်ထပ် ယာဘက်ပေါက်အတွင်းထားရှိသော အ၀ါရောင်သံဗူးဖြင့်ထည့်လျက် အလေးချိန် ၈ပဲ ၁ရွေးရှိ ရွှေ လက်ကောက်လေးကွင်း၊အခေါက် ရွှေသံကြိုးစိပ်တစ်ကုံး၊ အလေးချိန် ၂ကျပ် ၈ပဲသား၊ အလေးချိန် ၁ ကျပ်သားခန့်စက်ဖြတ်ကြိုးတစ်ကုံး၊ အလေးချိန် ၉ပဲသားခန့်ရှိ ဒင်္ဂါး ရွှေပန်းကြွနောက်တွယ်ကလစ်တစ်ခု၊ အလေးချိန် ၈ပဲ ၂ရွေးခန့်ရှိ အခေါက်စတီးရွှေသုံးတွဲ၊ လက်စွပ် တစ်ကွင်း၊ အလေးချိန် ၄ပဲခန့်ရှိ အခေါက်စတီးရွှေလက်စွပ်တစ်ကွင်း၊ အလေးချိန် ၁၄ပဲရှိ အခေါက် စတီးရွှေလက်စွပ်သုံးကွင်း၊ ပုလဲ ၁၈လုံးခန့် အလေးချိန် ရွှေချိန် ၁၃ပဲခန့်ရှိ ပုလဲဆွဲကြိုးတစ်ကုံး၊ ပုလဲတစ်လုံးပါ အလေးချိန် ၁ပဲ ၅ရွေးခန့်ရှိ ပုလဲနားကပ်တစ်ရံ၊ နီလာ ၁၆ပွင့်ပါ အလေးချိန် ၄ပဲ ၂ရွေးခန့်ရှိ နီလာခြယ်နားကပ် တစ်ရံ၊ နီလာ ၆လုံးခန့်ပါ အလေး ချိန် ၁ပဲခန့်ရှိ နီလာသံကွင်း ၄ ကွင်း၊ အလေးချိန် ၄ပဲ ၅ရွေးခန့်ရှိ အ၀ါရောင်ဆွဲသီးတစ်ခုကျောက်ပါ အလေးချိန် ၁ပဲ ၆ရွေးခန့်ရှိ ခြယ် နားကပ်အဖြူတစ်ရံ၊ အလေးချိန် ၆ပဲခန့်ရှိ စိန် ၂၅လုံးပါ စိန်လော ကပ်သီးတစ်ခု၊ အလေးချိန် ၄ပဲ ခန့်ရှိ စိန် ၁၀လုံးပါစိန်ခြယ်နား ကပ်တစ်ရံ၊ အလေးချိန် ၁မတ် သားခန့်ရှိ စိန် ၉လုံးပါ စိန်ခြယ် လက်စွပ်တစ်ကွင်း၊ စုစုပေါင်း ရွှေထည် ၁၆မျိုးကာလတန်ဖိုးငွေ သိန်း (၇၀)နီးပါးခန့်မှာ ခိုးယူ ပျောက်ဆုံးနေကြောင်း စစ်ဆေး တွေ့ရှိရပြီး နေအိမ်အတွင်းရှိ အ၀တ်အထည်နှင့်အခြားပစ္စည်း များပျောက်ဆုံးခြင်းမရှိသည်ကို စစ်ဆေးတွေ့ရှိရသည်ဆို၏။\nယင်းဖြစ်စဉ်နှင့်ပတ်သက်၍ ခိုးယူသူကို ဥပဒေနှင့်အညီ စုံစမ်း ဖော်ထုတ်အရေးယူပေးပါရန် ဒေါ်သန်းသန်းနွယ်က တရားလို ပြုလုပ်တိုင်တန်းသဖြင့်တောင်တွင်း ကြီး မြို့မရဲစခန်းက (ပ)၅၀/ ၂၀၁၄ ပြစ်မှုပုဒ်မ ၃၈၀ဖြင့် အမှုဖွင့်လှစ်ထားပြီး နယ်ထိန်း ခေါင်းဆောင် ဒုရဲအုပ် ချစ်စိုးမင်းက အမှုကို ဆက်လက်စုံစမ်းစစ်ဆေး လျက်ရှိကြောင်းသတင်းရရှိသည်။\nဒုချီးရားတန်းရွာ သတ်ဖြတ်မှု အထောက်အထားမရှိဟု ကော်မရှင် ရှင်းလင်း\nရခိုင်ပြည်နယ် ဒုချီးရားတန်းကျေးရွာမှာ လူတွေသေဆုံးခဲ့တယ်ဆိုတဲ့ တိကျသေချာတဲ့ သက်သေ အထောက်အထား မတွေ့ခဲ့ရဘူးလို့ အစိုးရက ဖွဲ့စည်းပေးထားတဲ့ ဒုချီးရားတန်း စုံစမ်းစစ်ဆေးရေး ကော်မရှင်က မီဒီယာတွေကို ရှင်းလင်းပြောကြားလိုက်ပါတယ်။\nရန်ကုန်မြို့က ငြိမ်းချမ်းရေးစင်တာမှာ ဒီကနေ့ မနက်ပိုင်း ကျင်းပတဲ့ စုံစမ်းရေး ကော်မရှင်ရဲ့ သတင်းစာရှင်းလင်းပွဲမှာ အခုလို ပြောကြားလိုက်တာပါ။\nပြီးခဲ့တဲ့ ဇန်န၀ါရီလက မောင်တောမြို့နယ်၊ ဒုချီးရားတန်း (အလယ်ရွာ) မှာ ခရေမြိုင်ရဲကင်းက ရဲတပ်ကြပ်ကြီးအောင်ကျော်သိန်း သေ ဆုံးခဲ့မူ၊ ဒုချီးရားတန်း (အနောက်) ရွာမှာ မီးလောင်ကျွမ်းမူနဲ့ လူတွေသေဆုံးမှု ရှိခဲ့တယ်ဆိုတဲ့ သတင်းတွေနဲ့ ပတ်သက်ပြီး လေ့လာတွေရှိချက်တွေကို စုံစမ်းစစ်ဆေးရေး ကော်မရှင်က မီဒီယာတွေနဲ့ တွေ့ဆုံရှင်းလင်းခဲ့တာပါ။\nဒုချီးရာတန်းကျေးရွာဖြစ်စဉ်အတွင်း မွတ်စလင် ၅၀ နီးပါး သေဆုံးတယ်ဆိုတဲ့ စွပ်စွဲချက်တွေ ထွက်ပေါ်ခဲ့ပြီးတဲ့နောက် ဖြစ်စဉ်မှန်ဖော်ထုတ်ပေးဖို့ နိုင်ငံတကာက တောင်းဆိုခဲ့တဲ့အပေါ် အစိုးရက ကော်မရှင်ဖွဲ့ စုံစမ်းစစ်ဆေးခဲ့တာဖြစ်ပါတယ်။\nမွတ်စလင် အင်တာနက်သတင်းတွေမှာ ဖော်ပြခဲ့တဲ့ ဒုချီးရားတန်းကျေးရွာ သေဆုံးသူတွေ ကိစ္စကို စုံစမ်းစစ်ဆေးရာမှာ တိကျသေချာတဲ့ သက်သေမတွေ့ရှိခဲ့တဲ့အကြောင်း၊ ဒေသခံတဦးက မိသားစုဝင် ၁ ဦး သေဆုံးတယ်လို့ ပြောပေမယ့် ဒါဟာ သေဆုံးတာမဟုတ်ဘဲ မောင်တောရဲစခန်းမှာ ထိန်းသိမ်းခံထားရတာဖြစ်တယ်လို့ ကော်မရှင်က ပြောပါတယ်။\nဒါ့အပြင် ဒုချီးရားတန်း အနောက်ကျေးရွာ မီးလောင်မှုဟာ ရဲတပ်ဖွဲ့ဝင်တွေ မီးရှို့တာမဟုတ်ဘဲ နိုင်ငံရေးပယောဂ လုပ်လိုတဲ့ အဖွဲ့အစည်းတခုခုက ပြုလုပ်တာ ဖြစ်နိုင်တယ်လို့လည်း ကော်မရှင်က ဆိုပါတယ်။\nကောမရှင်က ထုတ်ပြန်ခဲ့တဲ့ သတင်းအချက်အလက်တွေကို သဘောမတူရင် သက်သေအခိုင်အမာနဲ့ ပြန်လည်တင်ပြနိုင်တယ်လို့ ကော်မရှင်အတွင်းရေးမှူး ဒေါက်တာကျော်ရင်မြင့်က ပြောပါတယ်။\nစုံစမ်းစစ်ဆေးရေး ကော်မရှင်အဖွဲ့ဝင်တဦးဖြစ်တဲ့ ဒေါက်တာဆလိုင်းငွန်ကျုံးလျန်ကတော့ ဒုချီးရားတန်း (အလယ်ရွာ) ကနေ ပျောက်ဆုံးခဲ့တဲ့ ရဲတပ်ကြပ်ကြီး အောင်ကျော်သိန်းဟာ ဓားစာခံအဖြစ် ပြန်ပေးဆွဲခံရတာ မဟုတ်နိုင်ကြောင်းနဲ့ အသက်ရှင်ဖို့ အခွင့်အလမ်း နည်းသွားပြီလို့ ပြောပါတယ်။\nကော်မရှင်ကတော့ ရခိုင်ပြည်နယ်မှာ ဒေသခံလူဦးရေနဲ့ သင့်တင့်တဲ့ ရဲလုံခြုံရေးအင်အား တိုးချဲ့ဖို့၊ နိုင်ငံတကာ ဝေဖန်မှုတွေကို လျော့ချနိုင်ရေး သတင်းစာရှင်းလင်းပွဲတွေကို အချိန်နဲ့ တပြေးညီ ပွင့်လင်းမြင်သာစွာ ဆောင်ရွက်ဖို့နဲ့ ၁၉၈၂ နိုင်ငံသားဖြစ်မှု ဥပဒေကို အကောင် အထည်ဖော်ပြီး နိုင်ငံသားအခွင့်အရေးပေးမယ်ဆိုရင် နောက်ထပ်ပြဿနာတွေ ဖြစ်ပွားမှုကို တားဆီးနိုင်မယ်လို့ အစိုးရကို အကြံပြုထားပါတယ်။\nသတင်းစာရှင်းလင်းပွဲတက်ရောက်ခဲ့တဲ့ အမျိုးသားဖွံ့ဖြိုးတိုးတက်ရေးနဲ့ ငြိမ်းချမ်းရေးပါတီ ပြောရေးဆိုခွင့်ရှိသူ ဦးစလင်းကတော့ ၁၉၈၂ ခုနှစ် နိုင်ငံသားဖြစ်မူဥပဒေကပဲ လက်ရှိ ရခိုင်ပြည်နယ် ပြဿနာရဲ့ အခြေခံ ဖြစ်နေတယ်လို့ ပြောပါတယ်။\nအဖွဲ့ဝင် ၁၀ ဦးပါတဲ့ စုံစမ်းစစ်ဆေးရေး ကော်မရှင်ကို သမ္မတဦးသိန်းစိန်က ဖေဖော်ဝါရီ ၆ ရက်နေ့မှာ ဖွဲ့စည်းပေးခဲ့တာဖြစ်ပြီး ကော်မရှင်ကအနေနဲ့ ဒုချီးရားတန်းဒေသမှာ ဖေဖော်ဝါရီ ၁၅ ရက်ကနေ ၂၁ ရက်နေ့အထိ ကွင်းဆင်းသွားရောက်လေ့လာ အစီရင်ခံစာပြုစုပြီး သမ္မတဆီ တင်သွင်းခဲ့ပြီး ဖြစ်ပါတယ်။\nအခု လက်မခံတဲ့ လယ်မြေပိုင်ရှင် ၁၇ ဦးရဲ့ ပိုက်နက်မြေမှာ ရဲတပ်ရင်းဆောက်ဖို့ အင်အားသုံး ဖယ်ရှားရာကနေ ပြဿနာ ဖြစ်ပွားခဲ့တာလည်း ဖြစ်ပါတယ်။\nကရင်ပြည်နယ်၊ ဘားအံမြို့ အမှတ် (၂) ရပ်ကွက်၊ ရန်အောင် မြေ ၂ လမ်း အတွင်း ၂၀၁၄ မတ် လ ၅ ရက် နံနက် ၆ နာရီခန့်အချိန် မိမိဇနီးကို ဓားဖြင့်ထိုးပြီး မသေ မချင်းသတ်ဖြတ်ထွက်ပြေးတိမ်း ရှောင်သွားသူကို ပြည်နယ်ရဲတပ် ဖွဲ့က ၂၄ နာရီအတွင်း ဖမ်းဆီး လိုက်ကြောင်း သတင်းရရှိသည်။\nမတ်လ ၅ ရက် နံနက် ၈ နာရီအချိန်အခင်းဖြစ်ပွားသည့် အိမ်ရှိမဇာဇာခိုင်သည် အိမ်သန့် ရှင်းရေးပြုလုပ်နေစဉ် အစ်မ (အရင်း) ဖြစ်သူ မချောချောခက် အိပ်သည့်အိပ်ခန်းတံခါးပွင့်နေ၍ ဖွင့်ကြည့်ရာအစ်ဖြစ်သူမှာ ခုတင် ပေါ်တွင် မှောက်လျက်သွေးထွက် ဒဏ်ရာများဖြင့် သေဆုံးနေပြီး အစ်မဖြစ်သူ၏ ရွှေလက်ကောက် (၁) ကွင်း၊ ရွှေဆွဲကြိုး (၁) ကျပ် သားတစ်ကုံး၊ စိန်လော့ကက်သီး တစ်ခု၊ စိန်လက်စွပ်တစ်ကွင်းနှင့် ငွေသား (၃) သိန်းခန့်ပါပျောက် ဆုံးနေကြောင်း ဘားအံမြို့မရဲစခန်း သို့တိုင်ကြားခဲ့သည်ဟုဆိုသည်။\nဖြစ်စဉ်နှင့် ပတ်သက်ပြီး ပြည်နယ်ရဲတပ်ဖွဲ့မှူးရုံးမှ မှုခင်း အကူဌာနစု၊ ဒုရဲမှူးအောင်ထူး၊ ဒုရဲအုပ်ဘရှိန်၊ ရဲအရာခံစိန်မင်း၊ တကကသန်းလှိုင်ဝင်းတို့သွား ရောက်စစ်ဆေးခဲ့ရာ မချောချော ခက် (၃၅) နှစ်ကိုသတ်ပြီး ပစ္စည်းများယူဆောင်ထွက်ပြေးသွား သူမှာ သေဆုံးသူ၏ခင်ပွန်းအောင် ကျော်ကျော်ဖြစ်ကြောင်း စုံစမ်း သိရှိရပြီး နံနက် ၉ နာရီအချိန်တွင် ၎င်းကိုင်ဆောင်သည့်လက်ကိုင်ဖုန်း ဖြင့်ခယ်မဖြစ်သူမဇာဇာခိုင်ထံဆက် သွယ်လာကြောင်း သိရသည်။\nတယ်လီဖုန်းဆက်သွယ်မှုအရ အောင်ကျော်ကျော်ရောက်ရှိနေ သည့်တည်နေရာကိုနည်းပညာဖြင့် သိရှိရပြီး ဒုရဲမှူးအောင်ထူးဦးစီးအဖွဲ့ သည်ဘားအံမြို့မရဲစခန်းမှတကက အောင်ဌေးဦးစီးအဖွဲ့နှင့် ပေါင်းကာ မော်လမြိုင်သို့လိုက်ခဲ့ကြသည်။\nမော်လမြိုင်သို့ရောက်ရှိပြီး ဇေယျာသီရိနယ်မြေရဲစခန်းနှင့် ထပ်မံပူးပေါင်းကာအောင်ကျော် ကျော်ကို စုံစမ်းရှာဖွေစဉ်မတ်လ ၆ ရက် နံနက် ၁ နာရီ ၄၅ မိနစ် အချိန်မော်လမြိုင်မြို့နယ်၊ ကော့ပေါက်ကျေးရွာသို့ရောက်ရှိ ပြီး ၎င်းင်း၏ဦးလေးတော်စပ်သူ ဦးအောင်ပွင့်နေအိမ်အိပ်ခန်း အတွင်း၌ အောင်ကျော်ကျော် (၂၉) နှစ်၊ (ဘ) ဦးမြအောင်ကို ဖမ်းဆီးရမိကြောင်း သိရသည်။\nအောင်ကျော်ကျော်ကို ၎င်းနေထိုင်ရာမော်လမြိုင်မြို့၊ ဇေယျာသီရိရပ်ကွက်၊ ဇေယျာ (၂) ၅ လမ်း၊ အမှတ် ၁၆၂၉ နေ အိမ်သို့ခေါ်ဆောင်ရောက်ရှိလာ ပြီး သေဆုံးသူထံမှယူခဲ့သည့် လက်ကောက်၊ လော့ကက်သီး၊ ရွှေလက်စွပ်တို့ကို အိမ်သာရေအိုး အတွင်းမှလည်းကောင်း၊ ရွှေဆွဲ ကြိုးကိုဘုရားသောက်တော်ရေအိုး အောက်မှလည်းကောင်း ငွေ ၁၈၀၀၀၀ ကျပ်ကိ အိပ်ခန်းတံခါး ဘောင်ပေါ်မှလည်းကောင်းရှာဖွေ တွေ့ရှိရာ ရှာဖွေပုံစံဖြင့်သိမ်းဆည်း ခဲ့ကြောင်း သိရသည်။\nမတ်လ ၆ ရက် နံနက် ၅ နာရီတွင် အောင်ကျော်ကျော်ကို ဘားအံသို့ပြန်လည်ခေါ်ဆောင် ကာ သက်သေခံပစ္စည်းများစစ် ဆေးစဉ်အမှတ် (၂) ရပ်ကွက်အခင်း ဖြစ်အိမ်ရှေ့အုတ်တံတိုင်းကြားမှ သွေးစွန်းစွပ်ကြယ်တစ်ထည်နှင့် ပြစ်မှုကျူးလွန်ခဲ့သည့်သက်သေ ခံဓားကို တွေ့ရှိသိမ်းဆည်းခဲ့ကြ သည်။ ယင်းနောက်အောင်ကျော် ကျော် (၂၉) နှစ် (ဘ) ဦးမြအောင် ကို ဘားအံမြို့မရဲစခန်း (ပ) ၄၉/၂၀၁၄ ပြစ်မှုပုဒ်မ ၃၀၂/ ၃၉၄ ဖြင့် အမှုကိုလက်ခံစစ်ဆေး လျက်ရှိကြောင်း သတင်းရရှိ သည်။\nရေခွန်ပေးရပြီး ရေမရတာဟာ သူပုန်တွေကို ဆက်ကြေးပေးနေရတဲ့ ရွာလိုဖြစ်နေတယ်\nလစဉ်ရေမီတာခနှင့် ရေခွန် ကြွေးကျန်ဟုအမည်တပ်ကာဒဂုံ မြို့သစ်မြောက်ပိုင်းမြို့နယ်ရေနှင့် သန့်ရှင်းမှုအင်ဂျင်နီယာဌာနမှ လစဉ်ကောက်ခံနေသော်လည်း၊ ဂျိုးဖြူပိုက်မှ ရေမလာတော့သည် မှာ သုံးလခန့်ရှိပြီ ဖြစ်သဖြင့် ၄၉ ရပ်ကွက်၊ ငုဝါမြိုင် ၁၊ ၂၊ ၃ လမ်း များမှ ပြည်သူများအခက်ကြုံ၍ အ၀ိစိရေကိုဝယ်ယူသုံးစွဲနေရ ကြောင်း သိရသည်။\nအဆိုပါရေနှင့် သန့်ရှင်းရေး ဌာန၀န်ထမ်းများက လဆန်းပိုင်း ရောက်တိုင်းခေါင်းစဉ်အမျိုးမျိုး တပ်ကာတစ်အိမ်လျှင် ၅၀၀ မှ ၃၀၀၀ အထိ ငွေကောက်ခံတတ် ကြပြီး၊ ရေမလာသည့်ကိစ္စကိုရပ် ကွက်နေပြည်သူများကမေးသည့် အခါ၎င်းင်းတို့မသိကြောင်းနှင့် တာဝန် ခံကို သွားမေးရန်သာပြန်လည် ဖြေကြားတတ်ကြောင်း ရပ်ကွက် နေပြည်သူများကပြောကြားကြ သည်။\nယင်းရပ်ကွက်မှ ငုဝါမြိုင် (၁) လမ်းတွင် နေထိုင်သည့်ဘ၀ ခရီးသည်နာရေးကူညီမှုအသင်း အမှုဆောင်မစန်းပြည့်ကြည်က လည်း “ကျွန်မတို့က အခုရေခွန် လည်းမှန်မှန်ပေးရသေးရေကို အပြင်ကလည်းတစ်စည်သုံးရာ၊လေး ရာပေးပြီးဝယ်သုံးနေရသေးဆိုတော့ မိအေးနှစ်ခါနာဖြစ်နေပါတယ်။ ကိုယ့်အစိုးရကိုယ်အခွန်ပေးရတာ ကိစ်္စမရှိပေမယ့်၊ရေခွန်ပေးရပြီး ရေမရတာကသုပုန်တွေကိုဆက်ကြေး ပေးနေရတဲ့ရွာလိုဖြစ်နေပါတယ်”ဟု ဆိုသည်။\nရေနှင့် သန့်ရှင်းရေးဝန်ထမ်း မဝေခင်ကိုဖုံးဖြင့်မေးမြန်းရာ ရေ မလာတာသုံးလေးရက်ပဲရှိပါသေး တယ်ဟုငြင်းဆိုပြီး ရေမလာသည့် အကြောင်းရင်းကိုရှင်းလင်းစွာဖြေ ဆိုနိုင်ခြင်းမရှိပဲ တာဝန်ခံဦးသန်းအေး ကိုသွားမေးစေလိုကြောင်းသာပြန် လည်ဖြေကြားခဲ့သည်။ ၎င်းတာဝန် ခံ၏ဖုန်းနံပါတ်ကိုမရရှိသည့်အတွက် ဆက်လက်မေးမြန်းခွင့်မရရှိခဲ့သော် လည်း၊ ရေပိုက်ပြင်ရန်ဟုဆိုကာ ငွေကြေးကောက်ခံမည်ဟုပြောဆို နေကြောင်းကိုတော့ ၄၉ ရပ်ကွက် ငုဝါမြိုင် (၁) လမ်းပြည်သူများက ပြောကြားလိုက်သည်။\nစစ်ကိုင်းတိုင်းဒေသကြီး၊ ယင်းမပင်မြို့နယ်၊ စုန်ကျင်းအုပ်စု၊ အုံတုံပင်ကျေးရွာရှိ လယ်ဧက (၁၀၀) ကျော်ကို မြို့နယ်အုပ်ချုပ် ရေးမှူးက မြို့တိုးချဲ့မြေအဖြစ်သိမ်း ဆည်းထားမှုကြောင့်တောင်သူ (၁၇) ဦးမှာဒုက္ခရောက်နေရကြောင်း ဒေသခံဒေါ်ကြည်လေး၏ပြောပြ ချက်အရသိရသည်။\nဧက (၁၀၀) ကျော်ကို မြို့ နယ်အစီအစဉ်ဖြင့်အကွက်ရိုက် ရောင်းချမည်ဖြစ်ပြီး၊ တောင်သူ တစ်ဦးကို ပေ (၃၀x၆၀) (၂)ကွက် ပေးမည်ဖြစ်၍ ၎င်းင်းဝိုင်းများကို လမ်းဘေးတွင်ရရှိမည်မဟုတ်ဘဲ နောက်ဝိုင်းများသာပေးမည်ဖြစ်သ ဖြင်၊့ တောင်သူများသည် ဘိုးဘွား စဉ်ဆက်လုပ်ကိုင်စားသောက်လာ သောမြေများဖြစ်သောကြောင့် စစ်ကိုင်းတိုင်းဝန်ကြီးချုပ်ထံသို့ (၅.၁.၂၀၁၃) ခုနှစ်တွင်အသနား ခံစာပေးပို့ထားကြောင်းသိရသည်။\n““အစ်မတို့လယ်ကိုအကွက် ရိုက်ရင် (၆) ကွက်ထွက်တယ်။ ဒါကိုသူတို့က အစ်မတို့ကို (၂) ကွက်ပဲပေးမယ်တဲ့။ ဒီအကွက်တွေ ရပြီးရင်အစ်မတို့ကဘာနဲ့သွားလုပ် စားရမှာလည်း။ အစ်မတို့ရဲ့လယ် ယာမြေနဲ့ပဲသားစဉ်မြေးဆက်လုပ် ကိုင်စားသောက်လာရတာပါ။ လယ်မရှိရင်သား/သမီးတွေရဲ့ပညာ ရေးနောင်ရေးကလည်းစိုးရိမ်စရာ ဖြစ်လာမှာပါ””ဟု၎င်းကပြော သည်။\n၂၀၁၃ ခုနှစ် နိုဝင်ဘာလဆန်း တွင် အုံတုံပင်ကျေးရွာအုပ်ချုပ် ရေးမှူး၏ ဖခင်ဦးပေသီးမှအောင် ဇေယျမြို့သစ် အမှတ် (၅/၆) အကွက်ဖော်ရန်အတွက်အစည်း အဝေးတက်ရောက်ရန်ဖိတ်စာ ဖိတ်ကြားခဲ့ပြီး၊ အဆိုပါဖိတ်စာတွင် ဖိတ်ကြားသည့်အဖွဲ့အစည်းတံဆိပ်၊ အမည်လက်မှတ်များမပါရှိကြောင်း ဒေသခံများကဆိုသည်။\n““အစည်းအဝေးကိုသွားတဲ့ အခါကျမှ အစ်မတို့ရဲ့လယ်ယာတွေ ကို လ/န/၃၉ ကျထားပြီဆိုတာ ကိုသိရတာ။ အစ်မတုိ့ကိုလက်မှတ် ထိုးခိုင်းတယ်။ အစ်မတို့ကတော့ မထိုးခဲ့ဘူး။ လက်မှတ်ထိုးတဲ့သူ တွေကိုကျေးရွာအုပ်ချုပ်ရေးမှူးရဲ့ ဖခင်ဦးပေသီးကလက်မှတ်မထိုး ရင်လယ်သိမ်းမယ်။ ထိုးရင်ခံစား ခွင့်အနည်းငယ်ရနိုင်မယ်လို့ပြောတဲ့ အတွက်တချို့ကကြောက်ပြီးတော့ ထိုးကြတယ်။ လက်မှတ်မထိုးတဲ့သူ ကတော့အစ်မအပါအ၀င် (၁၇) ဦးရှိပါတယ်။ (၂၀၁၃) ခုနှစ် နိုဝင် ဘာ (၁၄) ရက်မှာ မြေတိုင်းတာတွေ၊ ငုတ်ရိုက်တာတွေပြုလုပ်တဲ့အတွက် (၂၀၁၃) ခုနှစ် ဒီဇင်ဘာ (၇) ရက် မှာ တိုင်းဒေသကြီးအတွင်းရေးမှူး ကို လယ်မြေသိမ်းမှုနဲ့ပတ်သက်ပြီး လက်မခံနိုင်ပါဘူးလို့တင်ပြတဲ့အခါ မှာ အတွင်းရေးမှူးကမြေလွတ် တွေလို့ထင်တာကြောင့်ခွင့်ပြုခဲ့ တာပါတဲ့။ ဒီကိစ်္စကိုအဆင်ပြေ အောင်ပြုလုပ်ပေးမယ်လို့ပြောခဲ့ သော်လည်းဆက်လက်ပြီးမြေတိုင်း တာတွေ ငုတ်ရိုက်တာတွေပြုလုပ် တဲ့အတွက်လယ်ယာမြေနဲ့အခြား မြေများသိမ်းဆည်းခံရမှု စုံစမ်းရေး ကော်မတီဥက္ကဋ္ဌထံကို (၂၀၁၃) ခုနှစ် ဒီဇင်ဘာ (၁၉) ရက်မှာ လက်မှတ်ထိုးပြီးတင်ပြထားသော် လည်း ယခုအချိန်ထိဘာအကြောင်း ပြချက်မှမရသေးပါဘူး””ဟုဒေါ် ကြည်လေးကဆက်လက်ပြောသည်။\n(၂၀၁၄) ခုနှစ်၊ ဖေဖော်ဝါရီ (၁၁) ရက်တွင်ခရိုင်အုပ်ချုပ်ရေးမှူး နှင့် မြို့နယ်ရဲတပ်ဖွဲ့မှူးဦးဆောင် သောရဲတပ်ဖွဲ့ဝင် (၅၀) ဦးနှင့်အတူ အချုပ်ကား၊ မြေထိုးစက်များဖြင့် ရောက်ရှိလာသောကြောင့်ရွာသူ/ ရွာသားများက စက်ယန္တရားများ ရှေ့တွင်ရပ်၍တားဆီးခဲ့ရာတွင် ခရိုင်အုပ်ချုပ်ရေးမှူးနှင့်တာဝန်ရှိ သူများမှ စစ်ကိုင်းတိုင်းဒေသကြီး အစိုးရ၏ (၄.၂.၂၀၁၄)ရက်စွဲ ပါစာအမှတ် ၂၁၃-၂၂ (၂၄၃)/ဦး (၆) အရဆောင်ရွက်ရခြင်းဖြစ် ကြောင်း၊ ၎င်းကိစ္စကိုအထက်သို့ တင်ပြ၍ဖြေရှင်းပေးမည်ဟုပြော သွားကြောင်းအဆိုပါကိစ္စနှင့် ပတ် သက်၍ (၂၀၁၄) ခုနှစ်၊ ဖေဖော် ၀ါရီ (၁၄) ရက်တွင်သမ္မတထံသို့ စာတင်ထားကြောင်းဒေသခံများ ကဆိုသည်။\nတနှစ်ဝင်ငွေ ကျပ် သိန်း ၂၀ အထက်ရှိတဲ့ နိုင်ငံသားတိုင်း အခွန်ဆောင်ရမယ့် ၀င်ငွေခွန် ဥပဒေမူကြမ်းတခုကို ဒီနေ့ ကျင်းပတဲ့ ပြည်ထောင်စုလွှတ်တော်မှာ ဆွေးနွေး အတည်ပြုလိုက်ပါတယ်။\n၀င်ငွေခွန်ဥပဒေ ပြင်ဆင်တဲ့ ဥပဒေကြမ်းကို ပြည်ထောင်စု လွှတ်တော်မှာ ၂ ရက်ကြာ အကြိတ်အနယ် ဆွေးနွေးပြီး အတည်ပြုလိုက်တာပါ။\nပြင်ဆင်လိုက်တဲ့ ဥပဒေကြမ်းအရ အရင်က လူတဦးရဲ့ တနှစ်ဝင်ငွေ ၁၄ သိန်း ၄ သောင်းလို့ သတ်မှတ်ထားရာကနေ သိန်း ၂၀ ပြောင်းလဲ သတ်မှတ်လိုက်တယ်လို့ လွှတ်တော် အမတ်တွေက ပြောပါတယ်။\nဒါပေမယ့်လည်း လစာရဲ့ ၂၀ ရာခိုင်နှုန်းက ကင်းလွတ်ခွင့်ရမှာ ဖြစ်သလို သားသမီးတွေ ဇနီးမယားတွေနဲ့ ပတ်သက်ပြီး သက်သာခွင့်ပေးထားတွေ ရှိတယ်လို့ ပြည်သူ့လွှတ်တော်အမတ် ဒေါ်တင်နွယ်ဦးက ပြောပါတယ်။\nနိုင်ငံဝန်ထမ်းတွေကလည်း သိန်း ၂၀ အထက်ရတဲ့သူတွေ အခွန်ဆောင်ရမှာ ဖြစ်သလို သက်ဆိုင်ရာက လစာထဲ တခါတည်း အခွန်ဖြတ်ထားမှာ ဖြစ်တယ်လို့ ပြောပါတယ်။\nဒီအတွက် ၁ လကို ၁ သိန်း ၂ သောင်းရတဲ့ ပြန်တမ်းဝင်အရာရှိအဆင့်ကနေ စတင် အခွန်ပေးဆောင်ရမှာ ဖြစ်သလို ကင်းလွတ်ခွင့်နဲ့ ပတ်သက်ပြီး အရင်ကထက် ပိုကောင်းတဲ့အကြောင်း လွှတ်တော်အမတ်တဦးဖြစ်တဲ့ ဦးခင်မောင်ရည်က ပြောပါတယ်။\nဒါ့အပြင် ကုန်သွယ်လုပ်ငန်းခွန်ကို ပြင်ဆင်တဲ့ ဥပဒေကြမ်းကိုလည်း ဆွေးနွေးခဲ့ တယ်လို့လည်း ဆိုပါတယ်။\nအခွန်အကြောင်းပညာပေးဆောင်းပါးတွေရေးသားနေတဲ့ ဦးဟန်ထွန်း(ဘဏ္ဍာအခွန်) ကတော့ တိုးတက်ဖွံ့ဖြိုးတဲ့နိုင်ငံတိုင်း ပြည်သူများက အခွန်ပေးဆောင်လာအောင် လုပ်ရမယ့် ၀တ္တရားကို အကောင်ထည်ဖော်ပေမယ့် မြန်မာပြည်မှာတော့ ဘယ်လောက်အောင်မြင်မလဲ ဆိုတာကို ကြိုပြောလို့ မရဘူးလို့ ပြောပါတယ်။\nမတ် ၁၀ ရက်နေ့က ပြည်ထောင်စုလွှတ်တော်မှာတော့ အရက်နဲ့ ဆေးဝါးအမျိုးမျိုးကို အခွန် ၅၀ ရာခိုင်နှုန်း၊ စီးကရက်တွေကို ၁၀၀ ရာခိုင်နှုန်း ကောက်ခံဖို့၊ အဖိုးတန် ကျောက်မျက်တွေကို အခွန် ၃၀ ရာခိုင်နှုန်း၊ ရတနာအချောထည်များကို ၁၅ ရာခိုင်နှုန်း၊ ကျွန်းသစ်၊ သစ်မာသစ်လုံးနဲ့ အခြေခံသစ်ခွဲသားတွေကို ၂၅ ရာခိုင်နှုန်း၊ ဓာတ်ဆီနဲ့ ဒီဇယ်ဆီများကို ၁၀ ရာခိုင်နှုန်းနဲ့ သဘာဝဓာတ်ငွေ့ကို ၈ ရာခိုင်နှုန်း အခွန်အသီးသီး ကောက်ခံဖို့လည်း သဘောတူ ဆုံးဖြတ်လိုက်ပါတယ်။\nဒါ့အပြင် ဒီရက်ပိုင်းအတွင်း အခွန်မဆောင်တဲ့ ကုမ္ပဏီများစာရင်းကိုလည်း အခွန် ဦးစီးဌာနက ထုတ်ပြန်လာပါတယ်။\nဆီလီကွန်တောင်ကြားက Facebook အိမ်ရာသစ်\nApple တို့ ဖန်ဖြင့်ပြုလုပ်သော ဗိသုကာ\nတရုတ်ပြည် ရှန်ဟိုင်းမြို့ မှာ ရှိတဲ့ Apple စတိုးမှာ ဖန်တီးထားတဲ့ ဗိသုကာ လက်ရာ ဖြစ်ပါတယ်။ မြေအောက်ထပ်မှာ တည်ဆောက်ထားတဲ့ Apple စတိုးဆိုင် ကို ဝင်ဖုိ့ အပေါ်မှာ Apple လိုဂိုနဲ့ ဝင်ပေါက် ဖန်သား ဆလင်ဒါ လုံးကိုတည်ဆောက်ထားပါတယ်။ အောက်ကို ဝင်သွားရင် စတိုးဆိုင်ထဲ ကို ရောက်ပြီး Apple Product များကို မြင်တွေ့ ရမှာပါ။\nယခု ယင်း ဝင်ပေါက် ဗိသုကာလက်ရာကို Apple တို့ နိုင်ငံတကာ မူပိုင်ခွင့် ရယူ ထားပါတယ်။ ဒီဇိုင်း၊ တည်ဆောက်တဲ့ နည်းလမ်းနဲ့ တည်ဆောက်ရာမှာ အသုံးပြုတဲ့ ပစ္စည်း အစရှိတဲ့ အချက် ၃ ချက်ကို မူပိုင်ခွင့်ယူခဲ့ပြီး ဘယ်ကုမ္မဏီမှ လိုက်တုလို့ မရအောင်ပါ။ အဓိက ကတော့ အတူပြုလုပ်ရတာ တူမတူတောင် တော်တဲ့ တရုတ်နိုင်ငံမှာ ရှိနေတဲ့ ဗိသုကာလက်ရာမို့လို့ မူပိုင်ခွင့် အမြန်တင်လိုက်ခြင်း ဖြစ်ပါတယ်။ ကမ္ဘာတစ်ဝန်းမှာ ဖွင့်ထားတဲ့ Apple စတိုးတွေထဲမှာ ရှန်ဟိုင်းက ယင်းစတိုး ဆိုင်မှာပဲ ဆလင်ဒါ ဖန်ကိုယ်တည် ဝင်ပေါက် ဗိသုကာလက်ရာ ကို မြင်တွေ့ရမှာ ဖြစ်ပါတယ။်\nApple နည်းပညာ ပစ္စည်းများတင်မက၊ အခြားသော ဒီဇိုင်း Creation မှာပါ Idea ကောင်းတဲ့ ကုမ္မဏီလို့ Apple က အသိမှတ်ပြုခံထားရခြင်းပါ။ ယခု မူပိုင်ခွင့် ရယူမှုအတွက် Apple Insider က ဖော်ပြခဲ့တဲ့ သတင်း ဖြစ်ပါတယ်။\nမိုဘိုင်းကွန်ရက်အတွင်း အသုံးပြုနိုင်သည့် ဝန်ဆောင်မှုအားလုံး အသုံးပြုခွင့်ပေးမည်ဟု Telenor ပြောဆို\nလက်ရှိအသုံးပြုနိုင်ခြင်းမရှိသည့် MMS (Multimedia Messaging Service) ဝန်ဆောင်မှုအပြင် မိုဘိုင်းဖုန်းကွန်ရက်အတွင်း၌ အသုံးပြုနိုင်သည့် အခြားသော ဝန်ဆောင်မှုအားလုံးကို အသုံးပြုခွင့် ပေးသွားမည်ဟု Telenor က ပြောဆိုခဲ့သည်။\n“လက်ရှိကျန်နေသေးတာကို ပြောရမယ်ဆိုရင် လူတိုင်းလည်း အသုံးလိုကြတဲ့ MMS ဝန်ဆောင်မှုကို ဖွင့်ပေးဖို့လိုတယ်။ ဓာတ်ပုံတွေ၊ ဗီဒီယိုတွေကို ပို့ချင်တယ်ဆိုရင် အခု Viber ကနေတစ်ဆင့် ပို့နေရတယ်။ 3G ကွန်ရက်ထဲမှာ ဖွင့်ပေးဖို့ဆိုရင် ဒီဝန်ဆောင်မှုလိုသေးတယ်” Mobile Technical တစ်ဦးဖြစ်သူ ဦးထင်အောင်က ပြောသည်။\nမြန်မာ့ဆက်သွယ်ရေး လုပ်ငန်းသည် Call Wait Service, Call Forward Service, Voice Mail Servie နှင့် Missed Mail Alert တို့ကို GSM ဖုန်းလိုင်းများနှင့် WCDMA ဖုန်းလိုင်းများအတွက် နိုဝင်ဘာလအတွင်း အသုံးပြုခွင့်ပေးခဲ့သည်။\nပိတ်ပင်ထားသော ဝန်ဆောင်မှုတစ်ခုနှင့်အတူ အခြားသော ဝန်ဆောင်မှုများကို SMS စနစ်ဖြင့် ကိုယ်တိုင်ဖွင့်လှစ်အသုံးပြုနိုင်ရန် မြန်မာ့ဆက်သွယ်ရေးလုပ်ငန်းက စီစဉ်ခဲ့ခြင်းဖြစ်သည်။ နိုင်ငံတကာတွင်း ခေတ်စားနေသည့် Vedio Call ဝန်ဆောင်မှုများနှင့် အခြားသော ဝန်ဆောင်မှုတချို့ကိုမူ မြန်မာ့ဆက်သွယ်ရေးအနေဖြင့် ဝန်ဆောင်မှုပေးအပ်နိုင်ခြင်း မရှိခဲ့ပေ။\n“ဖုန်းလိုင်းတွေ စတင်ပြီး ရောင်းတယ်ဆိုကတည်းက ကွန်ရက်ထဲမှာရှိတဲ့ အခြေခံဝန်ဆောင်မှုတွေ အကုန်လုံး သုံးလို့ရပါမယ်။ အင်တာနက်ကွန်ရက်ထဲက ဝန်ဆောင်မှုတွေလည်း အကုန်ရမယ်။ တချို့သော ဘဏ်နဲ့ပတ်သက်တဲ့ ဝန်ဆောင်မှုတွေ၊ ကျန်းမာရေး၊ ပညာရေးနဲ့ ပတ်သက်တဲ့ ဝန်ဆောင်မှုတွေကတော့ တစ်ဖြည်းဖြည်းရလာမှာပါ။ ဒါတွေကို ကျေးလက်ဒေသအထိ တတ်နိုင်တဲ့ဈေးနှုန်းနဲ့ အသုံးပြုနိုင်အောင်စီစဉ်မှာပါ” ဟု Telenor အာရှဒေသအကြီးအကဲဖြစ်သူ Mr. Sigve Brekke က ပြောသည်။\nအသုံးပြုလိုသူများသည် မြန်မာ့ဆက်သွယ်ရေး၏ မိုဘိုင်းဖုန်းကွန်ရက်အတွင်း၌ Voice Mail ကဲ့သို့သော ဝန်ဆောင်မှုများကို လက်ခံအသုံးပြုလိုသော်လည်း ဝန်ဆောင်မှုနှုန်းထားနှင့် မိုဘိုင်းဖုန်း၏ ဆက်သွယ်မှုဧရိယာပြင်ပ မကြာခဏ ရောက်ရှိနေတတ်ခြင်းကြောင့် အသုံးပြုရန် အခက်အခဲများ ကြုံတွေ့နေရသည်ဟု စမ်းသပ်အသုံးပြုသူ တချို့က ဝေဖန်သည်။\nကျန်းမာရေးဆိုင်ရာများကို ဖုန်းဆက်မေးမြန်းနိုင်မည့် လူထုဆက်သွယ်ရေး စင်တာသစ်ဖွင့်\nကျန်းမာရေးဆိုင်ရာများကို ဖုန်းဆက်မေးမြန်းနိုင်မည့် လူထုဆက်သွယ်ရေးစင်တာတစ်ခုအား စတင်ဖွင့်လှစ်လိုက်ကြောင်း အဆိုပါ ဆက်သွယ်ရေးစင်တာမှ တာဝန်ရှိသူကပြောသည်။\nအဆိုပါ ကြယ်ပြာလူထုဆက်သွယ်ရေးစင်တာတွင် မျိုးဆက်ပွားကျန်းမာရေးနှင့် မိခင်နှင့် ကလေးကျန်းမာရေး မေးမြန်းချက်များကို တယ်လီဖုန်းမှတစ်ဆင့် ဖြေကြားဆွေးနွေးပေးမည်ဖြစ်ကြောင်း သိရသည်။ “စမ်းသပ်အဆင့် ဆောင်ရွက်ခဲ့တာတော့ ကြာပါပြီ။ လက်ရှိဖွင့်လှစ်လိုက်ပြီဖြစ်တဲ့ ဒီလူထုဆက်သွယ်ရေးစင်တာမှာ မိသားစု ကျန်းမာရေးဆိုင်ရာကိစ္စတွေ၊ HIV ဆိုင်ရာနဲ့ ပတ်သက်ပြီးသိလိုတာတွေ အစရှိသည်ဖြင့် မေးမြန်းနိုင်မှာဖြစ်ပါတယ်” ဟု အထက်ပါ တာဝန်ရှိသူက ပြောကြားသည်။ အခမဲ့ ဖြေကြားပေးခြင်းဖြစ်ပြီး ခေါ်ဆိုရာတွင် မြန်မာ့ဆက်သွယ်ရေးမှ သတ်မှတ်ထားသော မိုဘိုင်းဖုန်းခေါ်ဆိုခ တစ်မိနစ်ငါးဆယ်ကျပ်သာ ကုန်ကျမည်ဖြစ်သည်။ အမျိုးသားနှင့် အမျိုးသမီး သီးခြားစီခေါ်ဆိုနိုင်ရန်အတွက် ဖုန်းနံပါတ်နှစ်မျိုး သတ်မှတ်ပေးထားကြောင်း သိရသည်။\nအမျိုးသမီးများအနေဖြင့် ၀၉-၄၃၁၁၁၀၀၀ သို့လည်းကောင်း၊ အမျိုးသားများအနေဖြင့် ၀၉-၄၅၀၀၆၆၆၆၇ သို့လည်းကောင်း ဆက်သွယ်မေးမြန်းနိုင်မည် ဖြစ်သည်။ “ဖုန်းနဲ့ဆက်မေးလို့ရတယ်ဆိုတော့ ဆေးခန်းသွားရမှာ ပျင်းတဲ့လူတွေ၊ ကြောက်တဲ့လူတွေအတွက် အဆင်ပြေတာပေါ့” ဟု ပြည်မြို့ရှိဒေသခံတစ်ဦးက အွန်လိုင်းမှ ပြောကြားသည်။ ကုသရန်မလိုသော အကြံဥာဏ်ရလိုမှုများအတွက် ဖုန်းဖြင့် ဆက်သွယ်မေးမြန်းခြင်းက များစွာ အကျိုးထိရောက်စေနိုင်ကြောင်း ယင်းက ဆက်လက်ပြောကြားသည်။ ယင်းတယ်လီဖုန်း အမေး၊ အဖြေ ဝန်ဆောင်မှု ရရှိနိုင်သော နေ့ရက်နှင့် အချိန်များအနေဖြင့် အမျိုးသမီးများမှာ နံနက် ၉ နာရီမှ ည ၉ နာရီအထိ ပိတ်ရက်မရှိ တစ်ပတ်လုံးမေးမြန်းနိုင်မည်ဖြစ်ကြောင်း၊ အမျိုးသားများမှာ နံနက် ၉ နာရီမှ ည ၉ နာရီအထိ တနင်္လာနေ့မှ သောကြာနေ့အထိ မေးမြန်းနိုင်မည်ဖြစ်ကြောင်း သိရသည်။\n“လက်ရှိမှာလည်း ကျန်းမာရေးဆိုင်ရာတွေကို မေးမြန်းနိုင်တဲ့ ဖုန်းနံပါတ်တွေရှိပါတယ်။ ဒါပေမယ့် ဆက်သွယ်ရေးက သတ်မှတ်ထားတဲ့ ဖုန်းခေါ်ဆိုခအပြင် ဝန်ဆောင်မှုအတွက် သတ်မှတ်ခေါ်ဆိုခကိုပါ ဖြတ်တောက်ပေးရတာမျိုး ရှိပါတယ်။ အခုလို အခမဲ့ Hot Line တွေများများပေါ်ပေါက်လာတဲ့အတွက် အားလုံးအလွယ်တကူ မေးမြန်းနိုင်တာပေါ့” ဟု မြောက်ဥက္ကလာပမြို့နယ်တွင်နေထိုင်သူ ကိုဇော်လတ်က ပြောသည်။ သိလိုသမျှ မေးမြန်းနိုင်ရန် အဖွဲ့အစည်းအသီးသီးက သတ်မှတ် Hot Line နံပါတ်များ ထားရှိလာကြသော်လည်း ကျန်းမာရေးဆိုင်ရာနှင့်ပတ်သက်၍ ဖြေကြားပေးသော နေရာများမှာ အနည်းစုသာ ရှိသေးကြောင်း သိရသည်။\nOoredoo က မိုဘိုင်းဖုန်းပေါ်မှ အဓိကကျသည့် ဆက်သွယ်ရေးဝန်ဆောင်မှုများကို စမ်းသပ်ပြီးဖြစ်\nကာတာဆက်သွယ်ရေးကုမ္ပဏီ Ooredoo က ၎င်းတို့၏ ဆက်သွယ်ရေးကွန်ရက်ပေါ်တွင် အသံလှိုင်းဖုန်း ခေါ်ဆိုမှုနှင့် စာတိုပေးပို့နိုင်ခြင်း အစရှိသည့် ဝန်ဆောင်မှုများကို စမ်းသပ်လုပ်ဆောင်နိုင်ခဲ့သည်ဟု သတင်းရရှိသည်။\nယင်းကုမ္ပဏီသည် ယခုလ ၅ ရက်နေ့က ၎င်းတို့၏ ဆက်သွယ်ရေးကွန်ရက်ပေါ်တွင် ဖုန်းခေါ်ဆိုနိုင်ခြင်း၊ စာတိုပေးပို့နိုင်ခြင်းနှင့် အင်တာနက်ဆိုင်ရာ အချက်အလက်များ အသုံးပြုနိုင်ခြင်း အစရှိသည့် မိုဘိုင်းဖုန်းပေါ်မှ ဆက်သွယ်ရေး ဝန်ဆောင်မှုများကို စမ်းသပ်ခဲ့ခြင်းဖြစ်သည်။\nအဆိုပါ စမ်းသပ်မှုတွင် ဖုန်းခေါ်ဆိုရာတွင် ကြည်လင်ပြတ်သားခြင်း၊ စာတိုပေးပို့ခြင်းနှင့် အင်တာနက်စာမျက်နှာပေါ်တွင် အချက်အလက်များ ရှာဖွေနိုင်ခြင်း အစရှိသည့်အသုံးပြုမှုများသည် အလွန်မြန်ဆန်သည့် အချိန်အတွင်း အသုံးပြုနိုင်ခဲ့ကြကြောင်း ယင်းကုမ္ပဏီက သတင်းထုတ်ပြန်ခဲ့သည်။\nအဆိုပါ ဆက်သွယ်ရေးဆိုင်ရာ ဝန်ဆောင်မှုများသည် ယခုနှစ် ဇူလိုင်လခန့်တွင် အသုံးပြုနိုင်မည့် ဝန်ဆောင်မှုများဖြစ်ပြီး ယခုလက်ရှိတွင် ၎င်းတို့၏ ကွန်ရက်တည်ဆောက်မှုမှာ အပြီးသတ်ရန် အနည်းငယ်သာလိုတော့ကြောင်း သတင်းရရှိသည်။\nထို့အပြင် ကာတာဆက်သွယ်ရေးကုမ္ပဏီသည် ၎င်းတို့နှင့်လက်တွဲပြီး လုပ်ငန်းများလုပ်ဆောင်ရန် သဘောတူညီထားသည့် တရုတ်နိုင်ငံ၏ Huawei ဆက်သွယ်ရေးကုမ္ပဏီနှင့် ပူးပေါင်းပြီး မိုဘိုင်းဖုန်းမှ စာတိုပေးပို့ခြင်းဖြင့် ဖုန်းဘီလ်ဖြည့်သွင်းနိုင်သည့် နည်းပညာဝန်ဆောင်မှုများကိုလည်း အများပြည်သူသို့ ပေးသွားမည်ဟု ယင်းကုမ္ပဏီ၏ တာဝန်ရှိသူတစ်ဦးက ပြောကြားသည်။\nကျန်းမာရေး စစ်ဆေးမှုများပြုလုပ်နိုင်သော အစ္စရေးနိုင်ငံထုတ် LifeWatch V4 စမတ်ဖုန်း\nယနေ့ဖုန်းများတွင် လူသားတို့၏ ကျန်းမာရေးဆိုင်ရာ စစ်ဆေးချက်များကို App တစ်ခုအနေဖြင့် ထည့်သွင်း၍ ထုတ်လုပ်နိုင်ရန် ကြိုးစားလာကြပါသည်။ မကြာသေးမီက ထွက်ရှိခဲ့သည့် Galaxy S5 တွင်လည်း လူ၏ နှလုံးခုန်သံကို တိုင်းတာနိုင်သည့် App များထည့်သွင်း၍ လူအများ၏ နှစ်သက်စွဲလန်းမှု ရရှိအောင် လုပ်ဆောင်ခဲ့ကြပေသည်။\nယခုအခါ ကျန်းမာရေးစစ်ဆေးမှုများ ကိုဖုန်းဖြင့်လုပ်ဆောင်နိုင်သော LifeWatch V7 ဟုခေါ်သော ဖုန်းတစ်မျိုး ထွက်ပေါ်လာခဲ့ပြန်ပြီ ဖြစ်ပါသည်။ အဆိုပါဖုန်းအား အစ္စရေးနိုင်ငံ LifeWatch Company မှ တီထွင် ထုတ်လုပ်ခဲ့ခြင်းဖြစ်ပြီး V7 အနေဖြင့် အပူချိန်၊ စိတ်ဖိစီးမှုအဆင့်၊ သွေးဖိအား၊ နှလုံးခုန်နှုန်း အစရှိသည့် ကျန်းမာရေးကိစ္စရပ်များကို တိုင်းတာလုပ်ဆောင်နိုင်မည့် အပြင် သွေးအတွင်း သကြားပမာဏကိုလည်း စောင့်ကြည့်နိုင်မည်ဖြစ်ပါသည်။\nအဆိုပါစစ်ဆေးမှုများကို ပြုလုပ်နိုင်ရန်အတွက် သင်၏ လက်မ၊သို့မဟုတ် လက်ချောင်းထိပ်ဖြင့် မိမိစစ်ဆေးလိုသော ကျန်းမာရေးစစ်ဆေးမှု App ကို နှိပ်ကာ ဖုန်းကို ရေပြင်ညီအနေအထားအတိုင်း ထား၍ စစ်ဆေးခြင်းဖြင့် သိရှိနိုင်မည်ဖြစ်သည်။\nဖုန်းအနေဖြင့် ကျန်းမာရေးစစ်ဆေးချက် မှတ်တမ်းများကို လိုအပ်ချိန်၌ ပြန်လည်ကြည့်ရှုနိုင်ရန် Cloud Server ၌ သိမ်းထားနိုင်မည်ဖြစ်ကာ ၄င်းမှတ်တမ်းများကိုလည်း ဆရာဝန်နှင့် Share ပြုလုပ်နိုင်မည်ဖြစ်ပါသည်။ ဖုန်းတွင် 1.3 GHz Quad-Core Processor ၊ RAM 1 GB ၊ 1280x720 Resolution ၊ 4.7 Screen ၊ 8 Megapixel Camera နှင့် 2150 mAH ဘက်ထရီကို အသုံးပြုထားသောကြောင့် အလယ်အလတ်တန်းစားရှိသော ဖုန်းအမျိုးအစားတစ်ခုပင် ဖြစ်ပြီး Jelly Bean 4.2.2 ကို အသုံးပြုထား၍ သိုလှောင်ထားနိုင်မှု ပမာဏမှာ 4GB ဖြစ်ပါသည်။ LifeWatch V7 အား ဧပြီလကုန်ပိုင်းတွင် စတင်ရောင်း ချမည်ဟု သိရှိရပါသည်။\nလူတစ်ဦးချင်းစီ၏ သွေးခဲမှုဆိုင်ရာနှုန်းများသည် တစ်ဦးနှင့်တစ်ဦး တူညီမှုမရှိပေ။ ထို့ကြောင့်လည်း ဆရာဝန်များအနေဖြင့် ခွဲစိတ်ခြင်းနှင့် အရေးပေါ်ကိစ္စရပ်များ ဆောင်ရွက်ရသည့်အခါ မည်သူသည် သွေးသွင်းရန်လိုအပ်သည်၊သို့မဟုတ် သွေးခဲမှုမရှိစေရန် ဆေးဝါးများပေးရန်လိုအပ်သည် အစရှိသည့်လုပ်ငန်း များကို လုပ်ဆောင်နိုင်ရန်အလို့ငှာ အတိအကျသိရှိနိုင်ရန် လိုအပ်ပေသည်။ ၄င်းပြဿနာများကို ဖြေရှင်းရန် အတွက် လိုအပ်သော အချက်အလက်များကို မိနစ်ပိုင်းအတွင်း ဆုံးဖြက်ပေးစွမ်းနိုင်မည့် လေဆာကို အခြေခံထားသော ကိရိယာ တစ်မျိုးကို တီထွင်ခဲ့ကြပါသည်။\nလက်ရှိတွင် သွေးခဲခြင်းဆိုင်ရာအရည်အသွေးများကို တိုင်းတာရန်မှာ လူနာ၏ သွေးကို ဓာတ်ခွဲခန်းထဲတွင် စစ်ဆေးရမည်ဖြစ်ကာ ၄င်းစစ်ဆေးမှုသည်လည်း နာရီနှင့်ကြာမြင့်ပါသည်။ ထိုသို့စစ်ဆေး နိုင်ရန် သွေးပမာဏလည်း များစွာလိုအပ်သလို ၊ စစ်ဆေးသည့်ပစ္စည်းများအနေဖြင့် ကြီးမားခြင်း၊ ဈေးနှုန်းမြင့်မားခြင်းများလည်း ရှိပေသည်။ ထို့ကြောင့် မက်ဆာချူးဆက် အထွေထွေဆေးရုံမှ တီထွင်ခဲ့သည့် ကိရိယာအသစ်သည် တစ်သျှူးဗူးအရွယ်အစားသာရှိခြင်း၊ စစ်ဆေးမှုလျင်မြန်ခြင်း၊ ကုန်ကျစရိတ်နည်းပါးခြင်း စသည့် စွမ်းဆောင်ချက်မျအားအပြင် စစ်ဆေးရန်အတွက် သွေးပမာဏအနည်းငယ်သာ လိုအပ်မည် ဖြစ်ပါသည်။\nစစ်ဆေးရာတွင် အရည်ထဲသို့ လေဆာရောင်ခြည်ထိုးလိုက်ခြင်းဖြင့် ထွက်ပေါ်လာသော ပြန်လင်းတန်း များကို ခွဲခြမ်းစိတ်ဖြာပါသည်။ ၄င်းတွင် အစပိုင်းတွင် သွေးများ၏ ဆဲလ်များသည် လွတ်လပ်စွာ သွားလာနေကြပြီး (သွေးထဲတွင်ပါရှိသည့် ကလာပ်စည်း) သွေးထွက်သည့်အခါ ခဲစေသော ပန်းကန်ပြားပုံ ကလာပ်စည်းများကြောင့် ပြန်လင်းတန်းများသည် စဉ်ဆက်မပြက် ပြောင်းလဲမှုများ ဖြစ်ပေါ်နေပါသည်။ ထို့နောက် ဆဲလ်နှင့် ကလာပ်စည်းများပေါင်းစပ်မှုကြောင့် သွေးသည်စတင်ခဲလာပါသည်။ ပညာရှင်များအနေဖြင့် ရိုက်ချက်မြန်သော ကင်မရာဖြင့် အနီးကပ်လေ့လာ စောင့်ကြည့်ရာတွင် ထိုသို့ပြောင်းလဲမှုတွင် အချိန်မိနစ်အတော်ကြာသည်ကို တွေ့ရှိခဲ့ရပါသည်။ ထိုသို့သော အချက်အလက်များကို စုစည်းပြီး ကောက်ချက်ချခြင်းဖြင့် သွေးခဲစေမည့် အချိန်ကို ခန့်မှန်းလေ့လာ နိုင်ခဲ့ပါသည်။\nလက်ရှိလေ့လာရာတွင် ကွန်ပျူတာများ အပါအ၀င်ပစ္စည်းများကို အသုံးပြုနေရသော်လည်း သိပ်မကြာခင် နှစ်အတွင်း ဆေးခန်းများတွင်ပါ အသုံးပြုနိုင်ရန် ဖုန်းအရွယ်အစား စစ်ဆေးနိုင်သည့် ကိရိယာအရွယ် ထုတ်လုပ်သွားမည်ဟု ပညာရှင်များက မျှော်လင့်ထားကြပါသည်။\nဒုံးပျံဖြင့်တိုက်ခိုက်လာခြင်းကို လမ်းကြောင်းလွှဲပေးနိုင်မည့် SkyShield\nအရပ်ဘက်သုံး လေယာဉ်များ၏ အဓိကစိန်ခေါ်နေသော လုံခြုံရေးပြဿနာမှာ အကြမ်းဖက်တိုက်ခိုက် သူများမှ ဒုံးပျံများဖြင့် တိုက်ခိုက်လာလျှင် မည်ကဲ့သို့ ခုခံရှောင်တိမ်းကာကွယ်ရမည်နည်းဆိုသည့် ပြဿနာပင် ဖြစ်ပေသည်။ သို့သော် အဆိုပါပြဿနာကို ကိုင်တွယ်ဖြေရှင်းနိုင်ရန် လေဆာစနစ်သုံး SkyShield မှ အကူအညီပေးနိုင်တော့မည်ဖြစ်ပါသည်။\nအဆိုပါစနစ်အား MUSIC ဟုခေါ်ပြီး အရှည်ကောက်မှာ Multi-Spectral Infrared Countermeasure ဖြစ်ပါသည်။ အကြမ်းဖက်သူမှ ဒုံးပျံဖြင့် တိုက်ခိုက်လာခြင်းကို လုပ်ဆောင်ပါက လေယာဉ်ပေါ်ရှိ လေယာဉ်မှူးမှ မည်သည့်လှုပ်ရှားမှုမျိုးကိုမှ လုပ်ဆောင်စရာမလိုဘဲ ၄င်းစနစ်ကသာ တိုက်ခိုက်မှုကို ရှောင်ကွင်းနိုင်ရန် လုပ်ဆောင်သွားမည်ဖြစ်ပေသည်။\nMUSIC အနေဖြင့် Infrared Sensors များကိုအသုံးပြု၍ လေယာဉ်အား တိုက်ခိုက်ရန် ၀င်ရောက်လာ သော ဒုံးပျံများကို စက္ကန့်ပိုင်းအတွင်း စုံစမ်းထောက်လှမ်းပြီးနောက် လေဆာရောင်ခြည်ကို အသုံးပြု၍ ဒုံးပျံ၏ လမ်းကြောင်းပြစနစ်ကို လှည့်စားကာ လမ်းကြောင်းပြောင်းခြင်း ၊သို့မဟုတ် အခြားအရာဝတ္တုတစ်ခုအား ထိမိစေခြင်း၊ သို့မဟုတ် လေထုထဲတွင်ပင် ပေါက်ကွဲစေခြင်း အစရှိသည်များကို လုပ်ဆောင်စေမည်ဖြစ်ပါသည်။\nယခုနည်းပညာအား အစ္စရေးမှ တီထွင်ထုတ်လုပ်ခဲ့ခြင်းဖြစ်ပြီး လေယာဉ်များ ဆင်းခြင်း၊ တက်ခြင်းဆိုင်ရာ ကိစ္စရပ်များတွင် တိုက်ခိုက်လာနိုင်သော ဖြစ်ရန်များကို ရှောင်ရှားနိုင်ရန် အလို့ငှာ တီထွင်ခဲ့ ခြင်းဖြစ်ပြီး ဈေးကွက်တွင် တစ်ကမ္ဘာလုံးရှိ အရပ်ဘက်သုံးလေယာဉ်များလုံခြုံရေးအတွက် ရောင်းချနိုင်ရန်လည်း လုပ်ဆောင်လျက် ရှိပါသည်။ အစ္စရေးလေတပ်မှ ဗိုလ်မှူးချုပ် Eitan Eshel ၏ ပြောကြားချက်အရ “ SkyShield သည် ရှုပ်ထွေးသော စနစ်များကိုအသုံးပြုထားသည့် ခေတ်မီစွာ စမ်းသပ်အောင် မြင်ထားသော စနစ်ဖြစ်ပြီး ယခုအခါ အစ္စရေးလေကြောင်းလိုင်းများကို ကာကွယ်ရန်အသင့်ဖြစ်နေပါပြီ” ဟု သိရပါသည်။\nငပလီ ကမ်းခြေကနေ ခရိုနီ ကမ်းခြေ ဖြစ်တော့မလား\nခင်ဦးသာ| March 11, 2014 | Hits:437\nအစိုးရ စစ်တပ်က သိမ်းယူပြီး ကုမ္ပဏီများသို့ ငှားလိုက်သည့်မြေပေါ်တွင် အဆောက်အအုံများ ဆောက်လုပ်နေသည်ကို ၂၀၁၃ ခုနှစ် ဒီဇင်ဘာလ အတွင်းက တွေ့ရစဉ် (ဓာတ်ပုံ – ခင်ဦးသာ / ဧရာဝတီ)\nရခိုင်ပြည်နယ် သံတွဲမြို့က ငပလီကမ်းခြေကို ခေတ်မီ ပင်လယ်ကမ်းခြေမြို့ အဖြစ် တည်ဆောက်နေပြီ ဖြစ်တဲ့အတွက် ကမ်းခြေ တလျှောက်က မြေတွေနဲ့ ငပလီကျေးရွာထဲက အချက်အချာ ကျတဲ့နေရာတွေကို အစိုးရနဲ့ နီးစပ်တဲ့ စီးပွားရေး လုပ်ငန်းရှင်တွေက ဈေးနှုန်းတွေ အဆမတန်ပေး ဝယ်ယူကာ ဟိုတယ်တွေ ဆောက်နေကြပါပြီ။\nငပလီကျေးရွာကို မြို့အဆင့်သတ်မှတ်လိုက်ချိန်က စပြီး ကမ်းခြေမှာရှိတဲ့ မြေတဧကကို ကျပ် သိန်းပေါင်း ၂ သောင်းခွဲ ကနေ ၃ သောင်း ဝန်းကျင်အထိ ဈေးပေါက်နေပါတယ်။\nအဲဒါကြောင့်လည်း စစ်တပ်က အဓမ္မ သိမ်းယူထားတဲ့ ဒေသခံတွေရဲ့ မြေ ၃၅ ဧက ကျော်ကို ပိုင်ရှင်တွေ လက်ထဲ ပြန်မပေးဘဲ စီးပွားရေး လုပ်ငန်းရှင်တွေကို နှစ် ၃၀ ဂရမ်နဲ့ ငှားစားလိုက်ပါတယ်။\nအဲဒီမြေတွေကို ဆောက်လုပ်ရေး ကုမ္ပဏီတွေ ဖြစ်ကြတဲ့ မက်စ်မြန်မာ ကုမ္ပဏီများအုပ်စု၊ ဧဒင် အုပ်စု၊ မင်းဇာနည် ကုမ္ပဏီ၊ Amazing ဟိုတယ် အုပ်စုနှင့် ဖော်ကျွန်း ကုမ္ပဏီတို့က ဟိုတယ်များ ဆောက်လုပ်နေကြပါပြီ။\nဟိုတယ်တွေကို အမြန်ဆုံး ဆောက်လုပ်ဖို့ စစ်တပ်က တွန်းအားပေးထားတာ ဖြစ်တယ်လို့ မြေသိမ်းခံထားရသူ တဦးဖြစ်တဲ့ ဒေါ်မူမူ က ပြောပါတယ်။\nစစ်တပ်အနေနဲ့ သိမ်းထားတဲ့ မြေတွေကို အသုံးမပြုဘူးဆိုရင် ပိုင်ရှင်တွေကို ပြန်ပေးရမယ်လို့ လွှတ်တော်မှာ ဆွေးနွေးခဲ့ကြပြီး ကာကွယ်ရေး ဦးစီးချုပ်ကလည်းပဲ ပြန်ပေးဖို့ သဘောတူထားပါတယ်။ အဆောက်အအုံ မဆောက်ရင် မြေတွေ ပြန်ပေးရမှာ စိုးရိမ်တဲ့ အတွက် ဟိုတယ်တွေ အမြန်ဆောက်ဖို့ စစ်တပ်က ဖိအားပေးထားတယ်လို့လည်း ဒေသခံတွေက ပြောကြပါတယ်။\n“တဧက သိန်း ၂ သောင်းကျော်ပေမယ့် ရောင်းမယ့်သူမရှိဘူး၊ ဝယ်မဲ့သူတွေပဲ ရှိတယ်၊ ကမ်းခြေရဲ့ အဓိက ကျတဲ့နေရာတွေ၊ မြေ တွေကို စစ်ဗိုလ်ချုပ်တွေ၊ အစိုးရ အာဏာပိုင်တွေနဲ့ နီးစပ်တဲ့ ခရိုနီတွေကပဲ အားလုံးကို နေရာယူထားကြပါပြီ၊ ကျနော်တို့ ရွာသား တွေလည်း ဖယ်ရှားခံရမှာကို စိုးရိမ်နေကြတယ်”လို့ ငပလီ ဒေသခံ တဦးက ပြောပါတယ်။\nငပလီ ကမ်းခြေက သိမ်းယူငှားစားထားတဲ့ မြေတွေကို စစ်တပ်အတွက် မသုံးရင် ပြန်ပေးဖို့ ကာကွယ်ရေးဝန်ကြီးကို တင်ပြတဲ့ အခါမှာ“ဒီမြေတွေက ငှားလို့ရတဲ့ ပိုက်ဆံတွေကို သူတို့လည်း မပိုင်ဘူး၊ နိုင်ငံတော်ကို ပေးသွင်းရမယ်လို့ ဝန်ကြီးက ပြောတယ်” လို့ ငပလီ ဒေသခံ တဦးဖြစ်တဲ့ အမျိုးသားလွှတ်တော် ကိုယ်စားလှယ် ဦးမြင့်လှိုင်က ပြောဆိုတယ်။\n၃ မိုင် ဝန်းကျင် ရှည်လျားတဲ့ ငပလီ ကမ်းခြေတလျှောက်မှာ စစ်တပ်က သိမ်းယူပြီးတဲ့ မြေတွေအပြင် တခြားမြေတွေကိုလည်း အာဏာပိုင်တွေနဲ့ နီးစပ်တဲ့ စီးပွားရေး လုပ်ငန်းရှင်တွေက နည်းလမ်းပေါင်းစုံနဲ့ ဝယ်ယူပြီး စီးပွားရေး လုပ်ငန်းတွေ လုပ်ဖို့ ကြိုးပမ်းနေကြတယ်လို့ သိရပါတယ်။\nအလားတူ ငပလီ ကမ်းခြေကနေ ဂွမြို့နယ် ကမ်းခြေ တလျှောက်မှာရှိတဲ့ မြေတွေကိုလည်း စစ်တပ်က သိမ်းယူပြီး ခြံခတ်တာ တွေလုပ်နေပြီး စစ်ဗိုလ်ချုပ်တွေနဲ့ နီးစပ်တဲ့ ခရိုနီတွေက ပိုင်ဆိုင်ထားပြီး ဖြစ်ပါတယ်။\nကမ်းခြေက ဟိုတယ်လုပ်ငန်းတွေမှာ ခရိုနီ တွေနဲ့ပတ်သက် ဆက်စပ် လုပ်ကိုင်နေတဲ့ ပြည်ပနိုင်ငံသား တချို့ရှိတယ်လို့လည်း သိရတယ်။\nငပလီရွာကို မြို့အဖြစ် တည်ဆောက်ရင် မြို့အင်္ဂါရပ်နဲ့ညီတဲ့ ဟိုတယ်ဇုန်တွေ၊ အခြေခံ အဆောက်အအုံတွေ ပေါ်ပေါက် လာမှာမို့ ကျေးရွာသားတွေက သူတို့နေအိမ်တွေ ပြောင်းရွှေ့ခံရမှာကို စိုးရိမ်နေကြပါတယ်။\nငပလီကျေးရွာဟာ ပင်လယ်ကမ်းခြေ တလျှောက်မှာ တည်ထားတာ ဖြစ်ပါတယ်။ အာဏာပိုင်တွေ အနေနဲ့လည်း မြို့ပြ တည်ဆောက် ရေးနဲ့ ပတ်သက်ပြီး ဒေသခံတွေကို ရှင်းလင်းပြောဆိုတာ မရှိသေးဘူးလို့ သိရတယ်။\nသံတွဲခရိုင် အုပ်ချုပ်ရေးမှူး ဦးထွန်းဝေ က တော့“ကျနော်တို့ အာဏာပိုင်တွေ အနေနဲ့တော့ ငပလီရွာကို ပြောင်းရွှေ့မယ့် အစီ အစဉ် လုံးဝ မရှိပါဘူး၊ ဒေသခံတွေကို ရွာသားအဆင့်ကနေ မြို့သား အဆင့်ကို တိုးပေးတာပါ”လို့ ပြောပါတယ်။\nငပလီကမ်းခြေရွာကို မြို့အဆင့် တိုးမြှင့်ဖို့ သမ္မတ ဦးသိန်းစိန်ရဲ့ ပြီးခဲ့တဲ့နှစ် ရခိုင် ခရီးစဉ်အတွင်းမှာ လမ်းညွှန်ခဲ့ပြီးတဲ့နောက် အခု စတင် တည်ဆောက်နေတာပါ။ ငပလီ ကမ်းခြေကို အင်ဒိုနီးရှား နိုင်ငံက ကမ္ဘာကျော် ဘာလီကျွန်းလိုမျိုး လှပတဲ့ စိတ်ဝင်စားဖွယ် ဒေသတခု ဖြစ်လာအောင် တည်ဆောက်ဖို့လည်း ဦးသိန်းစိန် က ပြောဆိုသွားတယ်လို့ သိရတယ်။\nငပလီမြို့ကို ၂၀၁၄-၂၀၁၅ ဘတ်ဂျက်နှစ်အတွင်း အပြီးတည်ဆောက်သွားဖို့လည်း အစိုးရက စီစဉ်နေပါတယ်။ လမ်းပန်း ဆက် သွယ်ရေး၊ ရေ၊ မီး၊ လျှပ်စစ် စတဲ့ အခြေခံ တည်ဆောက်ရေး လုပ်ငန်းတွေကို စတင်ဆောင်ရွက်နေပြီ ဖြစ်တယ်လို့လည်း ဦးထွန်းဝေ က ရှင်းပြပါတယ်။\nငပလီ မြို့ပြ စီမံကိန်းအတွက် ကျပ် ၅ ဘီလီယံအထိ သုံးစွဲသွားဖို့ ရှိတယ်လို့လည်း သံတွဲခရိုင် အုပ်ချုပ်ရေးမှူး ဦးထွန်းဝေက ဆက်ပြောတယ်။ ငပလီမြို့တည် ဆောက်ရေး စီမံကိန်းမှာ ငပလီကျေးရွာ အပါအဝင် ကမ်းခြေတလျောက်က ကျေးရွာ ၁၀ ရွာဝန်းကျင် ပါဝင်မှာဖြစ်တယ်။\nငပလီကို မြို့အဖြစ် တည်ဆောက်ရတာဟာ ဖွံဖြိုးရေး လုပ်ငန်းတွေ ပိုမိုလုပ်ကိုင်နိုင်ဖို့နဲ့ နိုင်ငံတော်ရဲ့ စီးပွားရေး တိုးတက်မှု တ စိတ်တဒေသ အတွက်သာ ဖြစ်တယ်၊ ဟိုတယ်ဇုန်တွေ ပေါ်ပေါက်လာရင်လည်း ဒေသခံတွေရဲ့ မြေကို အစိုးရ အနေနဲ့ အဓမ္မ သိမ်းယူမှာ မဟုတ်ဘဲ သူ့ဟာနဲ့သူ အဆင်ပြေအောင် စီစဉ်ပေးသွားဖို့ ရှိတယ်လို့ ဒေသဆိုင်ရာ အာဏာပိုင်တွေက ဆိုပါတယ်။\n“ငပလီမှာ မြေဈေးတက်သွားတော့ ဒေသခံမြေပိုင်ရှင်တွေ ကားစီးနိုင်တယ်၊ သံတွဲမြို့ပေါ်ကလူတွေ ကားမစီးနိုင်ဘူး၊ ဒါက လက်ရှိ အနေနဲ့ပြောပြတာပါ၊ နိုင်ငံတော် အစိုးရကလည်း ဒေသခံတွေရဲ့ မြေကို တလက်မတောင် အလကား မယူပါဘူး၊ ဒါ ပေမယ့် ဒီမြေတွေရဲ့ မူလ ပိုင်ရှင်ကတော့ နိုင်ငံတော် အစိုးရပါပဲ”လို့ လည်း ခရိုင်အုပ်ချုပ်ရေးမှူး ဦးထွန်းဝေ က ဆိုတယ်။\nမြို့ပြစီမံကိန်း ဧရိယာမှာ ပါဝင်တဲ့ ဂျိတ္တောကျေးရွာဆိုရင် ပင်လယ်ငါးဖမ်း လုပ်ငန်းကို အဓိက လုပ်ကိုင်ပြီး ပင်လယ်ထွက် ပစ္စည်း တွေ၊ ငါးနီတူခြောက် ထုတ်လုပ်ရေး စတဲ့ ရေထွက်ပစ္စည်းတွေနဲ့ နာမည်ကျော်တဲ့ တံငါရွာ တရွာပါ။\nအဲဒီရွာဟာ ငပလီကမ်းခြေကို လာရောက်ကြတဲ့ နိုင်ငံတကာ ခရီးသွား ဧည့်သည်တွေရဲ့ အဓိက သွားရောက်လည်ပတ်တဲ့ နေရာ တခုလည်း ဖြစ်ပါတယ်။ ကျေးရွာက ပင်လယ်ကမ်းခြေ တလျှောက်မှာ တည်ဆောက်ထားတာမို့ အညစ်အကြေးတွေကို စည်း ကမ်း မဲ့ စွန့်ပစ်လေ့ရှိတယ်ဆိုပြီး ရွာကို ဖယ်ရှားဖို့ အာဏာပိုင်တွေက စီစဉ်ခဲ့ဖူးတယ်လိ်ု့လည်း ဒေသခံတွေက ဧရာဝတီ ကို ပြောကြပါတယ်။ အာဏာပိုင်တွေကတော့ ဖယ်ရှားဖို့ စီစဉ်တာ မဟုတ်ဘူးလို့ ဆိုတယ်။\nအညစ်အကြေးတွေကို ပင်လယ်ထဲစွန့်တယ်ဆိုပြီး ခရီးသွားဧည့်သည် တချို့ကပြောဆိုတာ၊ စီးပွားရေး သမားတွေက အဲဒီနေရာ တွေကို ဟိုတယ်တွေ၊ အပန်းဖြေ စခန်းတွေ ဆောက်လုပ်ဖို့ ဝယ်ယူလိုတာတွေကြောင့် ရွာကို ဖယ်ရှားဖို့ ကြိုးပမ်းပုံရတယ် လို့ လည်း ဒေသခံတွေက ပြောကြပါတယ်။\n“ဒီတံငါရွာက နိုင်ငံခြားသားတွေ အဓိက လာလည်ကြတဲ့နေရာပါ၊ ဒီတော့ ရွာကိုမဖယ်ရှားသင့်ပါဘူး၊ ရွာသားတွေ အတွက် ရေအိမ်သာတွေ စနစ်တကျဆောက်ပေးတာ၊ စည်းကမ်းနဲ့ နေထိုင်တတ်အောင် ပညာပေးမှုတွေ ပိုမိုလုပ်ပေးသင့်ပါတယ်”လို့ ဒေသခံ ဦးထွန်းဦး က ပြောပါတယ်။\nလက်တွေ့မှာ ငပလီကမ်းခြေတလျှောက် စနစ်ကျတဲ့ အမှိုက်စွန့်ပစ်မှုမျိုးအတွက်တောင်မှ စည်ပင်သာယာ အမှိုက်သိမ်းကား ဝန်ဆောင်မှုမျိုး မရှိပါဘူး။ ငပလီက တချို့ မြစ်ထွက်ပေါက် ချောင်းငယ်တွေမှာ စွန့်ပစ်ထားတဲ့အမှိုက်တွေက အကျည်းတန်နေ တာကို မြင်ရပါတယ်။ ဟိုတယ်ဇုန်တွေက စွန့်ပစ်တဲ့အမှိုက်တွေကိုတော့ လုပ်ငန်းရှင်တွေက စက်သုံးဆီ စိုက်ထုတ် ဝယ်ပေးပြီး အမှိုက်သိမ်းကားကို ခေါ်ယူရတယ်လို့ ဒေသခံတွေဆီက သိရပါတယ်။\nငပလီ ကမ်းခြေဟာ အာရှဒေသတွင်း နိုင်ငံတွေထဲက ထင်ရှားလှပတဲ့ ပင်လယ်ကမ်းခြေတွေအနက် သဘာဝ ဂေဟ စနစ် တွေ မပျက်စီးဘဲ သဘာဝ အတိုင်းရှိနေသေးတဲ့ ပင်လယ်ကမ်းခြေ တခုလည်းဖြစ်ပါတယ်။ မြို့ပြ တည်ဆောက်လိုက်ရင် အဲဒီဂေဟ စနစ်တွေ ပျက်စီးသွားမှာကိုလည်း စိုးရိမ်မှုတွေ ရှိနေကြပါတယ်။\nကမ်းခြေကို လာလည်တဲ့ ဂျာမနီနိုင်ငံသား တဦးကတော့ ငပလီ ကမ်းခြေရဲ့ ဖွဲ့စည်းပုံ အနေအထားဟာ အံ့သြစရာကောင်း ပေမယ့် ကမ်းခြေတလျှောက်မှာရှိတဲ့ အမှိုက်တွေ၊ စွန့်ပစ် ပစ္စည်းတွေကို စနစ်တကျ ထိန်းသိမ်းဖို့ အများကြီး လိုအပ်သေးတယ်လို့ သူ့ရဲ့ အမြင်ကို ပြောပါတယ်။\nဒါ့အပြင် ဂျိတ္တောရွာ ပင်လယ်ကမ်းခြေ တလျောက်မှာ လှမ်းထားတဲ့ ငါးဖျာတွေကို ကြည့်ပြီးတော့လည်း ပင်လယ်ကမ်းခြေက မြေကြီးပေါ်မှာ ဖျာတွေနဲ့လှမ်းမယ့် အစား စင်တွေနဲ့ စနစ်တကျ နေလှမ်းသင့်တယ်လို့လည်း ဆိုပါတယ်။\nငပလီကမ်းခြေဟာ ပြည်တွင်း ခရီးသွားဧည့်သည်ထက် နိုင်ငံတကာ ခရီးသွား ဧည့်သည်တွေ အများဆုံး လာရောက် လည်ပတ် တဲ့ နေရာလည်း ဖြစ်ပါတယ်။ ဒါပေမယ့် လမ်းပန်းဆက်သွယ်ရေး အခက်အခဲတွေကြောင့် ထင်သလောက်တော့ ခရီးသွားဧည့် သည်တွေ မလာကြပါဘူး။ ဒေသဆိုင်ရာ အာဏာပိုင်တွေ အပြောအရတော့ ခရီးသွား ရာသီတွေမှာ တရက်ကို လူ ဦးရေ ရာချီ လာရောက်လေ့ ရှိတယ်လို့ သိရတယ်။ တရက်ကို ၃၀၀ ဝန်းကျင် ရှိတယ်လို့ အာဏာပိုင်တွေက ပြောပါတယ်။\nကမ်းခြေတလျှောက်က ကျေးရွာတွေမှာနေထိုင်ကြတဲ့ ဒေသခံတွေဟာ လယ်ယာလုပ်ငန်း၊ ရေလုပ်ငန်း၊ ဒေသထွက် လက်မှု ပစ္စည်းတွေ ရောင်းချတာ စတဲ့ အလုပ်တွေနဲ့ အသက်မွေးကြပါတယ်။ ပင်လယ်ထွက် ခရုခွံတွေကို အသုံးအဆောင် ပစ္စည်းတွေ လုပ်ကိုင် ရောင်းချနေသူ ဒေါ်သန်းရွှေ ကတော့ ငပလီကို မြို့အဖြစ် တည်ဆောက်တာကို သဘောမကျဘူးလို့ ပြောပါတယ်။\n“ကျမက မြို့သူ မဖြစ်ချင်ပါဘူး၊ ကျမတို့ တန်ဖိုးထားတဲ့ ငပလီရဲ့ သဘာဝ အလှအပတွေကို မြို့ပြရဲ့အလှအပတွေကြောင့် ပျက်စီးသွားမှာကို စိုးရိမ်တယ်၊ ဒီအတိုင်း ရွာလေး ပုံစံကပဲ ပိုပြီး လှပ အေးချမ်းတာပါ”လို့ ဒေါ်သန်းရွှေ က ဆိုပါတယ်။\nမြို့အဖြစ် စည်ပင်လာရင် ငွေကြေးချမ်းသာသူတွေက ကျေးရွာသားတွေရဲ့ နေအိမ်၊ ဥယျာဉ်ခြံမြေတွေကို ဈေးကောင်းပေးဝယ် ပြီး တိုက်တာတွေ ဆောက်လုပ်မယ်။ မြို့ပြနဲ့အတူ ညကလပ်တွေ၊ အနှိပ်ခန်းတွေ၊ ကာရာအိုကေ စတဲ့ ဇိမ်ခံမယ့် အရာတွေ ပေါများလာမှာကိုလည်း စိုးရိမ်တယ်လို့ သူက ဆက်ပြောပါတယ်။\nငပလီကမ်းခြေဟာ ရန်ကုန်မြို့နဲ့အလှမ်းဝေးပြီး သီးသန့် အပန်းဖြေမယ့်သူတွေ၊ ပိုက်ဆံချမ်းသာတဲ့ လူတန်းစား အလွှာတွေသာ အများဆုံး သွားရောက် လည်ပတ်တဲ့ ကမ်းခြေလည်း ဖြစ်ပါတယ်။ ကမ်းခြေတလျှောက်မှာ ရှိတဲ့ ဟိုတယ်တွေ၊ တည်းခိုခန်း တွေ၊ အစားအသောက်တွေဟာလည်း မြန်မာနိုင်ငံက တခြားကမ်းခြေတွေထက် ဈေးကြီးပါတယ်။\nကမ်းခြေရဲ့ အချက်အချာ ကျတဲ့ နေရာမှာ တည်ဆောက်ထားတဲ့ Amazing Ngapali Resort မှာ ဆိုရင် တည တည်းခို စရိတ် ဟာ အမေရိကန် ဒေါ်လာ ၄၅၀ ကနေ ၈၀၀ ကျော် အထိ ရှိတယ်လို့ သိရပါတယ်။\nအဲဒီဟိုတယ်ဟာ လက်ရှိမှာတော့ ငပလီရဲ့ အခမ်းနားဆုံး ဟိုတယ် တခုလို့လည်း ပြောလို့ ရပါတယ်။ Amazing ဟိုတယ် ဟာ အရင်က စစ်ထောက်လှမ်းရေးတွေ ပိုင်ဆိုင်ခဲ့တာဖြစ်ပြီး လက်ရှိမှာတော့ စစ်တပ် အရာရှိတဦးရဲ့သားက ပိုင်ဆိုင်တယ် လို့ တည်းခိုခန်း လုပ်ကိုင်သူ တချို့က ပြောပါတယ်။ ကမ်းခြေ တလျှောက်မှာ ရှိတဲ့ ဟိုတယ်တွေ၊ တည်းခိုခန်းတွေ အများစုဟာ လည်း စစ်ဗိုလ်ချုပ်တွေရဲ့ မိသားစုတွေ၊ သူတို့နဲ့ နီးစပ်တဲ့ ခရိုနီ အုပ်စုတွေက ပိုင်ဆိုင်ထားကြပါတယ်။\nငပလီ ကမ်းခြေမှာ ဟိုတယ် ၂၁ လုံး ရှိပြီး အခန်းပေါင်း ၆၈၉ ခန်းနဲ့ ဧည့်သည် တထောင်ကျော် တည်းခိုနိုင်ပါတယ်။ ဒါ့အပြင် တနိုင် တပိုင် ဧည့်ရိပ်သာတွေနဲ့ တည်းခိုခန်းတွေလည်း ရှိပါသေးတယ်။ နောက်ထပ် ဟိုတယ်ဇုန်တွေ သီးသန့်တည်ဆောက် သွားဖို့ ရှိပေမယ့်လည်း လွတ်တဲ့နေရာတွေမှာပဲ တည်ဆောက်သွားမယ်လို့ အာဏာပိုင်တွေက ပြောပါတယ်။\nပင်လယ်ကမ်းခြေမှာ ရှိတဲ့မြေတွေကို စစ်အာဏာရှင် ဦးနေဝင်း အစိုးရ၊ ဦးသန်းရွှေ အစိုးရ တို့ လက်ထက်တွေ ကတည်းက သိမ်း ယူ လာခဲ့တာ လက်ရှိမှာလည်း သိမ်းယူနေဆဲပါ။ ဒေသခံတွေရဲ့ မြေတွေကို သိမ်းယူပြီး စစ်ဗိုလ်ချုပ်တွေ၊ နိုင်ငံအကြီးအကဲတွေ လာရောက် အပန်းဖြေ တည်းခိုဖို့ အဏ္ဏဝါ ရိပ်သာကိုလည်း ငပလီ ကမ်းခြေရဲ့ ဗဟိုချက်မနေရာမှာ တည်ဆောက်ထားတာ တွေ့ရပါတယ်။\nအဲဒီ ဧည့်ရိပ်သာဟာ နိုင်ငံအကြီးအကဲတွေ တည်းခိုတာမို့ အဲဒီနား တဝိုက်မှာ ဓာတ်ပုံ မရိုက်ရဘူးလို့လည်း လုံခြုံရေးတာဝန် ကျနေတဲ့ ရဲဘော်တဦး က ပြောပါတယ်။\nစစ်တပ် ဧည့်ရိပ်သာနဲ့ မလှမ်းမကမ်းမှာတော့ ကျောက်ဆောင်ပေါ်မှာ ကိုယ်ဟန်အလှပြ ထိုင်နေတဲ့ ရေသူမ ရုပ်တုတည်ရှိ ပါတယ်။ ဒေသခံတွေရဲ့ ပါးစပ်ရာဇဝင်အရ အဲဒီ ရေသူမ ရုပ်တုဟာ စစ်အာဏာရှင် ဦးနေဝင်းလက်ထက်က သူ့အမိန့်နဲ့ ရုပ်ရှင် မင်းသမီး တယောက်ရဲ့ကိုယ်ဟန်ကို ပုံတူ ထုဆစ်ခဲ့တာလို့လည်း သိရပါတယ်။\nဟိုတယ်တချို့ဆိုရင် ပင်လယ်ကမ်းခြေ လူအများသွားတဲ့ လမ်းနေရာအထိ နေရာချဲ့ထွင် ယူထားပြီး ကမ်းခြေတလျှောက်မှာ တနိုင်တပိုင် ဈေးရောင်း လုပ်ကိုင်စားသောက်နေသူတွေကို ဈေးမရောင်းချဖို့ အာဏာပိုင်တွေဆီက တဆင့် တားဆီးမှုတွေ လုပ်ဆောင်နေတာ ရှိတယ်လို့ ကမ်းခြေမှာ ဈေးရောင်းချသူ နေသူတွေက ပြောကြတယ်။\nဝန်ဆောင်မှုတွေ၊ ရိုးရာလက်မှု အနုပညာတွေနဲ့ ကမ္ဘာလှည့် ခရီးသွားတွေကို ဆွဲဆောင်နိုင်ဖို့ နည်းပညာတွေ ဖြန့်ဝေပေးတာ၊ တရွာစီမှာ ထွက်ကုန်တမျိုးထွက်အောင် အသက်မွေးဝမ်းကြောင်း ပညာတွေ ပေးပြီး ဒေသခံတွေရဲ့ လူနေမှုဘဝ မြင့်မားအောင် လုပ်ပေးရမယ့် အစား ပြင်ပအဆောက်အအုံတွေ တိုးတက်မှုဆီကိုသာ သွားနေတယ်လို့ ဒေသခံ တွေက ဝေဖန်ပါတယ်။\nတကယ်လို့ ဟိုတယ်ဇုန်တွေ ထပ်မံတိုးချဲ့တည်ဆောက်လာပြီး ပင်လယ်ကမ်းစပ်က တနိုင်တပိုင် ဈေးရောင်းလုပ်ကိုင် စားသောက် နေသူတွေကိုပါ ဖယ်ရှားလိုက်မယ်ဆိုရင်တော့ ငပလီကမ်းခြေဟာ ခရိုနီတွေကြီးစိုးတဲ့ အပန်းဖြေစခန်း တခုသာ ဖြစ် လာနိုင်ပါတယ်။ ။\nလွှတ်တော်သက်တမ်း သုံးနှစ်ကျော်ကာလအတွင်း ပြည်ထောင်စုလွှတ်တော်အစည်းအဝေး စံချိန်တင်ကြာမြင့်ခဲ့ပြီး ည ၈ နာရီခန့်အထိ ကျင်းပခဲ့\n(မတ် ၁၀ ရက် ည ၈ နာရီခန့်အထိ ကျင်းပသည့် ပြည်ထောင်စုလွှတ်တော်အစည်းအဝေးမှ ပြန်ဆင်းလာကြသော လွှတ်တော်ကိုယ်စားလှယ်များကို တွေ့ရစဉ် (ဓာတ်ပုံ-စိုးမင်းထိုက်))\nပြည်ထောင်စုလွှတ်တော်နာယက သူရဦးရွှေမန်းက အဆိုပါအခွန်အကောက်ဥပဒေကြမ်းအား အပြီးပြတ်အတည်ပြုနိုင်ရန် ညနေ ၅ နာရီ လွှတ်တော်အစည်းအဝေးအား ကျင်းပရန် ကနဦးပြောကြားခဲ့သော်လည်း အမှန်တကယ်ပြုလုပ်ရာတွင် ထိုသို့ ည ၈ နာရီဝန်းကျင်ခန့်ထိ ကျင်းပခဲ့ခြင်းဖြစ်သည်။\n"ပြည်သူ့လွှတ်တော်နဲ့ အမျိုးသားလွှတ်တော်တို့က သီးခြားဖွဲ့စည်းထားတဲ့ ဥပဒေရေးရာနဲ့ အထူးကိစ္စရပ်များ လေ့လာသုံးသပ်ရေးကော်မရှင်၊ ပြည်ထောင်စုအစိုးရ ဘဏ္ဍာရေးဝန်ကြီးနဲ့ အခြားဝန်ကြီးဌာန ၁၁ ခုနဲ့ ပြည်ထောင်စုရုံးဝန်ထမ်းများကို အထူးကျေးဇူးတင်ရမှာဖြစ်ပါတယ်။ ယနေ့ဆွေးနွေးဆုံးဖြတ်မယ့် အခွန်အကောက်ဆိုင်ရာ ဥပဒေကြမ်းဟာ နိုင်ငံတော်နဲ့ နိုင်ငံသားများအတွက် အထူးအရေးကြီးပြီး အလေးအနက်ထား ဆောင်ရွက်ကြရမယ့်ကိစ္စရပ်များလည်း ဖြစ်ပါတယ်။ ယခင်နှစ်များက လွှတ်တော်မှာ ဆွေးနွေးဆောင်ရွက်နိုင်မှု မရရှိခဲ့တဲ့အတွက် ယခုနှစ်မှာတော့ အခွန်အကောက်ဆိုင်ရာ ဥပဒေကြမ်းကို ဖွဲ့စည်းပုံ အခြေခံဥပဒေနှင့်အညီ ယခုကဲ့သို့ စတင်ဆောင်ရွက်နိုင်အောင် ပြည်ထောင်စုအစိုးရအဖွဲ့နှင့် သက်ဆိုင်ရာဝန်ကြီးဌာနတို့က ကြိုးပမ်းဆောင်ရွက်ပေးခဲ့တဲ့ စေတနာများကိုလည်း သိရှိနားလည် အသိအမှတ်ပြုရမှာ ဖြစ်ပါတယ်။ အစည်းအဝေးကာလ ကျန်ရှိတဲ့ရက်အတွင်းမှာ အချိန်မီပြီးစီးနိုင်အောင် ဆောင်ရွက်ရတဲ့အတွက် အကယ်၍အမှားအယွင်းအချို့ပါရှိပါက လွှတ်တော်တွင်းမှာပဲ ပြင်ဆင်တည့်မတ်ဆောင်ရွက်သွားကြမှာ ဖြစ်ပါတယ်။ ယခုလို အချိန်လု အရေးတစ်ယူဆောင်ရွက်နေခြင်းဟာ ဘတ်ဂျတ်လည်း ၂၀၁၄ မတ်လမကုန်မီ ဥပဒေအတည်ပြု ပြဋ္ဌာန်းနိုင်ရေးအတွက် အင်မတန်မှ အရေးကြီးတဲ့အတွက် အခုလိုရုံးပိတ်ရက်မရှောင် ရုံးနားချိန်မရှောင် ဆောင်ရွက်ခဲ့တာ လေ့လာမယ်ဆို သိမှာဖြစ်ပါတယ်။ ဒါကြောင့် ဒီဥပဒေကို ဒီနေ့ဆွေးနွေးတဲ့အခါမှာ အကယ်၍ ညနေ ၄ နာရီမှာ မပြီးဘူးဆိုရင် နောက်တစ်နာရီအတွင်း ငါးနာရီမှာဆက်ဆွေးနွေးလို့ ပြီးပြတ်မယ်ဆိုရင် ငါးနာရီအထိ ဆက်လက်ဆောင်ရွက်မှာဖြစ်ပါတယ်" ဟု ပြည်ထောင်စုလွှတ်တော်နာယက သူရဦးရွှေမန်းက လွှတ်တော်အဖွင့်တွင် မိန့်ခွန်းပြောကြားရာ၌ ထည့်သွင်းပြောကြားသည်။\nယခုဥပဒေကြမ်းအား အတည်ပြုရာတွင် အခြားဥပဒေကြမ်းများ ဆွေးနွေးသကဲ့သို့မဟုတ်ဘဲ ပြင်ဆင်ချက်အမည်စာရင်း တင်သွင်းထားသူများအပြင် အခြားဆွေးနွေးလိုသည့် ကိုယ်စားလှယ်များကိုပါ ၀င်ရောက်ဆွေးနွေးခြင်း၊ ပြည်ထောင်စုအစိုးရအဖွဲ့ကိုယ်စား ဘဏ္ဍာရေးဝန်ကြီးဌာန ပြည်ထောင်စုဝန်ကြီးနှင့် ဒုဝန်ကြီးနှစ်ဦး တစ်ယောက်ခြင်း၊ ထိုသို့ ဥပဒေကြမ်း ဆွေးနွေးဆုံးဖြတ်နေချိန်တွင် ပြည်ထောင်စုအစိုးရအဖွဲ့ကိုယ်စား တက်ရောက်လာသည့် ၀န်ကြီး (သို့မဟုတ်) ဒုဝန်ကြီးများနှင့် လွှတ်တော်ကိုယ်စားလှယ်များအား အစည်းအဝေးခန်းမပြင်ပသို့ထွက်ကာ သီးခြားဆွေးနွေးခြင်းများ ပြုလုပ်စေပြီးမှသာ ခန်းမအတွင်း ထပ်မံဆွေးနွေးအတည်ပြုခြင်းများ လုပ်ဆောင်ခဲ့သည်။\nမတ် ၁၀ ရက်ကကျင်းပသည့် ပြည်ထောင်စုလွှတ်တော် အစည်းအဝေးတွင် မူလအစီအစဉ်ပါ ၀င်ငွေခွန်ဥပဒေကိုပြင်ဆင်သည့် ဥပဒေကြမ်းနှင့် ကုန်သွယ်လုပ်ငန်းခွန် ဥပဒေကိုပြင်ဆင်သည့် ဥပဒေကြမ်းတို့ကို အတည်ပြုမည့်အစီအစဉ်ကို မပြုလုပ်ခဲ့ကြောင်း သိရသည်။\nအောင်မြင်သော စွန့်ဦး တီထွင်သူတို့ ပိုင်ဆိုင်သည့် အရာ ၄ ခု\nအောင်မြင်သော စွန့်ဦးတီထွင်သူ (Entrepreneur) တို့ ယေဘုယျအားဖြင့် ပိုင်ဆိုင်ကြတဲ့ အရည် အချင်း လေးခုကို BusinessNewsDaily က ဖော်ပြထားပါတယ်။ ယင်း ဖော်ပြချက် များ မြန်မာပြည်မှာ Small Business လုပ်ဖို့ ကြိုးစားနေသူများအတွက်လည်း သင့်လျော် အသုံးဝင်တာမို့ ဆီလျော်သလို ဘာသာပြန် ရေသား မျှဝေ လိုက်ရ ပါတယ်။\nBusiness Plan ဆိုတာ စီးပွားရေး စလုပ်မှ ရေးရမယ်လို့ ဘယ်ဥပဒေ မှ ပြဌာန်း မထားပါဘူး။ တကယ်သာ အောင်မြင်ချင်တဲ့ သူတစ်ယောက်က အမြဲ တမ်း Plan အသစ်တွေ တစ်ခုပြီး တစ်ခု ရေးဆွဲပြီး ဦးနှောက် ကို သွေးပေးတယ်။ အိုင်ဒီယာ ထုတ်တယ်။ Plan ရှိထားတဲ့ ကုမ္မဏီက Plan မရှိတဲ့ ကုမ္မဏီထပ် အောင်မြင်မှုကို နှစ်ဆ တိတိ မြင်ရဖို ပိုနီးစပ်တယ်လို့ ဥပမာ ပေးထား ပါတယ်။\nMentor လို့ခေါ်တဲ့ ကိုယ့်ကို ကြီးကြပ်ကွပ်ကဲမယ့် လူတစ်ယောက် လည်း အောင်မြင်တဲ့ Entrepreneur အများစုမှာ ရှိတတ်ကြပါတယ်။ Overall Process အတွက် Mentoring လုပ်တ မဟုတ်ပဲ တစ်စိတ်တစ်ပိုင်း ကိုပဲ ဖြစ်ဖြစ်၊ စိတ်ပိုင်းဆိုင်ရာ Motivate လုပ်ပေးတာပဲ ဖြစ်ဖြစ်၊ guide line ပေးတာပဲ ဖြစ်ဖြစ် တစ်စုံ တစ်ယောက် ရှိနေတာကလဲ အးသာချက် ပါ။ ဆွေမျိုးရင်းချာ အုပ်ထိန်းသူ မဟုတ်တောင် ဆရာ ဖြစ်ဖြစ် ရှိနေ ရင် Entrepreneur တစ်ယောက်အတွက် အားသာချက် ဖြစ်သွားပါတယ်။\nအခုနောက်ဆုံး ထုတ်ပြန်လိုက်တဲ့ အီရန် လူငယ်ရဲ့ ဓာတ်ပုံ။\nစနေနေ့က ပျောက်ဆုံးသွားတဲ့ မလေးရှား လေယာဉ်ပေါ် ခိုးယူခံခဲ့ရတဲ့ သြစတြီးယားနိုင်ငံကူး လက်မှတ်သုံး\nပြီး လိုက်ပါသွားတဲ့ ခရီးသည် ၁ ဦးကတော့ အသက် ၁၉ နှစ်ရှိပြီဖြစ်တဲ့ အီရန် နိုင်ငံသား တဦး ဖြစ်တယ်လို့ အခု နောက်ဆုံး သတင်းတွေက ဆိုပါတယ်။\nအီရန် ဆယ်ကျော်သက် လူငယ်ကို စုံစမ်းစိစစ်ကြည့်ရာမှာသူဟာ Pouria Nur Mohammad Mahrdad\nဖြစ်ပြီး သူတို့အနေ နဲ့ ဂျာမဏီနိုင်ငံ ဖရန့်ဖတ်မှာ သူ့ကို စောင့်မျှော်နေတဲ့ မိခင်ဖြစ်သူနဲ့ အဆက်အသွယ်ရခဲ့ တယ် လို့ မလေးရှားတာဝန်ရှိသူ တွေ ကပြောပါတယ်။\nမလေးရှား တာဝန်ရှိသူတွေ ထပ်ပြောတာက ခရီးသည်တယောက်ဟာ အသက်အာမခံထားတဲ့ ငွေတော်\nတော် များများကို ထုတ်ယူသွားခဲ့ပြီး လေယာဉ်ပေါ်တက်သွားတဲ့ အကြောင်းလည်း ထည့်ပြောပါတယ်။\nရဲတွေက ပြောတာမှာတော့ ခိုးယူနိုင်ငံကူးလက်မှတ်နဲ့ လေယာဉ်စီးသွားတဲ့ သူ ၂ ဦးရဲ့ ဓာတ်ပုံတွေကို မကြာခင် ထုတ်ပြန် သွားဖို့ရှိပါတယ်တဲ့။\nပျောက်ဆုံးနေသော လေယာဉ်ရှာဖွေနေစဉ် အသက်ကယ်လှေတစ်စင်းဖြစ်ဖွယ်ရှိသည့် သဲလွန်စကို တွေ့ရှိခဲ့သဖြင့် စုံစမ်းနေကြောင်း မလေးရှား ပြောကြား\nပျောက်ချင်းမလှ ပျောက်သွားခဲ့သော မလေးရှားလေကြောင်းလိုင်းလေယာဉ်ကို နိုင်ငံတကာက ၀ိုင်းဝန်းရှာဖွေနေစဉ် အသက်ကယ်လှေတစ်စင်း ဖြစ်နိုင်ဖွယ်ရှိသည့် အရာဝတ္ထုတစ်ခုကို တွေ့ရှိခဲ့သဖြင့် စုံစမ်းရန် သင်္ဘောများ စေလွှတ်ထားကြောင်း မလေးရှားက မတ် ၁၀ ရက်တွင် ပြောကြားခဲ့သည်။\nလေယာဉ်ပျောက်ဆုံးသွားသည်ဟု ယူဆရသော တောင်တရုတ်ပင်လယ်တွင် မတ် ၈ ရက် နံနက်ပိုင်းက ကနဦးရှာဖွေမှုပြုလုပ်စဉ် ရေမိုင် ၅၀ (၉၂ ကီလိုမီတာ) ၀န်းကျင်ကို ရှာဖွေမှုပြုလုပ်ခဲ့သော်လည်း ရေမိုင် ၁၀၀ ၀န်းကျင်အထိ နှစ်ဆတိုးကာ ရှာဖွေသွားမည်ဖြစ်ကြောင်း မလေးရှားက မတ် ၁၀ ရက်တွင် ထုတ်ပြန်ခဲ့သည်။\nဗီယက်နမ်၊ မလေးရှား၊ ထိုင်း၊ သြစတြေးလျ၊ စင်ကာပူ၊ အင်ဒိုနီးရှား၊ တရုတ်နှင့် အမေရိကန်တို့မှ လေယာဉ် ၃၄ စင်း၊ သင်္ဘောအစင်း ၄၀ တို့ ဖြင့် မြေပြင်ထိန်းချုပ်ရေးစခန်းနှင့် လေယာဉ်အဆက်အသွယ်ပြတ်သွားသော နေရာအနီးတွင် ရှာဖွေနေကြသည်။\n"ရှာဖွေရေးလေယာဉ်တစ်စင်းက အသက်ကယ်လှေလို တစ်စုံတစ်ရာကို တွေ့ရှိခဲ့တယ်လို့ ဒီနေ့သတင်းရထားပါတယ်။ အတူရှာဖွေနေသူတွေကို ဆက်သွယ်ထားပြီး အတည်ပြုဖို့ သင်္ဘောတွေလွှတ်ထားပါတယ်" ဟု မလေးရှားပြည်တွင်းလေကြောင်း ဥက္ကဋ္ဌ အဇာရူဒင်အဒူရာမင်က ပြောကြားခဲ့သည်။\nဗီယက်နမ်တောင်ပိုင်းတွင် အပျက်အစီးရှာဖွေတွေ့ရှိကြောင်း အစောပိုင်း၌ သတင်းထွက်ပေါ်ခဲ့သဖြင့် လေယာဉ်ပျောက်ဆုံးမှုအတွက် ဆွေမျိုးမိသားစုများ၏ မချိတင်ကဲဖြစ်မှုများ၊ မချင့်မရဲဖြစ်မှုများ နက်ရှိုင်းစေခဲ့သည်။\nလေယာဉ်တွင် လိုက်ပါသွားသူများအနက် နှစ်ဦးသည် ခိုးခံထားရသော နိုင်ငံကူးလက်မှတ်များကို သုံးစွဲခဲ့ကြောင်း တွေ့ရှိခဲ့ပြီးနောက် မလေးရှားက အကြမ်းဖက်မှုဆိုင်ရာ စုံစမ်းစစ်ဆေးမှုကို စတင်ဆောင်ရွက်ခဲ့သည်။ အခိုးခံနိုင်ငံကူးလက်မှတ်သုံးခဲ့သူ နှစ်ဦးအနက် တစ်ဦးကို အတည်ပြုနိုင်ခဲ့ကြောင်း မလေးရှားရဲဦးစီးချုပ်က ပြောကြားခဲ့ပြီး အသေးစိတ်မပြောကြားခဲ့ပေ။\nသင်မှတ်မိချင်တဲ့အရာတစ်ခုကို စွဲစွဲမြဲမြဲမှတ်ထားချင်ရင် အနည်းဆုံးရှစ်စက္ကန့် အချိန်ပေးပြီး အဲဒီ အရာပေါ်မှာ အာရုံစူးစိုက်လိုက်ပါ။ ရှစ်စက္ကန့်ဟာ ကြာတယ်လို့ထင်ရပေမယ့် အရာဝတ္ထုတစ်ခုကို မှတ်မိနေဖို့ ဒါဟာ လုံလောက်တဲ့အချိန်ပါပဲ။ လေ့လာတွေ့ရှိချက်တွေအရ ဦးနှောက်ဟာ အရာဝတ္ထု တွေကိုမှတ်တဲ့အခါ ရေရှည်မှတ်ဥာဏ်ကနေ ရေတိုမှတ်ဥာဏ်အဖြစ် ပြောင်းလဲဖို့ ရှစ်စက္ကန့်ကြာ အချိန်ယူရတာကြောင့်ဖြစ်တယ်လို့ သိရပါတယ်။\nလွန်ခဲ့တဲ့ မိနစ်သုံးဆယ်က မှတ်ထားတဲ့ ကိစ္စတစ်ခုကို ပြန်မှတ်မိချင်ရင် ပီကေ၀ါးလိုက်ပါ။ လတ်တလော လေ့လာချက်များအရ ပီကေ၀ါးတဲ့သူတွေဟာ အကြားအမြင်ဆိုင်ရာ မှတ်ဥာဏ် အလွန် ကောင်းပြီး အာရုံစူးစိုက်တာ ပိုအားကောင်းလာတယ်လို့ ဆိုပါတယ်။ ဒါမှမဟုတ် ပီကေ၀ါးရတာ မနှစ်သက်တော့ဘူးဆိုရင်တော့ သစ်သီးစားတာ၊ အပျော်တမ်းဥာဏ်စမ်းဂိမ်းတွေ ကစားတာကလည်း မှတ်ဥာဏ်ကောင်းမွန်စေတာကို တွေ့ရတယ်လို့ ဆိုပါတယ်။\nအလုပ်လုပ်နေတဲ့အခါ မှတ်ထားတဲ့ အကြောင်းအရာတွေကို ပြန်စဉ်းစားလို့မရနိုင်တဲ့ အခြေအနေမျိုး ကြုံလာပါက Stress Ball လို ဖိညှစ်လို့ရတဲ့အရာကို လက်သီးဆုပ်သလို ညှစ်ပေးပါ။ ဒီလိုမျိုး လက်သီးဆုပ်ကို တင်းတင်းကျပ်ကျပ် ပြုလုပ်လိုက်တာဟာ မှတ်ဥာဏ်ကို ပြန်လည်အစပျိုးပေးနိုင်ပြီး မေ့နေတာတွေ မှတ်မိလာစေပါတယ်။ သုတေသနပြုလုပ်ချက်တွေအရ သင်ဟာ ညာဘက် သန်တဲ့သူဖြစ်ပြီး အရာဝတ္ထုတစ်ခုကို ပြန်မှတ်မိအောင် အစပျိုးစဉ်းစားနေတယ်ဆိုရင် အဲဒီအချိန်မှာ ညာဘက်လက်သီးကို ဆုပ်ထားပြီး စဉ်းစားပေးပါ။ ပြီးရင် တစ်ကြိမ်မှတ်မိဖို့ လိုအပ်တဲ့အခါ ဘယ်ဘက်လက်သီးကို ဆုပ်ပါ။ ဘယ်ဘက်သန်တဲ့သူတွေလည်း ညာဘက်သန်တဲ့သူတွေ လုပ်တာနဲ့ ဆန့်ကျင်ဘက် လိုက်လုပ်နိုင်ပါတယ်။ လက်သီးဆုပ်တဲ့အခါ ခဏလေးဆုပ်ထားတာမျိုးမဟုတ်ပဲ အနည်းဆုံး ၄၅ စက္ကန့်အကြာလောက်ထိ ဆုပ်ထားပေးသင့်ပါတယ်။ ဒီလိုလုပ်တာဟာ မှတ်ဥာဏ်ကို တိတိကျကျ အကောင်အထည်ဖော် ပေးနိုင်ပြီး အလွယ်တကူ ပြန်မိစေနိုင်တယ်လို့ သိရပါတယ်။\nကျောင်းတက်နေရတဲ့ လူငယ်တွေဟာ အများအားဖြင့် စာမေးပွဲမဖြေခင်အချိန်မှာ အိပ်ရေးပျက်ခံပြီး စာကျက်လေ့ရှိတာကြောင့် ဦးနှောက် အနားယူရမယ့်အချိန်တွေ နည်းသွားလေ့ရှိပါတယ်။ လတ်တလော လေ့လာချက်တွေအရ အိပ်နေတဲ့အချိန်မှာ ဦးနှောက်ဟာ နောက်နေ့အတွက် ပြနမှတ်မိနိုင်မယ့် သတင်းအချက်အလက်တွေကို စုဆောင်းပေးတဲ့ဖြစ်စဉ်ကို ပြုလုပ်နေတာကြောင့် အကယ်၍ စာကျက်နေလို့ အိပ်ချိန်မရလိုက်ဘူးဆိုရင် စာတွေကျက်ပေမယ့် ပြန်မမှတ်မိနိုင်တဲ့ အခြေအနေနဲ့ ကြုံရမှာပါ။ ဒါ့အပြင် အိပ်စက်တာဟာ မနက်ပိုင်းမှာ သိရှိလာတဲ့ သတင်းအချက်အလက်\nတွေကို ရေရှည်မှတ်ဥာဏ်အနေနဲ့ ပြောင်းလဲနိုင်ပါတယ်။ ဒါကြောင့် မှတ်ဥာဏ်ကောင်းမွန်ချင်ရင် အိပ်စက်ချိန်များများပေးသင့်တယ်လို့ အကြံပေးချင်ပါတယ်။\nလေ့ကျင့်ခန်းလုပ်တာဟာ ခန္ဒကိုယ်အတွက် ကောင်းမွန်စေရုံသာမက ဦးနှောက်အတွက်လည်း အကျိုးရှိပါတယ်။ ကိုယ်ကာယလှုပ်ရှားမှုဟာ ဦးနှောက်ကို အောက်ဆီဂျင်ရရှိအောင် ပြုလုပ်ပေးပြီး နိုးနိုးကြားကြား ဖြစ်စေတဲ့အပြင် မှတ်ဥာဏ်အတွက် တာဝန်ယူရတဲ့ ဆဲလ်တွေတိုးပွားနှုန်းကိုလည်း အားပေးပါတယ်။ လေ့လာမှုတစ်ခုအရ လေ့ကျင့်ခန်းလုပ်တဲ့အခါ ပြင်းပြင်းထန်ထန်မဟုတ်ပဲ ပေါ့ပေါ့ပါးပါးလုပ်ရတဲ့ လမ်းလျှောက်တာ၊ တာတိုပြေးတာ၊ ရွရွခုန်တာတွေကို ပြုလုပ်တဲ့ အမျိုးသမီး တွေဟာ မေ့မေ့လျော့လျော့ ဖြစ်တာနည်းပါးပြီး မှတ်ဥာဏ်ကောင်းမွန်တာကို တွေ့ရပါတယ်။ ဒါ့အပြင် ကိုယ်အလေးချိန် ပုံမှန်ထက် တိုးမလာအောင် ခြောက်လကြာထိန်းသိမ်းနိုင်တဲ့ အမျိုးသမီးတွေဟာ စကားလုံးတွေအပြင် နေရာဒေသနဲ့ဆိုင်တဲ့ မှတ်ဥာဏ်စွမ်းအား ပိုမိုကောင်းနေတယ်လို့လည်း သိရပါတယ်။\nကိုယ်ကြုံဆုံဖူးတဲ့သူတွေကို စိတ်ကူးထဲမှာ ပြန်လည်ပုံဖော်စဉ်းစားတာဟာလည်း မှတ်ဥာဏ်ကောင်း စေဖို့ နည်းလမ်းပဲဖြစ်ပါတယ်။ အကယ်၍ ကိုယ်ဟာ နံပါတ်ရှည်ရှည်တစ်ခုကို ပြန်မှတ်မိအောင် ကြိုးစားနေတဲ့အခါ နံပါတ်အငယ်တွေကို စစဉ်းစားပါ။ နောက်မှ တဖြည်းဖြည်းကိုယ်စဉ်းစားနေတဲ့ နံပါတ်ဆီကို ရောက်အောင် စဉ်းစားကြည့်ပါ။ ဒီလိုပဲ ကိုယ်လိုချင်တဲ့ သတင်းအချက်အလက်ရတဲ့အထိ နည်းနည်းချင်းစီ တွေးတောတာဟာ ဦးနှောက်ကို နိုးကြားစေပြီး မှတ်ဥာဏ်ကောင်းအောင် ကူညီနိုင်တယ်။\n(၇) ရှုပ်ထွေးသော စာလုံးများကို ဖတ်ပါ\nလူအတော်များများဟာ စာအုပ်တွေ ဖတ်တာဒါမှမဟုတ် အင်တာနက်မှာ စာဖတ်တဲ့အခါ ရိုးရိုးရှင်းရှင်းနဲ့ ဖတ်ရလွယ်ကူတဲ့ စာလုံးမျိုး၊ စကားလုံးမျိုးကိုသာ ဖတ်လေ့ရှိကြပါတယ်။ ဒါပေမဲ့ သုတေသီတွေရဲ့ အဆိုအရ စကားလုံးတွေကို မှတ်မိချင်ရင် အဓိကလုပ်ရမယ့်အချက်က ရှုပ်ယှက်ခတ် နေတဲ့ စကားလုံး၊ စာလုံးတွေကို ဖတ်ဖို့ပါပဲ ။ အရွယ်အစားနဲ့ အရောင်တူညီပြီး မျက်စိရှုပ်မယ့် စာလုံးမျိုးဖတ်တဲ့အခါ အာရုံစူးစိုက်ရတာကြောင့် ပိုမှတ်မိစေပါတယ်။ လေ့လာပြုလုပ်ချက်တစ်ခုမှာ လူတွေကို အရွယ်ကြီးပြီး ရှုပ်ယှက်ခတ်နေတဲ့ စာလုံးနှစ်မျိုးကိုခွဲပြီး မှတ်ခိုင်းတဲ့အခါ အရွယ်ညီပြီး ရှုပ်ထွေးနေတဲ့စာလုံးတွေကို ပိုမှတ်မိနေတာ တွေ့ရတယ်လို့ဆိုပါတယ်။\nနည်းပညာတွေ တိုးတက်လာတာနဲ့အမျှ ကိုယ်မှတ်မိလိုတဲ့အရာတွေကို ကွန်ပျူတာနဲ့ ဖုန်းတွေမှာ မှတ်ထားတဲ့အကျင့်ဟာ လူတိုင်းလိုလို ပြုလုပ်နေကြပါပြီ။ မိတ်ဆွေတွေရဲ့ အီးမေးလ်လိပ်စာတွေ၊ အရေးကြီးတဲ့အကြောင်းအရာတွေကို ဖုန်းထဲမှာ အလွယ်တကူမှတ်တယ်ပဲဆိုကြပါစို့။ အကယ်၍ ဖုန်းကို တစ်နေရာရာမှာ မေ့ကျန်ခဲ့ရင်တော့ ကိုယ်လုပ်ရမယ့်ရေးကြီးကိစ္စတွေ အားလုံး လက်လျှော့ လိုက်ရမှာ သေချာပါတယ်။ သုတေသီတွေရဲ့အဆိုအရ ကိုယ်မှတ်ထားချင်တဲ့အရာတွေကို သေသေချာချာ မှတ်မိချင်ရင် စာရွက်တစ်ခုခုမှာ ချရေးထားသင့်တယ်လို့ ဆိုပါတယ်။ ကိုယ်က ပြန်ဖတ်သည်ဖြစ်စေ၊ မဖတ်သည်ဖြစ်စေ တစ်ခါလောက် လက်ရေးနဲ့ ချရေးထားတာဟာ နောက်တစ်ခါပြန်စဉ်းစားတဲ့အခါ အလွယ်မှတ်မိစေနိုင်တယ်လို့ သိရပါတယ်။\n(၉) တေးဂီတကို ဘယ်အချိန်နားထောင်သင့်သလဲ သိပါစေ\nအလုပ်လုပ်နေတဲ့အချိန်တွေ၊ စာလေ့လာနေတဲ့အချိန်၊ စာအုပ်ဖတ်နေတဲ့အချိန်တွေမှာ သီချင်းကို Sound Box ဒါမှမဟုတ် Earphones နဲ့ နားထောင်တတ်ပါသလား။ ဒါဆိုရင်တော့ ခဏ ပိတ်ထားဖို့တော့ လိုအပ်နေပါပြီ။ စာလေ့လာနေတဲ့အချိန်မှာ သီချင်း ဒါမှမဟုတ် တေးဂီတသံစဉ် တွေကို နားထောင်တာဟာ မှတ်ဥာဏ်ကို ထိခိုက်စေနိုင်ပါတယ်။ ဒါမှမဟုတ် မိမိစာဖတ်နေတဲ့အချိန်မှာ တစ်ယောက်ယောက်ကနေ အဆက်မပြတ်အော်နေတဲ့ အသံကလည်း မိမိဦးနှောက်ရဲ့ မှတ်မိနိုင်တဲ့ စွမ်းရည်ကို အတားအဆီးဖြစ်စေတယ်လို့ သိရပါတယ်။ ဒါကြောင့် တစ်ယောက်တည်း တိတ်ဆိတ်\nငြိမ်သက်တဲ့နေရာမှာ စာဖတ်တာဟာ မှတ်ဥာဏ်ကို အားပေးပြီး အာရုံစိုက်မှု ပိုရရှိစေပါတယ်။\n(၁၀) ပုံဆွဲပါ၊ ခြစ်ရေးပါ\nပျင်းရိ ငြီးငွေ့စရာကောင်းတဲ့ ရုံးခန်း ဒါမှမဟုတ် စာသင်ခန်းမှာ ထိုင်နေရတဲ့အခါ ပန်းပွင့်ပုံလေးတွေ၊ အသည်းပုံတွေ ဆွဲချင်တယ်လို့ စိတ်ကူးနေရင်တော့ စာရွက်ပေါ်မှာလွတ်လွတ်လပ်လပ်သာ ချဆွဲလိုက်ပါ။ လေ့လာချက်တစ်ခုမှာ အုပ်စုနှစ်စုခွဲပြီး ပျင်းစရာကောင်းတဲ့ ဖုန်းခေါ်ဆိုမှုကို လက်ခံ\nနားထောင်စေခဲ့ပါတယ်။ ပထမအုပ်စုကို ဖုန်းနားထောင်ခိုင်းတဲ့အခါ ပုံဆွဲတာတွေ၊ ရေးခြစ်တာတွေ လုပ်ခိုင်းပြီး နောက်အုပ်စုကိုတော့ ဒီအတိုင်းဘာမှမလုပ်ပဲ ဖုန်းနားထောင်စေတဲ့အခါ ပုံကြမ်းတွေ လျှောက်ခြစ်နေတဲ့အုပ်စုဟာ ငြိမ်ပြီးနေတဲ့ အုပ်စုထက် ၂၉ ရာခိုင်နှုန်း ဖုန်းမှာ ပြောတဲ့ အကြောင်းအရာတွေကို ပိုမှတ်မိနေတာကို တွေ့ရှိခဲ့ရတယ်လို့ ဆိုပါတယ်။ ဒါကြောင့် ပျင်းရိနေတဲ့ အချိန်တွေမှာ ပုံကြမ်းလေးတွေဆွဲတာ၊ ရေးခြစ်တာတွေက ဒီအတိုင်းထိုင်နေတာထက်စာရင် ဦးနှောက်မှတ်ဥာဏ်ကို အားပေးကူညီနိုင်မှာ အသေအချာပါပဲ။\nလူတွေဟာ တစ်ယောက်တည်းနေရတာများတဲ့အခါ အထီးကျန်မှုတွေ ၊စိတ်ဓာတ်ကျတာတွေ အလိုလိုနေရင်း ခံစားရလေ့ရှိပါတယ်။ ဒါဟာ ဦးနှောက်ကို ထိခိုက်စေတာကြောင့် မှတ်ဥာဏ်နဲ့ ချို့ယွင်းချက်တွေ ဖြစ်ပေါ်လာတတ်ပါတယ်။ ဒါကြောင့် တစ်ယောက်တည်း အချိန်ကုန်ဆုံးစေမယ့် အစား သူငယ်ချင်းတွေနဲ့ ပျော်ပျော်ပါးပါးနေတာဟာ စိတ်ကြည်နူးစေပြီး အတွေးသစ်အမြင်သစ် တွေလည်း ရစေပါတယ်။ အကယ်၍ မိတ်ဆွေသူငယ်ချင်းတွေနဲ့ အဆင်မပြေလို့ စိတ်ညစ်နေရင်တော့ ကိုယ်စိတ်ဝင်စားမယ်ထင်တဲ့ သင်တန်းတစ်ခုကိုတက်လိုက်ပါ။ သင်တန်းတက်တာကြောင့် အပေါင်းအသင်းတိုးပြီး စကားများများပြောဖြစ်ကာ သင့်ကို ပျော်ရွှင်စေပါလိမ့်မယ်။\nမှတ်ချက်။ ၂၀၁၄ခုနှစ် ဖေဖော်ဝါရိလထုတ် အာရောဂျံမဂ္ဂဇင်း အတွဲ(၂၅၉) မှ အိဖြူ(ဆေးဝါးတက္ကသိုလ်) ရေးသားသည့် ဆောင်းပါးအား ကောက်နုတ်ဖော်ပြသည်။\nအခုနောက်ပိုင်း မော်ဒယ်မြင့်ကားတိုင်းမှာ တပ်ဆင်ပါရှိနေတဲ့ Airbagလို့ ခေါ်တဲ့ အသက်ကယ် လေအိတ်စနစ် အကြောင်းကို ကျွန်တော်က ပြန်ပြီး ဝေမျှပေးချင်ပါတယ်။ ဒီစနစ်ကို အင်္ဂလိပ်ဘာသာနဲ့ အဓိပ္ပါယ် ဖွင့်ဆိုထားတာက စက်ပစ္စည်းဆိုင်ရာ ဘေးကင်းလုံခြုံရေးစနစ်ရယ်လို့ ဖြစ်ပြီး သူက သတ်မှတ်ထားတဲ့ အရှိန်နဲ့ အထက် ရွေ့လျားနေတဲ့ စက်၊ ယာဉ်တစ်ခုကို ရုတ်တရက် ရပ်တန့်လိုက်တာမျိုး ဒါမှမဟုတ် ရပ်တန့်စေနိုင်လောက်အောင် တစ်စုံတစ်ရာနဲ့ ဆောင့်မိ၊ တိုက်မိတာမျိုး ဖြစ်ပေါ်တဲ့ အခါတွေမှာ စနစ်က စတင် အသက်ဝင် လှုပ်ရှားတော့မှာ ဖြစ်ပါတယ်။\nသူ့ရဲ့ စနစ်မှာ အလျော့အတင်း၊ အကွေး အဆန့် လုပ်နိုင်တဲ့ လေအိတ်တွေကို အဓိက အခြေခံထားပြီး ထုတ်လုပ် ဖန်တီးထားတာ ဖြစ်ပါတယ်။ တကယ်လို့ အထက်မှာ ကျွန်တော် ပြောခဲ့သလို စနစ်မှာ သတ်မှတ်ထားတဲ့ အရှိန်နဲ့ အထက် သွားလာ မောင်းနှင်နေတဲ့ ကားတစ်စီးဟာ ရုတ်တရက် ရပ်တန့်လိုက်ရပြီ ဆိုရင် အလိုအလျောက် လေအိတ်တွေ ပွင့်လာမှာ ဖြစ်သလို အဲဒီ လေအိတ်တွေထဲကို ပြင်ပက လေတွေ ချက်ချင်း ၀င်ရောက် ပြည့်ဝသွားစေအောင် ဖန်တီးထားတာ ဖြစ်ပါတယ်။\nသတ်မှတ်ထားတဲ့ အရှိန်ဆိုတာကလည်း စက် ဒါမှမဟုတ် မော်တော်ကားကို မောင်းနှင်နေသူ အပါအ၀င် လိုက်ပါ နေသူတွေ အားလုံးအတွက် ရုတ်တရက် ရပ်တန့်လိုက်မှုကြောင့် ယာဉ် အတွင်းပိုင်း တစ်စုံတစ်ရာနဲ့ ခိုက်မိ ဒဏ်ရာ ရစေနိုင်လောက်တဲ့ အရှိန် ဒါမှမဟုတ် ပြင်ပကို လွင့်စင် ခိုက်မိစေနိုင်လောက်တဲ့ ပျမ်းမျှ အရှိန်ကို ဆိုလိုတာ ဖြစ်ပါတယ်။\nကနဦး အသက်ကယ် လေအိတ်စနစ်တွေက ယာဉ်မောင်းသူ အတွက်လောက်သာ ထည့်သွင်းတည်ဆောက်ခဲ့ကြတာ တွေ့ရပေမယ့် နောက်ပိုင်းမှာတော့ ယာဉ်စီးသည် အကုန်လုံးအတွက် အသက်ကယ် လေအိတ် တစ်လုံးစီ ဖြစ်စေ၊ စုပေါင်း အသက်ကယ် လေအိတ်စနစ်တွေ ဖြစ်စေ သီးသန့်စီ တပ်ဆင် ထည့်သွင်းလာကြပါတယ်။ အဲဒီလို ယာဉ်တစ်စီးမှာ အသက်ကယ် လေအိတ်စနစ်တွေ အများအပြား တပ်ဆင်လာကြတဲ့ အခါ ပုံသေ ပံစံ တပ်ဆင်တာမျိုးတွေ မရှိတော့ပဲ ယာဉ်ထုတ်လုပ်တဲ့ ကုမ္ပဏီ ကွဲပြားရင် ကွဲပြားသလို တပ်ဆင်တဲ့ စနစ်၊ တပ်ဆင်တဲ့နေရာ အပါအ၀င် အာရုံခံစနစ် အလုပ်လုပ်ပုံတွေတောင်မှ ကွဲပြားတာ တွေ့ရတတ်ပါတယ်။\nဒါပေမယ့် တူညီစွာ လုပ်ဆောင်တတ်တဲ့ အချက်တစ်ချက်တော့ ရှိပါတယ်။ အဲဒါကတော့ အသက်ကယ် လေအိတ် စနစ်တိုင်းဟာ ရှေ့ဘက် တိုက်ခိုက် ရပ်တန့်မှုတွေ အတွက်ပဲ ထုတ်လုပ်ထားတာ တွေ့ရခြင်း ဖြစ်ပါတယ်။ ချွင်းချက် အနေနဲ့တော့ အချို့သော ကားတွေမှာ ဘေးဘက် တိုက်ခိုက် ပျက်စီးမှုတွေ အတွက်ပါ အသက်ကယ် လေအိတ်စနစ်ကို တပ်ဆင် ထည့်သွင်းထားတာ တွေ့ရပါတယ်။\nသူ့ရဲ့ သမိုင်းကြောင်းကို ပြောပါဆိုရင်တော့ ၁၉၇၀ပြည့်လွန်နှစ်တွေလောက်ကစပြီး ခရီးသည်တင် မော်တော်ယာဉ်တွေမှာ ဒီစနစ်ကို စတင် စမ်းသပ် တပ်ဆင် ထုတ်လုပ်ခဲ့တာ ဖြစ်ပြီးတော့ ပြီးပြည့်စုံတဲ့ စနစ် အဖြစ်တော့ အသက်မ၀င်ခဲ့ပါဘူး။ နောက်ပိုင်း ၁၉၈၀နဲ့ ၁၉၉၀ပြည့်လွန်နှစ်တွေ ရောက်မှ အသက်ကယ် လေအိတ်စနစ်တွေ ကားတွေမှာ တပ်ဆင်တာ ခေတ်စားလာပြီး အရင်ဆုံး တပ်ဆင်မှုတွေမှာ ပြောခဲ့ပြီးသလို ယာဉ်မောင်းတစ်ယောက်တည်း အတွက် အသက်ကယ် လေအိတ်စနစ် တပ်ဆင်ရာကနေ နောက်ပိုင်း ရှေ့ဖက် ထိုင်ခုံတစ်တန်းစာ အသက်ကယ် လေအိတ်စနစ်တွေ တပ်ဆင်လာခဲ့ပါတယ်။ လက်ရှိ အချိန်ထိတော့ မော်ဒယ်မြင့် ကားတစ်စီးအတွက် အသက်ကယ် လေအိတ်စနစ် တပ်ဆင်မှုတွေက အနည်းဆုံး လေအိတ် လေးလုံးကနေ ပိုမို များပြားတဲ့ ပမာဏလောက်ထိအောင် မော်ဒယ် အပေါ်လိုက်ပြီး တပ်ဆင်လာတာ တွေ့ရပါတယ်။\nအသက်ကယ် လေအိတ်စနစ် Airbagရယ်လို့ သတ်သတ်မှတ်မှတ် မခေါ်သေးချိန်က ဒီစနစ်ကို အမည် နာမတွေ တော်တော်များများ ပေးပြီး ခေါ်ခဲ့ပါသေးတယ်။ အလွယ်ပြောရရင် General Motorsက ၁၉၇၀ပြည့်နှစ်မှာ ဖန်တီးထုတ်လုပ်ခဲ့တဲ့ သူ့ရဲ့ ပထမဆုံး အသက်ကယ် လေအိတ်စနစ်ကို Air Cushion Restraint System (ACRS)လို့ ခေါ်ခဲ့သေးတာကိုပဲ ကြည့်ရင် သိနိုင်ပါတယ်။\nဒီစနစ်ဟာ ကိုယ်သိုင်း ခါးပတ်ကြိုးစနစ်ရဲ့ နောက်မှ ပေါ်ထွက်လာတဲ့ စနစ် ဖြစ်ပြီးတော့ ကြီးမားတဲ့ ယာဉ်မတော်တဆမှု ဖြစ်ပေါ်တဲ့ အခါတွေမှာ ကိုယ်သိုင်း ခါးပတ်တွေရဲ့ အထိန်းအသိမ်းလောက်နဲ့ မလုံလောက်တော့ဘူးဆိုတာကို သိလာတဲ့နောက်ပိုင်း အာရုံခံစနစ်တစ်ခုနဲ့ ချိတ်ဆက် လုပ်ဆောင်နိုင်မယ့် စနစ် တစ်ခုကို ဖန်တီးရင်းကနေ ပေါ်ပေါက်လာတာ ဖြစ်ပါတယ်။ နောက်ထပ် ဒီစနစ်ကို ဖန်တီးရခြင်းရဲ့ နောက်ထက် ရည်ရွယ်ချက်တစ်ခုက ကိုယ်သိုင်း ခါးပတ်ကြိုးတွေက်ို အစားထိုး တပ်ဆင်ဖို့ ဖြစ်ပြီး မော်တော်ယာဉ် မောင်းသူတိုင်းဟာ ကိုယ်သိုင်း ခါးပတ်ပတ်ဖို့ မေ့လျော့ကြတာကြောင့်နဲ့ မပတ်ချင်ကြတာတွေကြောင့် ဒီစနစ်နဲ့ အစားထိုးပြီး ကိုယ်သိုင်း ခါးပတ် စနစ်ကို ဖယ်ထုတ်ဖို့ ရည်ရွယ်ထားခဲ့တာ ဖြစ်ပါတယ်။\nဒါပေမယ့် တကယ်တမ်း စမ်းသပ် လုပ်ဆောင်မှုတွေမှာ အသက်ကယ် လေအိတ်စနစ်ကလည်း ရာနှုန်းပြည့် ကောင်းမွန်အောင် ကွာယ်နိုင်တဲ့ စနစ် တစ်ခု ဖြစ်မလာသေးသလို ကိုယ်သိုင်း ခါးပတ်စနစ်ကလည်း သူလိုလိုပါပဲ။ ဒါကြောင့် လက်ရှ်ိ အချိန်အထိ အသက်ကယ် လေအိတ်စနစ်နဲ့ ကိုယ်သိုင်း ခါးပတ်စနစ်တွေက ကျွန်းကိုင်းမီ၊ ကိုင်းကျွန်းမီ ဖြစ်နေရသေးတာပါ။\nနောက်ပိုင်းမှာ တပ်ဆင်လာတဲ့ အသက်ကယ် လေအိတ်စနစ်တွေက ဘယ်လောက်ထိအောင် များပြား စေ့စပ်လာလဲ ဆိုရင် မော်တော်ယာဉ် အတွင်းမှာ ထိုင်နေတဲ့ ခရီးသည် တစ်ယောက်အတွက် သွေးထွက် ဒဏ်ရာ တစ်ခုခုရစေနိုင်လောက်အောင် မာကျောတဲ့ အရာတွေမှန်သျှကို ဖုံးလွှမ်းပေးထားနိုင်လောက်အောင်၊ ဒါမှမဟုတ် အဲဒီလို မာကျောတဲ့ နေရာတွေဆီကို ခရီးသည် လွင့်စင် ရောက်ရှိ မသွားအောင် ထိန်းချုပ် ထားနိုင်လောက်အောင်ပါပဲ။\nနောက်ဆုံး ကျွန်တော် ပြောပြချင်တာကတော့ အဓိက အသက်ကယ် လေအိတ်စနစ်နှစ်မျိုး အကြောင်းပဲ ဖြစ်ပါတယ်။ သူတို့ကတော့ Side Torsoစနစ်နဲ့ Side Curtainစနစ်တွေ ဖြစ်ပါတယ်။ ပထမစနစ်ကို ပြောရရင် တင်ပါးဆုံရိုးနဲ့ ၀မ်းဗိုက်အောင်ပိုင်းလို နေရာတွေကို ထိခိုက်ဒဏ်ရာရခြင်းက ကာကွယ်ပေးနိုင်အောင် တပ်ဆင်တာ ဖြစ်ပြီးတော့ ဒီစနစ်မှာ လေအိတ်ခန်း နှစ်ခန်း ပါဝင်တာ တွေ့ရပါတယ်။ အောက်ဖက် လေအိတ်ခန်းကတော့ အနည်းငယ် မာကျော တင်းမာမှာ ဖြစ်ပြီး တင်ပါးဆုံရိုးကို ဖိညှပ်ထိန်းချုပ်ထားနိုင်အောင် ရည်ရွယ်တာကြောင့် ဖြစ်ပြီး အပေါ်ဘက် လေအိတ်ကတော့ ၀မ်းဗိုက်ပိုင်းကို ညှပ်ထားမှာ ဖြစ်တာကြောင့် နူးညံ့ ပျော့ပျောင်းပါလိမ့်မယ်။\nဒုတိယ စနစ်ကတော့ ဦးခေါင်းပိုင်းဆိုင်ရာ အသက်ကယ် လေအိတ်စနစ်ဖြစ်ပြီးတော့ Head Protection System(HPS)ရဲ့ ပြီးပြည့်စုံတဲ့ စနစ်ပါ။ ဒီစနစ်ရဲ့ ပုံစံက ပြွန်ပုံစံ တည်ဆောက်ပုံ ရှိပြီးတော့ ဘေးဘက်ထိန်းချုပ်မှု ပုံစံနဲ့လည်း တပ်ဆင် ထုတ်လုပ်တတ်တာ တွေ့ရပါတယ်။ နောက်ထပ် ထည့်သွင်း တပ်ဆင်တတ်သေးတဲ့ အသက်ကယ် လေအိတ်စနစ်တွေက Knee Airbagနဲ့ Rear Curtain Airbagတွေ ဖြစ်ပါတယ်။\nဖေ့စ်ဘွတ်အကောင့် အတုများ၏ အချက်အလက်များအစိုးရက တော...\nMH370 လေယာဉ် လက်မှတ်နှစ်စောင်ကို ၀ယ်ယူသွား ခဲ့သူမှ...\nမလေးရှားလေယာဉ် ပျောက်ဆုံးမှုဟာ နားလည်ရ အင်မတန် ခက်ခ...\nနွေရာသီကျောင်းပိတ် ရက်မှာ စစ်လွန်းဝတီ ထက် ကြော်ငြာ...\nမောင်တောမြို့နယ် အုပ်ချုပ်ရေးမှူးများအနေဖြင့် အစ္စလ...\nဓာတ်ပုံများကို ပြုပြင်ခဲ့သည့် ဝက်ဘ်ဆိုက်ကို တရားစွ...\nအိန္ဒိယတွင် မွိုက်စ်သူပုန်များ တိုက်ခိုက်၍ စစ်သည်(၁...\nရေချိုးခန်းအိမ်သာ ကျင်းတူးရာမှ တရုတ်လက်ပစ်ဗုံး (၁)...\nရွှေထည်ပစ္စည်းမျိုးစုံ (၁၆)မျိုး တန်ဖိုးငွေ သိန်း (၇...\nဒုချီးရားတန်းရွာ သတ်ဖြတ်မှု အထောက်အထားမရှိဟု ကော်မရ...\nယင်းမာပင် အကြမ်းဖက်မြေသိမ်းမှု ဖြေရှင်းပေးရန် လွှတ်ေ...\nဇနီးကို မသေမချင်းသတ်ပြီး ထွက်ပြေးသွားသူ ၂၄ နာရီအတွ...\nစီးကရက် အခွန် ၁၀၀ ရာခိုင်နှုန်း၊ အရက်၊ ဘီယာနှင့် ၀ိ...\nရေခွန်ပေးရပြီး ရေမရတာဟာ သူပုန်တွေကို ဆက်ကြေးပေးနေရ...\nမိုဘိုင်းကွန်ရက်အတွင်း အသုံးပြုနိုင်သည့် ဝန်ဆောင်မ...\nOoredoo က မိုဘိုင်းဖုန်းပေါ်မှ အဓိကကျသည့် ဆက်သွယ်ရေ...\nကျန်းမာရေး စစ်ဆေးမှုများပြုလုပ်နိုင်သော အစ္စရေးနိုင...\nA.G.T.I မှ B.Tech နှင့် B.Tech မှ B.E ပေါင်းကူးဝင်...\nအောင်မြင်သော စွန့်ဦး တီထွင်သူတို့ ပိုင်ဆိုင်သည့် ...\nအခွန်ဦးစီးဌာနက AGD ဘဏ်၏ သတင်းစာရှင်းလင်းပွဲ မကျင်...\nစာတွေ့လက်တွေ့ ပေါင်းစပ် သင်ကြားမှုပုံစံဖြင့် မျာြး...\n၈၈ အာဏာသိမ်းမှုက မှန်ကန်တဲ့လုပ်ရပ်” လို့ ဆိုတဲ့ ကို...\nခိုးယူထားတဲ့ပါစ်ပို့တွေနဲ့ ပါသွားတဲ့ခရီးသည် ၂ ယောက...\nအင်တာနက်ဘဏ်စနစ်များ စတင်တွင်ကျယ်လာပြီးဖြစ်၍ အကောင်...\nမလေးရှားလေယာဉ်ပျောက်ဆုံးမှု အကြမ်းဖက်မှုဖြစ်နိုင်ဟု ...\nမြောက်ကိုးရီယားခေါင်းဆောင် တဦးတည်းပြိုင် တဦးတည်း...\nမြန်မာ့ဆန်တင်ပို့မှု ကမ္ဘာမှာ နံပါတ် ၁ ဖြစ်လာဖို့ ဘာ...\nအထည်ချုပ်စက်ရုံ လုပ်သားများ အခငွေ တိုးပေးဖို့ ဆန္ဒပြ\nရွာမအထကတွင် ဆယ်တန်းဖြေမည့် ကျောင်းသားတစ်ဦးထံမှ ငေ...\nကမ္ဘာပေါ်မှာ ဒုတိယ အချမ်းသာဆုံး သူဋ္ဌေးကြီး WarrenBuff...\nရေဒါနှင့် လေဆာပေါင်းစပ်ထားသော LIDAR နည်းပညာ\nအိမ်သာကျင်း တူးရာမှ ဗုံးနှစ်လုံးတွေ့\nကမ္ဘာ့အချမ်းသာဆုံး ဘောလုံးသမားစာရင်းတွင် ရော်နယ်ဒို...


.:: IT WEB CRAZY BOY ::.: Flash Song ဝါသနာရှင်များအတွက် Flash ပုံအသစ်များ\nFlash Song ဝါသနာရှင်များအတွက် Flash ပုံအသစ်များ\nကျွန်တော် Flash Effect တွေတင်တဲ့ ဆိုဒ်သစ်တစ်ခုကို သိထားပါတယ်။ ဟိုတုန်းက Double Tun တို့ တင်ပေးခဲ့တဲ့\nEffect တော်တော်များများတွေကိုရော တစ်ခြား Flash Song Creator တွေ သုံးနေတဲ့ Flash Effect တွေဆိုရင်လည်း\nအဲဒီဆိုဒ်မှာ တွေ့ပါတယ်။ သူတို့တွေ သုံးနေတာဆို ၁ နှစ်ကျော် ၂ နှစ်လောက် ရှိနေပါပြီ။ ဒါပေမယ့် ခုအချိန်ထိ\nအဲဒီဆိုဒ်လင့်ကို တစ်ခြား ဝါသနာတူ Flash Song ဖန်တီးသူတွေကို မပေးခဲ့ပါဘူး။ ကုန်ကုန်ပြောရရင် သူတို့သုံးပြီးတဲ့\nEffect လေးတွေကို သွားတောင်းရင်တောင် ဟိုလိမ် ဒီလိမ်နဲ့ ဘယ်တော့မှ ပေးလေ့မရှိတာပါ။ အဲဒါက ကိုယ်တွေ့ပါ။\nခုတော့ ဟိုအရင်နေ့က Flash Song တွေ လုပ်တဲ့ သူငယ်ချင်း တစ်ယောက်ပြောပြလို့ အဲဒီ Effect တွေ တင်ပေးတဲ့\nမူရင်းဆိုဒ်ကို သိလိုက်ရပါပြီ။ ဆိုဒ်လင့်ကိုတော့ လူတိုင်းကို ပေးမသိစေချင်တဲ့အတွက် ကျွန်တော် မပြောတော့ပါဘူး။\nကျွန်တော်ကိုယ်တိုင်ပဲ ဒေါင်းယူပြီးတော့ Flash Song ဖန်တီးသူတွေအတွက် Flash Effect အသစ်တွေ တင်ပေးမှာပါ။\nလောလောဆယ် အောက်မှာ ကျွန်တော် သဘောကျတဲ့ Effect လေး တစ်ချို့ကို တင်ပေးလိုက်ပါတယ်။ နောက်ပိုင်းမှာ\nFlash Effect တွေ ရာချီပြီးတော့ကို တင်ပေးသွားမှာပါ။ ကဲ အောက်က Flash ပုံလေးတွေကိုလည်း ကြည့်လိုက်ပါဦး..။\nကြိုက်တယ် သဘောကျတယ်ဆိုရင် အောက်က လင့်ကို နှိပ်ပြီး ပွင့်လာတဲ့ စာမျက်နှာက Flash ဖိုင် နာမည်လေးတွေကို\nRight Click >> Save Link As.. ကို နှိပ်ပြီး ဒေါင်းယူနိုင်ပါတယ်။နောက်ထပ် အသစ်တွေလည်း မကြာမီ လာမည်ပေါ့ဗျာ။\nDownload: My Favourite Flash Files\nမှတ်ချက်။ ။ ဒီ Flash Effect တွေ တင်ပေးတာနဲ့ ပက်သက်လို့ ဝေဖန် အကြံပြုချင်တာရှိရင် ဆိုဒ် Menu က\nContact Me ဆိုတဲ့ နေရာလေးမှာ ပြောနိုင်ပါတယ်။ ဆိုဒ်လင့်လေး ပေးခဲ့တဲ့ သူငယ်ချင်းကို ကျေးဇူးအထူးတင်ပါတယ်။\nPosted by Thurainlin at 07:53


ခါဂျူရာဟို အထိမ်းအမှတ် အဆောက်အဦး အစုအဝေး - ဝီကီပီးဒီးယား\nခါဂျူရာဟို အထိမ်းအမှတ် အဆောက်အဦး အစုအဝေး*\nခါဂျူရာဟို အထိမ်းအမှတ် အဆောက်အဦး အစုအဝေး သည် အိန္ဒိယနိုင်ငံ မဇ္ဈဒေသ ပြည်နယ် ချာတာပူးခရိုင်တွင် ရှိသော ဟိန္ဒူဘာသာ နှင့် ဂျိန်းဘာသာ ဘုရားကျောင်းများ အစုအဝေးဖြစ်ပြီး ဂျန်စီမြို့မှ အရှေ့တောင်ဘက် ၁၇၅ ကီလိုမီတာ (၁၀၉ မိုင်) အကွာတွင် တည်ရှိသည်။ ၎င်းတို့အား ယူနက်စကိုမှ ကမ္ဘာ့အမွေအနှစ်နေရာ အဖြစ်သတ်မှတ်ထားသည်။  ထိုဘုရားကျောင်းများသည် နာဂရား ပုံစံ ဗိသုကာ ပြယုဂ်များနှင့် ရမ္မက်နှိုးဆွသော ပန်းပုရုပ်များကြောင့် ကျော်ကြားသည်။\nခါဂျူရာဟို ဘုရားကျောင်း အများစုသည် ချန်ဒဲလားမင်းဆက် လက်ထက် အေဒီ ၉၅၀ ခုနှစ်မှ ၁၀၅၀ ခုနှစ်အတွင်း တည်ဆောက်ခဲ့ခြင်း ဖြစ်သည်။  သမိုင်းမှတ်တမ်းများ အရ ၁၂ ရာစုတွင် ခါဂျူရာဟို ဘုရားကျောင်း ဒေသတွင် ဘုရားကျောင်း ၈၅ ခု ရှိပြီး စတုရန်း ကီလိုမီတာ ၂၀ အတွင်း ဖြန့်ကျက်တည်ရှိသည်ဟု ဆိုသော်လည်း ဘုရားကျောင်း ၂၅ ခုသာ ကျန်ရစ်ပြီး ၆ စတုရန်းကီလိုမီတာ အတွင်း တည်ရှိသည်။  ကျန်ရှိနေသာ ဘုရားကျောင်းများတွင် ကန္ဓာရိယ မဟာဒေဝ ဘုရားကျောင်းတွင် များပြားလှစွာသော ပန်းပုရုပ်များဖြင့် အသေးစိတ် ရှုပ်ထွေးစွာ ချယ်မှုန်းထားပြီး ရှေးခေတ် အိန္ဒိယ အနုပညာ၏ နိမိတ်ပုံဖြင့် သရုပ်ဖော်ခြင်းနှင့် အလိုရှိရာကို ထုတ်ဖော်ပြသနိုင်ခြင်းတို့ကို ပြသနေသည်။\nကာဂျူရာဟို ဘုရားကျောင်းအစုအဝေးသည် အတူတကွ တည်ဆောက်ထားသော်လည်း ကိုးကွယ်ရာ ဘာသာ နှစ်ခု ဖြစ်သော ဟိန္ဒူဘာသာ နှင့် ဂျိန်းဘာသာ တို့အတွက် တည်ဆောက်ထားခြင်း ဖြစ်သဖြင့် ဒေသအတွင်းရှိ ဟိန္ဒူနှင့် ဂျိန်း တို့ အကြားတွင် ကွဲပြားသော ဘာသာရေးအမြင်များကို လက်ခံ၍ လေးစားကြကြောင်းကို ပြသနေသည်။\n↑ World Heritage Day: Five must-visit sites in India။ 14 August 2015 တွင် မူရင်းအား မော်ကွန်းတင်ပြီး။ 1 June 2019 တွင် ပြန်စစ်ပြီး။\n↑ ၂.၀ ၂.၁ Khajuraho Group of Monuments UNESCO World Heritage Site\n↑ Gopal၊ Madan (1990)။ K.S. Gautam (ed.)။ India through the ages။ Publication Division, Ministry of Information and Broadcasting, Government of India။ p. 179။\n↑ Khajuraho Group of Monuments။\n"https://my.wikipedia.org/w/index.php?title=ခါဂျူရာဟို_အထိမ်းအမှတ်_အဆောက်အဦး_အစုအဝေး&oldid=669841" မှ ရယူရန်\nဤစာမျက်နှာကို ၁၀ ဩဂုတ် ၂၀၂၁၊ ၀၁:၄၃ အချိန်တွင် နောက်ဆုံး ပြင်ဆင်ခဲ့သည်။


ခရီးသှားမယျ့သူမြား ကားမူးတကျရငျ ဖယောငျးတိုငျဆောငျသှားပါ - ThutaStar\nNovember 9, 2019 Thuta Star ဗဟုသုတများ 0\nခရီးသှားမယျ့သူမြား ကားမူးတကျရငျ ဖယောငျးတိုငျဆောငျထားပါ\nကတြျောငယျငယျ ကားစီးရတာကွိုကျပမေဲ့ အသကျ20 လောကျမှာ ကားစီးရငျ ကားမူးလာပါတယျ ကားမူးတကျတဲ့ ကတြော့သောကျကငျြ့ကို ကတြျောလှနျစှာမှမုနျးပါတယျ…..\nကားစီးရငျကားမူးပြောကျ ဆေးသောကျရပါတယျ မသောကျဘဲကားစီးမိရငျ လူကမူးမော့နတောတဈနေ့ ကတြျောမနျးလေးသှားတော့ ကားမူးသောကျဆေးသောကျတာ မသကျသာဘဲ ဖွဈနတော မူးခကျြကတော့ လကျကုနျပါဘဲ….\nဖွဈခငျြတော့ ကတြော့ဘေးကကတြျောဆရာမ ဒျေါသနျ့သနျ့ဝငျးက လိုကျလာတာပါ ဆရာမကပွောတယျကားမူးရငျ\nဖယောငျးတိုငျ ရငျဘကျထဲ ထညျ့ထားတဲ့ လုံးဝကောငျးတယျ လကျတှတေဲ့ ဆရာမပွောပွောခငျြးတုနျးက နညျးနညျးကွောငျသှားတယျ ကားမူးတာနဲ့ ဖယောငျးတိုငျနဲ့ ဘာဆိုငျလညျးပေါ့……\nဆရာမစကားဆိုတော့လညျး နားထောငျရတာပေါ့ အဲလိုနဲ့ ကတြျော ရှတေောငျဦးနားကားရပျတော့ စတိုးဆိုငျမှာ ဖယောငျးတိုငျဆငျးဝယျပွီး ရငျဘကျထဲ တဈဖကျ သုံးခြောငျးဆီကို ထိုးထညျ့လိုကျပါတယျ……\nဆိုငျကကောငျမလေးက အမ ဘာဖွဈလို့လညျးတဲ့မေးပါလရေော ကတြျောကလညျး အေး ငါလညျးမလုပျဖူးဘူးငါ့ဆရာမကလုပျဆိုလို့လုပျတာ ကားမူးပြောကျတယျဆိုလို့ လို့ ပွောလိုကျပါတယျ…..\nတဈကယျလညျး ဖယောငျးတိုငျထညျ့ပွီးရော့5မိနဈလောကျနတေော့ ခေါငျးကကွညျလာပါတယျ\nရှတေောငျဦးကနေ မနျးလေးအထိ ကားမမူးတော့ပါဘူး ကတြျောဆို ဆရာမကို ကြေးဇူးတငျလှနျးလို့ကတြျော ဖယောငျးတိုငျထညျ့ပွီး5ခါလောကျ စီးပွီးပါပွီ စီးတိုငျးမမူးဘူးဆိုတာ စမျးသပျပွီးမှ ဒီစာကို မြှဝပွေီးတငျပေးတာပါ…….\nကားမူးတဲ့ ညီမ နှဈယောကျကိုလညျး စမျးထညျ့ပွီးပွီ သူတို့လညျး ကားမမူးတော့ဒီလိုလေး လုပျရငျ ဒီလိုလေးဖွဈတယျဆိုတာ သိစခေငျြလို့ပါ အရမျးနံပွီး အရမျးအေးတဲ့ air ကားတှတေော့ မစမျးသပျရသေးဘူးပေါ့လေ…..\nမှတျခကျြ ။ ။ ဖယောငျးတိုငျထညျ့ရငျ ခြိုးထညျ့ပါလေ ခြိုးမထညျ့လို့ ထိုးထိုးထောငျထောငျဖွဈနရေငျ ဘာကွီးလညျး ဟ ဆိုပွီး ဝိုငျးကွညျ့ခံနရေအုံးမယျအမြိုသားတှကေတော့ ရငျဘကျကို တိတျနဲ့ကပျပေါ့လေ အမြိုးသမီးတှကေတော့ အိကြီင်္နှဈထပျဝတျထားရတာဆိုတော့ ဒီတဈခါတော့ အားသာခကျြရတာပေါ့နော…….\nဖယောငျးတိုငျက ဘယျ/ ညာ နှဈဖကျလုံးထညျ့ရတာနျောဘယျဘကျတဈတိုငျ ညာဘကျတဈတိုငျ အရမျးမူးရငျ တဈဖကျ နှဈတိုငျဆီ ထညျ့ပေါ့အရမျးမူးရငျ မြားပွီးထညျ့ပေါ့ သုံးခါလောကျပွနျသုံးလို့ရပါတယျ။\nခရီးသွားမယ့်သူများ ကားမူးတက်ရင် ဖယောင်းတိုင်ဆောင်ထားပါ\nကျတော်ငယ်ငယ် ကားစီးရတာကြိုက်ပေမဲ့ အသက်20 လောက်မှာ ကားစီးရင် ကားမူးလာပါတယ် ကားမူးတက်တဲ့ ကျတော့သောက်ကျင့်ကို ကျတော်လွန်စွာမှမုန်းပါတယ်…..\nကားစီးရင်ကားမူးပျောက် ဆေးသောက်ရပါတယ် မသောက်ဘဲကားစီးမိရင် လူကမူးမော့နေတာတစ်နေ့ ကျတော်မန်းလေးသွားတော့ ကားမူးသောက်ဆေးသောက်တာ မသက်သာဘဲ ဖြစ်နေတာ မူးချက်ကတော့ လက်ကုန်ပါဘဲ….\nဖြစ်ချင်တော့ ကျတော့ဘေးကကျတော်ဆရာမ ဒေါ်သန့်သန့်ဝင်းက လိုက်လာတာပါ ဆရာမကပြောတယ်ကားမူးရင်\nဖယောင်းတိုင် ရင်ဘက်ထဲ ထည့်ထားတဲ့ လုံးဝကောင်းတယ် လက်တွေ့တဲ့ ဆရာမပြောပြောချင်းတုန်းက နည်းနည်းကြောင်သွားတယ် ကားမူးတာနဲ့ ဖယောင်းတိုင်နဲ့ ဘာဆိုင်လည်းပေါ့……\nဆရာမစကားဆိုတော့လည်း နားထောင်ရတာပေါ့ အဲလိုနဲ့ ကျတော် ရွှေတောင်ဦးနားကားရပ်တော့ စတိုးဆိုင်မှာ ဖယောင်းတိုင်ဆင်းဝယ်ပြီး ရင်ဘက်ထဲ တစ်ဖက် သုံးချောင်းဆီကို ထိုးထည့်လိုက်ပါတယ်……\nဆိုင်ကကောင်မလေးက အမ ဘာဖြစ်လို့လည်းတဲ့မေးပါလေရော ကျတော်ကလည်း အေး ငါလည်းမလုပ်ဖူးဘူးငါ့ဆရာမကလုပ်ဆိုလို့လုပ်တာ ကားမူးပျောက်တယ်ဆိုလို့ လို့ ပြောလိုက်ပါတယ်…..\nတစ်ကယ်လည်း ဖယောင်းတိုင်ထည့်ပြီးရော့5မိနစ်လောက်နေတော့ ခေါင်းကကြည်လာပါတယ်\nရွှေတောင်ဦးကနေ မန်းလေးအထိ ကားမမူးတော့ပါဘူး ကျတော်ဆို ဆရာမကို ကျေးဇူးတင်လွန်းလို့ကျတော် ဖယောင်းတိုင်ထည့်ပြီး5ခါလောက် စီးပြီးပါပြီ စီးတိုင်းမမူးဘူးဆိုတာ စမ်းသပ်ပြီးမှ ဒီစာကို မျှဝေပြီးတင်ပေးတာပါ…….\nကားမူးတဲ့ ညီမ နှစ်ယောက်ကိုလည်း စမ်းထည့်ပြီးပြီ သူတို့လည်း ကားမမူးတော့ဒီလိုလေး လုပ်ရင် ဒီလိုလေးဖြစ်တယ်ဆိုတာ သိစေချင်လို့ပါ အရမ်းနံပြီး အရမ်းအေးတဲ့ air ကားတွေတော့ မစမ်းသပ်ရသေးဘူးပေါ့လေ…..\nမှတ်ချက် ။ ။ ဖယောင်းတိုင်ထည့်ရင် ချိုးထည့်ပါလေ ချိုးမထည့်လို့ ထိုးထိုးထောင်ထောင်ဖြစ်နေရင် ဘာကြီးလည်း ဟ ဆိုပြီး ဝိုင်းကြည့်ခံနေရအုံးမယ်အမျိုသားတွေကတော့ ရင်ဘက်ကို တိတ်နဲ့ကပ်ပေါ့လေ အမျိုးသမီးတွေကတော့ အိကျီင်္နှစ်ထပ်ဝတ်ထားရတာဆိုတော့ ဒီတစ်ခါတော့ အားသာချက်ရတာပေါ့နော…….\nဖယောင်းတိုင်က ဘယ်/ ညာ နှစ်ဖက်လုံးထည့်ရတာနော်ဘယ်ဘက်တစ်တိုင် ညာဘက်တစ်တိုင် အရမ်းမူးရင် တစ်ဖက် နှစ်တိုင်ဆီ ထည့်ပေါ့အရမ်းမူးရင် များပြီးထည့်ပေါ့ သုံးခါလောက်ပြန်သုံးလို့ရပါတယ်။\nငလငျြကွောငျ့ ရှတေိဂုံဘုရား အရံစတေီ ထိခိုကျ ပကျြစီးမှု


Medical Writings ဆေးပညာစာများ: Q and A February 2011 (5)\nQ and A February 2011 (5)\n1. Trimetazidine hydrochloride ဆေးကို\n2. ဗယ်ဘက်ဆီးစပ်မှာ နာနေပြီး အဖြူလည်း ဆက်ဆင်းပါတယ်\n3. အိပ်ရာဝင်ရင် ခြေတွေ လက်တွေ ပူနေပါတယ်\n4. ရွံတာကို အင်္ဂလိပ်လို ဘယ်လိုခေါ်ပါသလဲ\n5. အိပ်ပျော်ခါနီး အကြောဆတ်ခနဲဆွဲပြီးမှ\nQ 1: Trimetazidine hydrochloride ဆေးကို အမြဲဘဲစွဲသောက်နေရတော့မှာလား။ ASO အတွက်ရော ဘယ်လို လုပ်ရမလဲ။ ပင်နီဆလင်နဲ့လည်း မတည့်ပါဘူး။ အခုတလော ပိုဆိုးလာတာက ခြေထောက်တွေ ညဘက်တွေမှာ ကြွက်တက်ပြီး၊ တစ်ညကို သုံးကြိမ်လောက်နိုးနေတယ်။ လက်အဆစ်တွေလည်း ယောင်ကိုင်း နာကျင်နေပါတယ်။ အိပ်ရာထရင် လက်က ဘာပစ္စည်းမှဆုပ် ကိုင်လို့ မရသလောက်ပါဘဲ။ အရင်ကလို ရင်ဘတ် အောင့်တာနဲ့ လက်သန်းဖျားထိ နာကျင်တာလည်း ပြန်ဖြစ်လာပါတယ်။ အရင်က ထက်လည်း နာကျင်ချိန် ပိုကြာ လာပါတယ်။ အမြဲမဖြစ်ပေမယ့် လက်သဲခွံ လေးတွေလည်း တစ်နေ့တစ်လေမှာ အနက်ရောင် သန်းနေတတ်ပါတယ်။ ဘယ်လို ဆက်လုပ်ရပါ့မလဲ။\nTrimetazidine hydrochloride ဆေးက နှလုံးသွေးကြောကျဉ်းတာအတွက် အတော် စိတ်ချရပါတယ်။ ဘေးထွက် ဆိုးကျိုးလဲ တော်တော် နည်းတယ်။ အလွန်ဆုံးဖြစ်မှ အစာအိမ် အနေရခက်တာ၊ ပျို့ချင်တာနဲ့ ခေါင်းမူး-ခေါင်းကိုက် တာသာ ရှိတယ်။ နာတာအတွက် Aspirin ဆေး သောက်သင့်ပါတယ်။ လက်သဲခွံအရောင်က သွေးလျှောက်တာ နည်းလို့ ဖြစ်နိုင်ပါတယ်။\nကြွက်တက်တာ၊ ကြွက်သားနာတာအတွက် အတော်များများ Calcium စားဆေး၊ ထိုးဆေးနဲ့ သက်သာပါမယ်။ အနာ သက်သာဆေးလဲ ကူပါ။ တချို့ကြ Quinine ငှက်ဖျားသုံးဆေးလဲ ပေးရတတ်တယ်။\nစိတ်ကို အေးငြိမ်းနိုင်အောင်လဲ ကြိုးစားပါ။ စိတ်တန်ခိုးကို ကျွန်တော်တို့ အရှေ့တိုင်းသားတွေက ပိုနားလည်ကြတယ် မဟုတ်လား။\nQ 2: အသက် ၃ဝ ပါရှင့်၊ သားလေး ၁ ယောက်ရှိပါတယ်။ ၃ နှစ်ပါရှင့်။ လွန်ခဲ့တဲ့ ၁ လနေစပြီး အဖြူဆင်းပါတယ်။ ယခင်ကတော့ ရာသီမလာခင် ၁ ပတ်လောက်တွင် လာတတ်နေကြမို့ သိပ်အလေးမထားမိပါ။ နောက် ၂ ပတ်လောက် ကြာတော့ နေ့စဉ် လာမြဲမို့ စိတ်အနှောက်အယှတ် ရှိလာပါတယ်။ ၃ ပတ်မြောက်မှာတော့ ဗယ်ဘက်ဆီးစပ်မှာ နာနေပြီး အဖြူလည်း ဆက်ဆင်းပါတယ်။ ယခု ၁ လမှာတော့ အိပ်နေရင်လည်း သိလာတယ်။ ဆီးစပ်က ဗယ်ဘက်အခြမ်းပဲ နာတယ်။ ထိုင်ရင်လည်း နာတယ်။ အမြဲမဟုတ်ပေမယ့် နာတာကိုသိသိသာသာ ခံစားလာရပါပြီး တစ်ခါတစ်ခါ အဖြူရောင် တစ်ခါတစ်လေ အဝါရောင် နဲ့ ဂျယ်လီလိုပဲ နှပ်ချေးနဲ့လည်း တူတယ်။ အချွဲတန်းကြီး အဖြူတွေဆင်းနေတာ ဆီးစပ် ဗယ်ဘက်က နာတာ သားအိမ်ကင်ဆာလား။ သားအိမ်ရောင်နေတာလား။ ပုံမှန် အဖြူဆင်းတာလား။ အဲဒီရောဂါတွေ ဖြစ်နေပြီးလား။ ဘာဆေး သောက်ရမလဲ။ ဆရာဝန်နဲ့ပြဖို့ လိုနေပြီးလား။\n၁။ Metronidazole တခါသောက် ၁ ပြား၊ တနေ့ ၃ ကြိမ်၊ ၅-၇ ရက်သောက်ပါ။\n၂။ Clotrimazole vaginal tablet မွေးလမ်းထဲထည့်ရန်ဆေး၊ 100 mg ၆ ညထည့်ပါ။ 200 mg ဆိုရင် ၃ ညထည့်ပါ။\n၃။ Ceftriaxone, Ciprofloxacin 500 mg တနေ့ ၂ ကြိမ်၊ ၃ ရက် သောက်ပါ။ ဒါမှမဟုတ်\nတချို့မှာ အခုပြောတဲ့ဆေးထဲက နံပါတ် ၁ မျိုးနဲ့ တောင်ရပါတယ်။ တကယ်လို့ ခင်ပွန်းမှာ STD တခုခုရှိနေရင် ပို့လိုက်တဲ့ စာထဲက ပါတာ တခုခုလိုနိုင်ပါတယ်။\nFeb 17, 2011 at 9:31 PM\nQ 3, 4, 5: (၁) ကျွန်တော်က ညည တစ်နာရီ၊ နှစ်နာရီမှ အိပ်ဖြစ်ပါတယ်။ နှစ်နာရီလောက်မှ အိပ်ရာဝင်ရင် ခြေတွေ လက်တွေ ပူနေပါတယ်။ အဲဒါ ဘာကြောင့်ပါလဲ။\n(၂) ရွံတာကို အင်္ဂလိပ်လို ဘယ်လိုခေါ်ပါသလဲ။ ဘာကြောင့်ဖြစ်ရတာလဲ။ ဇီဇာကြောင်တာက စိတ်ရောဂါပါလား။ ကုလို့ရပါသလား။\n(၃) ကျွန်တော်က (့) မှာ နေနေပါတယ်။ ရထားပေါ်မှာပဲဖြစ်ဖြစ် နေ့ခင်း တရေးအိပ်ရင်ပဲဖြစ်ဖြစ် ညအိပ်ရင်ပဲဖြစ်ြဖစ် အိပ်ပျော်ခါနီး အကြောဆတ်ခနဲဆွဲပြီးမှ အိပ်ပျော်တတ်သွားပါတယ်။ ကိုယ်ကိုကိုယ်လည်း သတိထားမိပါတယ်။ အဲဒါ ဘာကြောင့်ပါလဲ။\n၁။ ခြေတွေ လက်တွေ ပူနေသူ အသက်၊ ဖြစ်နေတာဘယ်လောက်ကြာ သိခြင်ပါသေးတယ်။ များသေားအားဖြင့် အစာအဟာရ မှန်နေသူတွေမှာဖြစ်ရင် Stress စိတ်ဖိအားများလို့ ဖြစ်ကြတယ်။ အာဟာရဆိုရင် ဗီတာမင် ဘီ ၁ နည်းလို့လဲ ဖြစ်မယ်။ ဘီ၁ နည်းသူမှာ တခြားဟာတွေလဲ နည်းနေတတ်တယ်။ ဘယ်လိုကြောင့်ဖြစ်ဖြစ် Vitamin B Complex စားဆေး ပုံမှန်သောက်နိုင်တယ်။ နောက်တမျိုးက Neurobion ဆေးသောက်နိုင်တယ်။\n၂။ ရွံတာကို အင်္ဂလိပ်လို Disgusting, loathsome, feeling repugnance or loathing လို့ ခေါ်နိုင်မယ်ထင်ပါတယ်။ ဇီဇာများတာ စိတ်ရောဂါလို့ မပြောချင်ပေမဲ့ စိတ်အခြေခံပါတယ်။ လူတွေမှာ အကြိုက်တွေ အတော်ကြီးမတူကြပါ။ အကြား၊ အမြင်၊ အနံ၊ အရသာ စတာတွေ မတူကြပါ။ ကိုယ်မကြိုက်တာကို ဖါသီးဖါသာ နေနိုင်သူရှိသလို မြင်တာ၊ ကြားတာ၊ အနံ့ရတာနဲ့ ပျို့ချင်၊ အန်ချင်လောက်အောင်အထိ မခံနိုင်သူတွေရှိတယ်။ တခါတလေ စိတ်ကူးတာနဲ့တောင် အဲလို မခံမရပ် ဖြစ်တတ်သေးတယ်။ အများစုက နှစ်ခြိုက်တာ၊ လက်ခံတာကို ကိုယ်ကနေ ခါးခါးသီးသီ၊ ရွံရွံမုန်းမုန်း ဖြစ်တာတော့ လွန်လာပြီ။ ငယ်စဉ်၊ နုစဉ်မှာ ပိုဆိုးတယ်။\nအသက်၊ အတွေ့အကြုံ၊ စဉ်းစား-တွေးခေါ်မှု ရင့်ကျက်လာရင် သက်သာလာ၊ လက်ခံလာကြတယ်။ တချို့မှာ ပြောင်းပြန်လို ဖြစ်လာနိုင်တယ်။ ဥပမာ ငါးပိအနံ့ မခံနိုင်လွန်းသူ ငါးပိ စားတတ်လာတာမျိုး။ ဒါ့ကြောင့် ပြုပြင်လို့ရပါတယ်။ ကလေးတွေ ဆိုရင် မိဘ-လူကြီးတွေကနေ ပြင်-သင် ပေးသင့်တယ်။ အရွယ်ရသူတွေ ကိုယ့်အသိနဲ့ကိုယ် ပြင်သင့်တယ်။\n(အလာဂျီ) နဲ့ မတူပါ။ မတည့်တာ ကြုံလာရင် ယားယံတာ၊ နီမြန်းတာ၊ ဆီး-ဝမ်းသွားချင်တာ စတာတွေ ဆက်တိုက် ဖြစ်လာတယ်။\n၃။ အကြောဆွဲတာကို သိပ်မရှင်းလှပါ။ သိတာ ပြောပါမယ်။\nMuscle twitches ဖြစ်တာ ရောဂါဆိုးမဟုတ်ပါ။\n• Stress စိတ်ဖိအားများတာ နဲ့ Anxiety စိုးရိမ်စိတ် ကဲနေရင်လဲ ဖြစ်တယ်။\n• အာဟာရချို့တဲ့တာ၊ Caffeine (ကေဖင်း) များတာ၊ Diuretics ဆီးသွားဆေး၊ Corticosteroids စတီရွိုက်ဆေး၊ Estrogens (အီစထိုဂျင်) ဆေးတွေသောက်တာ၊ လေ့ကျင့်ခန်း များသွားတာတွေကြောင့်ဖြစ်မယ်။ မျက်ခွံ-မျက်ခမ်း-နှုတ်ခမ်း လှုတ်တာ၊ ခြေသလုံး-ကြွက်သား လှုတ်တာ၊ လက်ချောင်း လှုတ်တာတွေက ရောဂါမရှိဘဲ ဖြစ်တယ်။\n• ရောဂါတွေဆိုရင် Amyotrophic lateral sclerosis ရောဂါ၊ Damage to the nerve that leads toamuscle ကြွက်သားကို သွားတဲ့ အာရုံကြောပျက်စီး-ထိခိုက်တာ၊ Muscular dystrophy ကြွက်သား လှီရောဂါ၊ Myopathy ကြွက်သား အားနည်းရောဂါ တွေဖြစ်တယ်။ ဒါတွေဖြစ်ရင် Loss of, or change in sensation ထုံတာ၊ Loss of muscle size လှီတာ၊ Weakness အရင်လို မလှုတ်ရှားနိုင်တာတွေနဲ့ တွဲနေမယ်။